Massakaitheringe hagguthah othee nigulhaigenfa: PPM | Mihaaru\nޕީޕީއެމުން ބޭއްވި ކޮންގްރެސްގައި އެ ޕާޓީގެ މެމްބަރުން ބައިވެރިވަނީ. އާ ސަރުކާރުން މަސައްކަތްތެރިންގެ ހައްގުތައް ނިގުޅައިގެންފައިވާ ކަމަށް އެ ޕާޓީން ބުނޭ.--- ފޮޓޯ: ޕީޕީއެމް ޓްވިޓާ\nމަސައްކަތްތެރިންގެ ހައްގުތައް އޮތީ ނިގުޅައިގެންފައި: ޕީޕީއެމް\n01 މެއި 2019 - 17:45 14 comments\nމިއަދު ފާހަގަކުރާ މަސައްކަތްތެރިންގެ މުނާސަބަތުގައި، އެންމެ ފަހުން ވެރިކަންކުރި ޕާޓީން ނެރުނު ބަޔާނެއްގައި ބުނީ ކުންފުނިތަކާއި ސަރުކާރުގެ މާލީ ހާލަތު ދަށްވެ، ދައުލަތުގެ ރިކަރަންޓް ހަރަދު ހަމަޖެއްސޭނެ ގޮތެއް ނެތް ކަމަށެވެ.\nރާއްޖެއިން ބައިވެރިވެފައިވާ ބައިނަލްއަގުވާމީ މުއާހަދާތަކާ އެއްގޮތަށް މަސައްކަތްތެރިންގެ ހައްގުތައް ރައްކާތެރިކުރުމަށް މި ސަރުކާރުން މަސައްކަތް ނުކުރާތީ ކަންބޮޑުވާ ކަމަށް ޕީޕީއެމުން ބުންޏެވެ.\n"ސިޔާސީ ވަކި ފިކުރަކަށް ނިސްބަތްވާ މުވައްޒަފުންނަށް ވަޒީފާގެ ބިރުވެރިކަން އިންތިހާ އަށް މިއަދު ކުރިމަތިވެފައިވާ ކަން ހިތާމައާއެކު ފާހަގަ ކުރަމެވެ،" ޕީޕީއެމްގެ ބަޔާނުގައި ވެ އެވެ.\nކުރީގެ ރައީސް އަދި އެ ޕާޓީގެ ރައީސް އަބްދުﷲ ޔާމީންގެ ފަސް އަހަރު ދުވަހުގެ ސަރުކާރަށް ތައުރީފްކޮށް ޕީޕީއެމުން ބުނީ ދިވެހި މަސައްކަތްތެރިންގެ ހައްގުތައް ކަށަވަރު ކުރީ އެ ސަރުކާރުން ކަމަށެވެ. ޕީޕީއެމުން އެކުލަވައިލި ރިޔާސީ މެނިފެސްޓޯގެ ތެރެއިން ދިވެހިންނަށް ވަޒީފާގެ އެތައް ފުރުސަތެއް ޔާމީންގެ ސަރުކާރުގައި ފަހިވި ކަމަށް އެ ޕާޓީން ބުންޏެވެ\nއެގޮތުން އާ ކުންފުނިތަކާއި ވަޒީފާތައް އުފައްދައި ތަފާތު އެކި ސިނާއަތްތަކުން ވަޒީފާގެ ފަހިވެ، ވަޒީފާގެ މާހައުލުގައި ދިވެހިންނަށް އިސްކަން ދީ ބައެއް ފަންނުތައް ހާއްސަ ކުރި ކަމަށް ބަޔާނުގައިވެ އެވެ.\nދިވެހި މަސައްކަތްތެރިންނަކީ ރާއްޖޭގެ އިގްތިސާދުގެ މައި ނާރެހަށް ވާއިރު، ރާއްޖޭގެ މަސައްކަތްތެރިންގެ ހައްގުގައި އިދިކޮޅު ސިޔާސީ ޕާޓީއެއްގެ ހައިސިއްޔަތުން އަބަދުވެސް ބަސް ބުނާނެ ކަމަށާއި ޕީޕީއެމުން އަބަދުވެސް މަސައްކަތް ކުރަމުން ދާނީ ދިވެހިންނާއި ރާއްޖޭގެ މަސައްކަތްތެރިންނަށް ހައްގުވާ ރައްކާތެރިކަމާއި ހިމާޔަތް ހޯދައި ދިނުމަށް ކަށަވަރުކޮށްދިނުމަށް ކަމަށް ޕީޕީއެމްގެ ބަޔާނުގައިވެ އެވެ.\nޔާމީންގެ ސަރުކާރުގެ ދުވަސްވަރު އެތައް ބަޔަކު ވަޒީފާގެ ބިރު ދައްކައި، ވަޒީފާ އިން ވަކިކޮށްފައިވާ ކަމަށް ބުނެ، އޭރުގެ އިދިކޮޅު ފަރާތްތަކުން ވަރަށް ބޮޑަށް ފާޑުކިޔާފައި ވެ އެވެ. އެ ދުވަސްވަރު، އުސޫލުތަކުން ބޭރުން ވަޒީފާ އިން ވަކިކުރި ބައެއް މީހުންނަށް ޝަރުއީ މަރުހަލާ އަށް ގޮސްގެން ވަނީ ވަޒީފާ އިޔާދަކޮށްފަ އެވެ.\nއިތުރު ލިޔުންތައް މޭ ޑޭ އިދިކޮޅު ފަރާތްތައް މުވައްޒަފުން ޕީޕީއެމް މަސައްކަތްތެރިންގެ ހައްގުތައް


Khashoggi Ge Marugai Valeeahdhu Ge Baiverivun Ovedhaane Kamah Trump Bunefi - Vaguthu\nޚަޝޯގީގެ މަރުގައި ވަލީއަހްދުގެ ބައިވެރިވުން އޮވެދާނެ ކަމަށް ޓްރަމްޕް ބުނެފި\nނޫސްވެރިޔާ ޖަމާލް ޚަޝޯގީގެ މަރުގައި ސައުދީ އަރަބިއްޔާގެ ވަލީއަހްދު މުހައްމަދު ބިން ސަލްމާންގެ ބައިވެރިވުން އޮވެދާނެ ކަމަށް ފުރަތަމަ ފަހަރަށް އެމެރިކާގެ ރައީސް ޑޮނަލްޑް ޓްރަމްޕް ބުނެފިއެވެ.\nޓްރަމްޕް މިހެން ބުނީ އެމެރިކާގެ "ވޯލް ސްޓްރީޓް ޖާނަލް" އަށް ދިން އިންޓަވިއުއެއްގައެވެ. ބާރުގަދަ ވަލީއަހްދުގެ ބައިވެރިވުމެއް ޚަޝޯގީގެ މަރުގައި އޮވެދާނެތޯ ނޫސްވެރިޔާ ސުވާލު ކުރުމުން ޓްރަމްޕް ބުނީ ވަލީއަހްދުގެ ބައިވެރިވުން އެކަމުގައި އޮވެދާނެ ކަމަށެވެ.\n"ރަނގަޅު ވާހަކައެއް. ވަލީއަހްދު މުހައްމަދުގެ ބާރު ވަރަށް ގަދަ. އޭނާ ވެސް މިކަން ކޮށްފާނެ. ނުވަތަ އެހެން މީހަކު ވެސް މިކަން ކޮށްފާނެ. ކިހިނެއް އެނގެނީ؟ ކޮންމެ ފަދަ މީހަކު ވެސް މިކަމުގައި ބައިވެރިވެދާނެ." ޓްރަމްޕް ބުންޏެވެ.\nޓްރަމްޕް ކުރިން ބުނެފައި ވަނީ ވަލީއަހްދު މުހައްމަދުގެ ބައިވެރިވުން ޚަޝޯގީގެ މަރުގައި އޮންނާނެ ކަމަށް ގަބޫލު ނުކުރެވޭ ކަމަށެވެ. ނަމަވެސް މިއަދު އަނެއްކާ ޓްރަމްޕްގެ ވާހަކަ މިބަދަލުވީ ކީއްވެ ކަމެއް ނޭނގެއެވެ.\nޚަޝޯގީގެ މަރުގެ ތަޙްޤީޤާއި ގުޅޭ ގިނަ މައުލޫމާތުތަކެއް އިއްޔެ އެމެރިކާގެ ޖާސޫސީ އިދާރާތަކުން ވަނީ ޓްރަމްޕް އަށް ދީފައެވެ. އެމައުލޫމާތުތަކުގެ ތަފްސީލެއް މީޑިއާ އަށް ހާމަކޮށްފައެއް ނުވެއެވެ.\nޓްރަމްޕް ވަނީ ޚަޝޯގީ ގެއްލުނު ފަހުން ދެފަހަރެއްގެ މަތިން ވަލީއަހްދު މުހައްމަދު އާއި ފޯނު މެދުވެރިކޮށް ވާހަކަދައްކާފައެވެ. ޓްރަމްޕް ކުރިން ދިން އިންޓަވިއުއެއްގައި ބުނީ ޚަޝޯގީ މަރާލުމުގައި ބައިވެރިންތޯ ވަލީއަހްދު ކައިރީ އެއްސެވިން ކަމަށާއި އެކަމުގައި އެއްވެސް ވަރަކަށް ބައިވެރިވެފައި ނުވާނެ ކަމަށް ވަލީއަހްދު ވިދާޅުވި ކަމަށެވެ.\nތުރުކީ އިން އިއްޔެ ބުނީ ޚަޝޯގީގެ މަރަކީ ދުރާލާ ރާވައިގެން، ކޮށްފައިވާ ކަމެއް ކަމަށެވެ.\nއޮކްޓޯބަރ 24, 2018 13:44\nޥަލީ އަހުދުގެ ކިބައިން ބޮޑު ލާރިގަނޑެެއް ހޯދަންވެގެން ދައްކާ ވާހަކައެއްކަމަށް ބެލެވެނީ.\nއޮކްޓޯބަރ 24, 2018 18:22\nމިޓްރަމްޕް މީ ހަމަ ފައްކާ މޮޔައެއް. ދެފަހަރަކު އެކައްޗެއް މިމައްސަލާގައި އަދި ނުކިޔާ.


ކަޝްމީރު ޕާކިސްތާން ސަރަހައްދު މަރާމާތު ކޮށްފި | MV NOOS\nޕާކިސްތާން ސިފައިންނަށް އިންޑިއާއަށް ކޯފީ ބޯން އާދެވޭ ގޮތް ހަމަޖައްސައިފިއެވެ. އިންޑިއާއާއި ޕާކިސްތާން ގުޅުވައިދޭ ކަޝްމީރުގެ ބަރަމުއްލާ ސަރަހައްދުގެ ކާމަން ކްރޮސިންގގެ ކެފޭ މަރާމާތު ކުރުމަށްފަހު ހުޅުވައިފިއެވެ.\nއިންޑިއާއާއި ޕާކިސްތާނާ ދެމެދު ބަސްދަތުރާއި ވިޔަފާރި ލޮރީ ދަތުރުތައް ބޭއްވި އިރު އުޅަނދުތައް ހުރަސް ކޮށްފައި ވަނީ މި ޕޮއިންޓުންނެވެ. އަދި ޕާކިސްތާންގެ ދަށުގައިވާ މުޒައްފަރުއާބާދަށް ދާ އުޅަނދުތައް ދަނީ ވެސް މިމަގުން ލައިގެންނެވެ.\nއިންޑިއާއާއި ޕާކިސސްތާނާ ދެމެދު އިތުބާރު އުފެއްދުމަށް ފެށި ބަސްދަތުރާއި ވިޔަފާރި ދަތުރުތައް މިހާރުގެ ސަރުކާރުން ވަނީ ހުއްޓުވާފައެވެ.\nފަހަތުން ޕާކސިްތާން: ކުރީގެ ފޮޓޯއެއް\nކާމަން ކްރޮސިންގ ޕޮއިންޓަކީ ފަތުރުވެރިކަމުގެ މަރުކަޒެއްވެސް މެއެވެ. ސްކޫލުތަކާއި ޔުނިވަރސިޓީ ކުދިންވެސް ތަޢްލީމީ ދަތުރުތަކުގައި މިތަނަށް އާންމުކޮށް ޒިޔާރަތް ކޮށްހަދައެވެ. މިއީ އިންޑިއާގެ ސަރަހައްދު ޕާކިސްތާނާ ގުޅޭ އެންމެ ދުރު ޕޮއިންޓެވެ.\nއިންޑިއާ ސިފައިން ވަނީ ކާމަން ކްރޮސިންގ ޕޮއިންޓްގައި 60 ފޫޓްގެ އުސް ދިދައެއްވެސް ހަރުކޮށްފައެވެ.\nކަޝްމީރު ވަނީ ފަތުރުވެރިކަމުގެ އައު މަންޒިލެއްގެ ގޮތުގައި ހުޅުވާލާފައެވެ.\nކަޝްމީރު ފަތުރުވެރިކަމުގެ މަންޒިލަކަށް\nއޮގަސްޓްގެ ފަހުން ކަޝްމީރަށް އައި ބަދަލުތައް\nކަޝްމިރު ހުރިހައި ރައްޔިތުންނަށް އިންޝޫރެންސް\nކަޝްމީރު ފަޚުރުވެރިވާ އަންހެން ދަރިއެއް\nޖައްމޫ ކަޝްމިރުގައި 1300 ޕްރޮޖެކްޓް ނިންމަނީ


Boahiyaavahikamun mahroom kuraa kamah bune hushaelhi garaaru beyru kollaifi | Mihaaru\nއަރަބިއްޔާ ކުރިން ހުރި ބިމުގައި އެޅި ފްލެޓުތަކެއް. ފްލެޓުތަކުގެ އަގު ބޮޑުވެގެން ގިނަ މެމްބަރުން ވަނީ އެމައްސަލަ މަޖިލީހުގެ ސަމާލުކަމަށް ގެނެސްފައި. -މިހާރު ފޮޓޯ\nބޯހިޔާވަހިކަމުން މަހްރޫމްކުރާ ކަމަށް ބުނެ ހުށަހެޅި ގަރާރު ބޭރުކޮށްލައިފި\n20 ޖޫން 2016 - 14:067comments\nބޯހިޔާވަހިކަމަށް އިމާރާތްކުރާ ފްލެޓްތަކުގެ އަގު މައްޗަށް ޖައްސައި އާދައިގެ ރައްޔިތުން ބޯހިޔާވަހިކަމުން މަހްރޫމް ކުރަމުންދާ ކަމަށް ބުނެ އެކަން ބެލުމަށް އެދި އެމްޑީޕީން ރައްޔިތުންގެ މަޖިލީހަށް ހުށަހެޅި ގަރާރު ބަލައިނުގަނެ، މިއަދު ބޭރުކޮށްލައިފި އެވެ.\nހެންވޭރު ދެކުނު ދާއިރާގެ މެމްބަރު މުހައްމަދު އަބްދުލްކަރީމް ހުށަހެޅުއްވި ގަރާރު ބަލައިގަންނަން ފެނޭތޯ ވޯޓަށް އެހުމުން 31 މެމްބަރުން ވޯޓު ދެއްވީ ގަރާރު ބަލައިނުގަތުމަށެވެ. އަދި ގަރާރު ބަލައިގަންނަން ފެންނަ ކަމަށް 22 މެމްބަރުން ވޯޓު ދެއްވި އިރު، އެއް މެމްބަރަކު ވަކި ގޮތަކަށް ވޯޓު ނުދެއްވަ އެވެ.\nމި ގަރާރު ބަލައިނުގަތުމާ ގުޅިގެން މަޖިލީހުގެ ނިޒާމުން ގަރާރު ބޭރުވެފައިވާކަން ރިއާސަތުން ވަނީ އިއުލާންކޮށްފަ އެވެ.\nމި ގަރާރު ހުށަހެޅީ އާދައިގެ ރައްޔިތުން ބޯހިޔާވަހިކަމުން މަހްރޫމުވާ ގޮތަށް ސަރުކާރުން އަމަލުކުރަމުންދާތީ، މަޖިލީހުން އެކަމާ މެދު ދެކޭ ގޮތެއް ބެލުމަށެވެ. އަދި ސަރުކާރުން މިހާރު ގެންގުޅޭ ސިޔާސަތާއި އުސޫލުތައް ބަދަލުކޮށް، ރައްޔިތުންނަށް މާލީ ގޮތުން ލުއި ފަސޭހަކަން ލިބޭނެ ގޮތަށް ބޯހިޔާވަހިކަން ލިބޭނެ އިންތިޒާމް ހަމަޖެއްސުމަށް ގޮވާލުމަކީ ވެސް ގަރާރުގެ ބޭނުމެއް ކަމަށް ބުނެފައިވެ އެވެ.\nގަރާރުގައި ބުނެފައި ވަނީ އެމްޑީޕީ ސަރުކާރުގެ ބޯހިޔާވަހިކަމުގެ ސިޔާސަތުގެ ދަށުން ގާކޮއްޓާއި އަރަބިއްޔާ ހުރި ބިމުގައި އިމާރާތްކުރާ ފްލެޓްތައް ނުނިމި ހަތަރު އަހަރު ދިގުލައިގެން ދިޔައީ، އެ ޕްރޮޖެކްޓް މެނޭޖްކުރަން ނޭނގުމުން ކަމަށެވެ. އޭގެ ސަބަބުން ޑިވެލޮޕަރަަށް ބޭކާރު ގޮތުގައި ދައްކަން ޖެހުނު ފައިސާ ގިނަވެ، ފްލެޓް ލިބުން ލަސްވުމުގެ އިތުރުން ފްލެޓް އަމިއްލަ ކުރަން ރައްޔިތުން ދައްކަން ޖެހޭ ފައިސާގެ އަދަދު ދެ ގުނަ ބޮޑުވެފައިވާ ކަމަށް ގަރާރުގައިވެ އެވެ.\nފްލެޓްތައް އަމިއްލަ ކުރަން ފައިސާ ދައްކަން ޖެހޭ މުއްދަތު ފަސް އަހަރަށް މި ސަރުކާރުން ކުޑަކުރުމުން އެންމެ މަދުވެގެން ވެސް މަހަކު 33،333ރ. ދައްކަން ޖެހޭނެ ކަމަށް ވެސް ގަރާރުގައިވެ އެވެ. އެއީ މާލޭގައި ދިރިއުޅޭ، އަމިއްލަ ބޯހިޔާވަހިކަމެއް ލިބިފައި ނުވާ މީހުންނަށް ނުއުފުއްލޭވަރުގެ ބުރައެއް ކަމަށް ގަރާރުގައިވެ އެވެ.\nފްލެޓްގެ އަގު ބޮޑުކޮށް ބޯހިޔާވަހިކަމުން މަހުރޫމް ކުރާ ކަމަށް ބުނެ ރައްޔިތުންގެ މަޖިލީހަށް ހުށަހެޅި ގަރާރަށް ބަހުސް ކުރެއްވި އިދިކޮޅު މެމްބަރުން ވަނީ ވެށިފަހި މާލެ ޕްރޮގްރާމްގެ ދަށުން އެމްޑީޕީ ސަރުކާރުގައި ފްލެޓު ދޭން ބުނި ހެޔޮ އަގުގައި ރައްޔިތުންނަށް ފްލެޓްތައް ދިނުމަށް ގޮވާލައްވައިފަ އެވެ.\nއިތުރު ލިޔުންތައް ރައްޔިތުންގެ މަޖިލިސް ހައުސިން މިނިސްޓްރީ ހައުސިން ޔުނިޓް ގާކޮށި މުހައްމަދު އަބްދުލް ކަރީމް (ރުކުމާ)\nފްލެޓަށް ޓެކްސް މައާފުވާ ގޮތަށް މަޖިލީހުން ފާސްކޮށްފި


Kalhuvakaru Miskiy - Hali News\nރައީސް އިބްރާހީމް މުޙައްމަދު ސާލި ކަޅުވަކަރު މިސްކިތް ހުޅުއްވައި ދެއްވުން: ފޮޓޯ ރައީސް އޮފީސް\n18 November 2020, 00:36\nކަޅުވަކަރު މިސްކިތަކީ ހިރިގަލުން ބިނާކުރެވިފައިވާ ދިވެހިންގެ ގަލުވަޑާމާއި ލާފެންކުރުމުގެ ފަންނުވެރިކަން ދައްކުވައިދޭ ރީތި މިސްކިތެކެވެ. ހިރިގަލާއި ކަޅުވަކަރުގައި ކުރެހުންތައް ކަނޑާނެގިފައިވާ އަދި މިސްކިތުގެ އެތެރޭގެ ބައިތައް ލާފެންކުރެވިފައިވާ ފުރިހަމަ މިސްކިތެކެވެ. ކަޅުވަކަރު މިސްކިތުގެ ނަމުން މި މިސްކިތަށް ނަން ދެވިފައިވަނީ މިސްކިތުގެ މަސައްކަތްތަކުގައި ކަޅުވަކަރު ބޭނުންކޮށްފައިވާތީއެވެ. ކަޅުވަކަރު ބޭނުންކޮށްގެން "ކަޅުވަކަރު މިސްކިތް" ކިޔާ ނަން ދެވިގެން ބިނާކުރެވިފައިވަނީ އެކު ޖުމްލަ2މިސްކިތް ކަމުގައި ތާރީޚީ ހޯދުންތަކުން އެނގެއެވެ. އެއީ ހުވަދު އަތޮޅު މަގުއްދޫ ގައި ހުރި ދެއްވަދޫ ރަސްގެފާނު ބެހެއްޓެވި ކަޅުވަކަރު މިސްކިތާއި އަދި މާލޭގައި ހުރާގޭ މުޙައްމަދު ފާށަނާ ކިލެގެފާނު ބަހައްޓަވަން ފެއްޓެވި މާލޭ ކަޅުވަކަރު މިސްކިތެވެ. މީގެ ތެރެއިން މިއަދާއި ހަމައަށް ފެންނަން ހުރީ މާލޭގައި ބެހެއްޓުނު ކަޅުވަކަރު މިސްކިތެވެ.\nތާރީޚުން ފެންނަން ހުރި މައުލޫމާތުން އެނގޭގޮތުގައި ކަޅުވަކަރު މިސްކިތް ބިނާކުރައްވަން ފައްޓަވާފައިވަނީ އައްސުލްޠާން މުޙައްމަދު ޝަމްސުއްދީން (ދެވަނަ) ބޮޑުފާށަނާ ކިލެގެފާނުގެ ރަސްކަމުގައެވެ. ކަޅުވަކަރު މިސްކިތުގެ މަސައްކަތް ނިމިފައި ވަނީ ޝަމްސުއްދީން2ގެ ރަސްކަމަށް ފަހު ރަސްކަންކުރެއްވި ދޮންބަންޑާރައިންގެ ދޮށީދަރިކަލުން އައްސުލްޠާން މުޙައްމަދު މުޢިއްޒުއްދީން ސިރީ ކުލަ ސުންދުރަ ބަވަނަ މަހާރަދުން (ކަޅުބަންޑާރައިން) ގެ ރަސްކަމަށްފަހު ރަސްކަން ކުރެއްވި އައްސުލްޠާނުލް ޙާއްޖަ ޙަސަން ނޫރައްދީން އިސްކަންދަރު (އެއްވަނަ) ސިރީ ކުލަ ސުންދުރަ ބަވަނަ މަހާރަދުންގެ ރަސްކަމުގެ 10 ވަނަ އަހަރުއެވެ.\nކަޅުވަކަރު މިސްކިތް ބިނާކުރައްވަން ފެއްޓެވީ، ޢިޔާޘުއްދީން ރަދުންގެ ގަނޑުވަރު ރޫޅާލައްވައި އެ ގަނޑުވަރު ހުރި ބިމުގައެވެ. މިއީ މިތާނގައި މިސްކިތެއް ބިނާކުރެއްވުމަށް މި ޝަމްސުއްދީން ރަދުން ނަދުރުފުޅެއް ވިދާޅުވެފައިވާތީ ފެއްޓެވި މަސައްކަތެއް ކަމަށް ބުނެވެއެވެ. ސަބަބަށްޓަކައި މި މިސްކިތުގައި ބޭނުންކުރެވިފައިވާ ކަޅުވަކަރަކީ މިސްކިތައްވުރެ ދޮށީ އެއްޗެއް ކަމުގައި ބެލެވިދާނެއެވެ.\nކަޅުވަކަރު މިސްކިތުގައިވާ މުސްކުޅި ތާނަ ލިޔުމުގައިވަނީ “އައްސުލްޠާން ޙަސަން ނޫރައްދީން އިސްކަންދަރު ކައްތިރި ބަވަނަ މަހާރަދުންގެ ދިހަވަނަ އަވެރުދު މިދަނާރު ދަނާވަތި ބިނާކުރައްވާފައި” މިފަދައިންނެވެ. މިއީ ކަޅުވަކަރު މިސްކިތުގެ މަސައްކަތް އެކިދުވަސްވަރު ކުރެވެމުން ގޮސް މިސްކިތުގެ މަސައްކަތް ނިންމި ވާހަކަ ކަމުގައި ބެލެވެއެވެ.\nމަޖީދީމަގާއި ކަރަންކާމަގު އިންވާ ހުޅަނގު އުތުރު ކަންމައްޗަށް ކަޅުވަކަރު މިސްކިތް ބަދަލުކުރެއްވީ އައްސުލްޠާން މުޙައްމަދު ޢިމާދުއްދީން (ހަވަނަ) ސިރީ ކުލަ ސުންދުރަ ކައްތިރި ބަވަނަ މަހާރަދުން ކަމުގައި އިބްރާހިމް ޝިހާބު ލިޔުއްވާފައިވެއެވެ. ނަމަވެސް އިމާދުއްދީން ރަދުން އެތަނަށް މިސްކިތް ބަދަލު ކުރެއްވުމުގެ ކުރީގައި އެމިސްކިތް ހުރީ ކޮންތަނެއްގައިކަން މާ މުއުތަބަރު ގޮތެއްގައި އެނގި ހާމަވާކަށް ނެތެވެ.\nއިމާދުއްދީން ރަދުންގެ ފަހަށް އިބްރާހިމް ނާސިރު ރަންނަބަނޑޭރި ކިލެގެފާނު ކަޅުވަކަރު މިސްކިތް ފުރަނަފުށީގެ ރިސޯޓު ހިންގި ފަރާތަށް ވިއްކަވާ ލެއްވިއެވެ. ކަޅުވަކަރު މިސްކިތް އުވާލެވުނީ7އޯގަސްޓް 1978 ގައެވެ. 1 އޮކްޓޯބަރ 1978 ގައި ނީލަން ކިޔައިގެން ކަޅުވަކަރު މިސްކިތް އެ ރިސޯޓުން މިސްކިތް ގަތީ 9715 ރުފިޔާ 26 ލާރި އަށެވެ.\n15 ޖެނުއަރީ 1979 ގައި ރައީސް މައުމޫންގެ ސަރުކާރުން މިސްކިތް ނީލަން ކިއުމަކީ ހަމަޖެހޭ ކަމަށް ނުވާތީއާއި އަދި ކަޅުވަކަރު މިސްކިތަކީ އާޘާރީ ތަނެއްކަމުގައި ވާތީ އެ މިސްކިތް ސަރުކާރަށް ނަންގަވަން ނިންމެވިއެވެ. މިހެންވުމުން ފުރަނަ ޓުއަރިސްޓް ރިސޯޓް ހިންގަވާ ފަރާތެއް ކަމަށްވާ ޓްރެޝަރ އައިލެންޑް އެންޓަރ ޕްރައިޒަސްގެ ފަރާތުން އެކުންފުނީގެ ޗެއަރމަން މިސްޓަރ ވޭން.ވީ.ރީޑް މިސްކިތް އަނބުރާ ދިވެހި ސަރުކާރާ ހަދިޔާކުރެއްވީއެވެ. ފުރަނަފުށިން ސަލްޓަންޕާރކް ކަންމައްޗަށް ކަޅުވަކަރު މިސްކިތް ބަދަލުކުރެއްވުމަށް ފަހު އަލުން ހުޅުއްވައި ދެއްވީ5ނޮވެމްބަރ 1980 ގައި ރައީސް މައުމޫނެވެ.\n2016 ވަނަ އަހަރުގެ އޯގަސްޓް މަހުގެތެރޭގައި ސަލްޓަން ޕާރކްގެ އިރު ދެކުނު ކަނުގައި ބެހެއްޓިފައި ހުރި ކަޅުވަކަރު މިސްކިތް ރޫޅާލެވި އެތަނުން ނެގުނެވެ. އޭގެ ފަހުގައި ކަޅުވަކަރު މިސްކިތް ގދ. ތިނަދޫއަށް ބަދަލުކުރުމުގެ ވާހަކައެއް ދެކެވުނެވެ. އަދި ހުޅުމާލޭގައި މިސްކިތް ރާވާ ބެހެއްޓުމުގެ މަސައްކަތް ކުރިޔަށް ގެންދިއުމަށް ނިންމި ވާހަކަވެސް އިވުނެވެ. ޑިޕާޓްމަންޓް އޮފް ހެރިޓޭޖް (މިހާރު، ސަގާފީ ތަރިކަ ރައްކާތެރިކުރާ ޤައުމީ މަރުކަޒު) ގެ ބެލުމުގެ ދަށުގައި ރައްކާތެރިކަމާއި އެކު މިސްކިތުގެ ބައިތައް ބެހެއްޓިފައިވާކަމަށް އެފަރާތުން ހާމަކުރި ނަމަވެސް ކަޅުވަކަރު މިސްކިތަށް ދެން ވާނެ ގޮތެއް އެއިރު އޮތީ ނޭނގުމުގެ ތެރޭގައެވެ. އަދި އެކަމާއި ގުޅިގެން މުޙައްމަދު ޠާރިޤް (މިހާރުގެ މިނިސްޓަރ އޮފް ސްޓޭޓް ފޯރ އާޓްސް، ކަލްޗަރ އެންޑް ހެރިޓޭޖް) އާއި ޑރ. ޙުސައިން ރަޝީދު (މިހާރުގެ އެންވަޔަރަންމަންޓް މިނިސްޓަރ) ކޯޓަށް މައްސަލަ އެއްވެސް ހުށަހެޅުއްވިއެވެ. ހަމަ މިކަމާއި ގުޅިގެން އެއިރު ޑިޕާޓްމަންޓް އޮފް ހެރިޓޭޖްގެގެ ވެރިޔަކަށް ހުންނެވި ނާއިބު ވަޒީރު އަލްފާޟިލާ ޔުމްނާ މައުމޫން (މިހާރުގެ މިނިސްޓަރ އޮފް އާޓްސް، ކަލްޗަރ އެންޑް ހެރިޓޭޖް) އިސްތިއުފާ ދެއްވިއެވެ.\nއިއްޔެ ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙު ވަނީ މި މިސްކިތް ހުޅުއްވައިދެއްވާފައެވެ. މި މިސްކިތް ހުޅުވާފައި ވަނީ އާންމުންނަށް ނަމާދު ކުރެވޭނެގޮތަށެވެ. އަދި މިސްކިތް ވަށައިގެންވާ ސަރަޙައްދު ހިތްފަސޭހަ މައިޒާނެއްގެ ގޮތުގައި ވަނީ ތަރައްޤީކޮށްފައެވެ. މިސްކިތް ހުޅުވުމާއި ގުޅިގެން އިއްޔެގެ މެންދުރު 14:00 އިން ފެށިގެން އާންމުންނަށް މިސްކިތާއި މިސްކިތް ވަށައިގެންވާ މައިޒާން ބޭނުންކުރެވޭނެއެވެ. މިސްކިތް އަދި މައިޒާން އާއްމުންނަށް ހުޅުވާލެވިފައި ހުންނާނީ ކޮންމެ ދުވަހެއްގެ ފަތިހު 5:00 އިން ރޭގަނޑު 21:00 އަށެވެ.\n- މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް


Ehbburun Turkey ge Inthihaab Erdoğan Kamiyab kurahvaifi | Dhiislam\nއެއްބުރުން ތުރުކީގެ ރިޔާސީ އިންތިހާބު ޢުރުދުޣާން ކާމިޔާބު ކުރައްވައިފި\nޢަލީ އަޙްސަން އިޙްސާން އޯގަސްޓް 10, 2014\nއެއްބުރުން ތުރުކީގެ ރިޔާސީ އިންތިހާބު ރަޖަބު ޠައްޔިބު ޢުރުދުޣާން ކާމިޔާބު ކުރައްވައިފިއެވެ.\n1924 ވަނަ އަހަރަށް ފަހު ތުރުކީގެ 12 ވަނަ ރައީސް އިންތިޚާބު ކުރުމަށްޓަކައި ބޭއްވި ރިޔާސީ އިންތިހާބު ޢުރުދުޣާން ކާމިޔާބު ކުރެއްވީ %56.3 ވޯޓް ހޯއްދަވައިގެންނެވެ. މިހާތަނަށް ގުނާފައިވާ 99% ފޮށީގެ ނަތީޖާއިން ޢުރުދުޣާން ހޮވިފައިވާކަން ވަނީ ކަށަވަރު ކުރެވިފައެވެ.\nލައިވް ބްލޮގް: ތުރުކީގެ ރިޔާސީ އިންތިޚާބު 2014\nތުރުކީގައި މިއަދު ބޭއްވުނު މިއިންތިޚާބަކީ ފުރަތަމަ ފަހަރަށް ސީދާ ރައްޔިތުންގެ ވޯޓުން ރައީސްއަކު އައްޔަން ކުރި އިންތިހާބެވެ. މީގެ ކުރިން އެޤައުމުގައި ރައީސްއާއި ބޮޑުވަޒީރު އިންތިޚާބުކޮށްފައިވަނީ ބަރުލަމާނީ ނިޒާމުގެ ދަށުން ޤާނޫނު ހަދާ މަޖިލީހުންނެވެ.\n75 މިލިއަން މީހުންގެ އާބާދީއެއްގެ މައްޗަށް ނިސްބަތްވާ ތުރުކީގެ 12 ވަނަ ރިޔާސީ އިންތިޚާބު ބާއްވާފައިވާއިރު 53 މިލިއަން މީހުންނަށް ވޯޓު ލުމުގެ ޙައްޤުލިބިގެން ވެއެވެ.\nމިއިންތިޚާބުގައި 161,033 ވޯޓު ފޮށި ވަނީ ބަހައްޓާފައެވެ.\nމިއިންތިޚާބުގައި ރައީސް ޢުރުދުޣާން ގެ އިތުރުން ވާދަކޮށްފައިވަނީ ޕްރޯކުރުދިޝް ޑިމޮކުރެޓިކް ޕާޓީއިން ސެލާހުތިން ދަމައިތުރަސް އާއި ރިޕަބްލިކަންޕީޕަލްސް ޕާޓީއާއި ނެޝަނަލިސްޓު މުވުމެންޓު ގުޅިގެން ނެރެފައިވާ ކެނޑިޑޭޓު އޯއައިސީގެ ކުރީގެ ސެކެޓުރީ ޖެނަރަލް އެކުމާލުއްދީން އިހުސާން ޤުލޫއެވެ.\nތުރުކީގެ ރިޔާސީ އިންތިހާބުގައި ނާކާމިޔާބުވި ސެލާހުތިން ދަމައިތުރަސް އަށް ލިބިފައިވަނީ %3.9 އެވެ. އަދި އެކުމާލުއްދީން އިހުސާން ޤުލޫ އަށް ލިބުނީ %39.8 އެވެ.\nތުރުކީގައި މިއަދު ބޭއްވުނު މިއިންތިޚާބު މިހާރުގެ ބޮޑުވަޒީރު ޢުރުދުޣާން ކާމިޔާބު ކުރެއްވުމާއި އެކު މުޅި ތުރުކީގައި ދަނީ އުފާ ފާޅުކުރަމުންނެވެ.\n10 އޯގަސްޓް, 2014 | 11:11\n12 އޯގަސްޓް, 2014 | 5:24\nUfaa veri khabareh


ޕަބުޖީ ކިތަށް ގަނޑު ދުވާލަކު ކުޅެންތަ؟ – Ilm\nޕަބުޖީ ކިތަށް ގަނޑު ދުވާލަކު ކުޅެންތަ؟\nޕަބުޖީ ނުކުޅޭ ޒުވާނެއް، ކުޑަ ކުއްޖެއް މިހާރު މި ދިވެހި ފަސްގަޑުގައި ނުހުންނާނެ އޭ ބުނުމަކީ ގޯހަކަށް ނުވާނެއެވެ. އަބަދުވެސް ޒުވާނުންގެ މެދުގައި މަޤުބޫލު ކޮންމެވެސް އެއްކަމެއް ނުވަތަ ކުޅިވަރެއް މޯބައިލް ފޯނަށް ތައާރަފްކުރެއެވެ. މިއީ ބަޔަކު ނުވިސްނާ ކުރާކަމެއް ނޫނެވެ. ވަރަށް ގިނަ ދިރާސާކޮށް ޒުވާނުންގެ ޖީލު ޣާފިލުކޮށް ޝައިތާނާގެ އަތްދަށުގައި ބެހެއްޓުމަށް ކުރަމުންދާ ކަމެކެވެ. މޮޅު މީހަކަށް ވަނީ ގިނައިން ޕަބުޖީ ގަނޑަށް އެރޭ އަދި ގިނަ ވަގުތު މިކަމުގައި މަސްޣޫލުވާ ޒުވާނާއެވެ.\nއަޅުގަނޑުގެ ރައްޓެހިން އެތަށް ފަހަރަކު އަޅުގަނޑާއި ކުރި އެއް ސުވާލަކީ ޕަބުޖީ ކިތަށް ގަނޑު ދުވާލަކު ކުޅެންހޭ؟ މި ސުވާލެވެ. އަޅުގަނޑަކީ ދުވަހަކުވެސް ޕަބުޖީ ކުޅުނު މީހެއްނޫނެވެ. އެންމެ ބޮޑުވަރަކަށްވީވެސް ރައްޓެއްސެއް ކުޅެނިކޮށް ކައިރީގައި ވަގުތު ކޮޅެއް ހޭދަކޮށްލަން ލިބުނު ފުރުސަތެވެ. އެފަހަރުވެސް އެ ރައްޓެހި ކުއްޖާ އަޅުގަނޑާއި ވާހަކަދައްކަން އުދަގޫ ވާހެއް ހީވީމާ އެތަން ދޫކޮށް އަވަހަށް ދިޔައީ ގެއަށެވެ.\nމިއަދުގެ ޒުވާނުން ކޮފީއެއް ބޯލިޔަސް، މީޓިންއަކަށް ދިޔަސް، ސައިކަލްގައި ބުރެއް ޖަހާލިޔަސް ތިބެނީ ގަނޑުގައެވެ. ނުވިިތާކަށް ގޭގައި ކުޑަ އަގެއްގައި ހުންނަ ވައިފައި ބޭނުން ނުކޮށް އެތަށް ސަތޭކަ ރުފިޔާއަށް މޯބައިލް ޑޭޓާ ނަގައިގެން އެތަށް އެމްބީއެއް އިސްރާފްކޮށްލަނީ ޕަބުޖީ ގަނޑަށެވެ.\nދުވާލަކު ކިތަށް ނަމާދުކުރެވުނުތޯ ބެލުމުގެ ބަދަލުގައި ބެލެނީ ކިތަށް ގަނޑު ކުޅެވުނުތޯއެވެ. ކީރިތި ޤުރުއާނުން ކިޔާލެވުނީ ކިތަށް އާޔަތްތޯ ބަދަލުގައި ބަލާލެވެނީވެސް ކުޅެވުނު ގަނޑަށެވެ.\nލޮބުވެތި ޒުވާނުންނޭ ފާއިތުވާ ކޮންމެ ދުވަހަކީ ތިބާއަށް ހަޔާތުން އުނިވާ ދުވަހެކެވެ. އަދި ބޯމަތީގައި އެވަނީ މިއަހަރުގެ ބަރަކާތްތެރި ރަމަޟާންމަހެވެ. ތިޔަ ކުޅުއްވާ ގޮތަށް ގަނޑުކުޅެގެން އާޚިރަތުގައި ދައްކާނެ އެއްވެސް ސުކޯއެއް ނޯންނާނެކަން ދަންނާށެވެ. ތިބާގެ ކިތަށް އެކުވެރިންނެއް ފަޅި ސުކުންތެއްގެ ތެރޭގައި ތިބާއާއި އަބަދަށް ވަކިވެގެންދިޔަތޯއެވެ. ކުޑަ ވަގުތުކޮޅެއް ތިބާގެ އުމުރާއި ތިބާގެ އަމަލުތަކާއި މެދު ވިސްނާލުމަށް ހުސްކޮށްލާށެވެ. ޕަބުޖީ ކުޅުމަށް ހޭދަކުރާ ވަގުތުގައި ކޮންމެވެސް ހެޔޮ އަމަލެއް ކުރެވޭތޯ ބަލާށެވެ.


ޖުމްލަ 273 އިޢުލާން\nފިއުލް ސަޕްލައިސް މޯލްޑިވްސް ޕްރައިވެޓް ލިމިޓެޑް . 11 މަސް ކުރިން\nތާރީޚު: 01 ސެޕްޓެންބަރު 2019\nފިއުލް ސަޕްލައިސް މޯލްޑިވްސްގެ ފަރާތުން މާލެއާއި ރާއްޖޭގެ އެކި ކަންކޮޅުތަކުގައި ޤާއިމު ކޮށްފައިވާ ސައިޓުތަކުގައި ހުރި ބައެއް ޓޭންކުތަކުގެ ކެލިބަރޭޝަން މަސައްކަތްތައް ކޮށްދެއްވާނެ ފަރާތެއް ހޯދުމަށް ބޭނުންވެގެން ކުރެވުނު އިޢުލާނު (FSM-ADV-2019/050) އަށް އެކަށީގެންވާ ތަރުޙީބެއް ލިބިފައިނުވާތީ އެއިޢުލާނު ބާޠިލުކޮށް އަލުން އެފުރުޞަތު ހުޅުވާލަމެވެ.\nސުންގަޑި: 04 ސެޕްޓެންބަރު 2019 1100\nސުންގަޑި: 27 އޮގަސްޓް 2019 1400\nއެފް.އެސް.އެމް ފިއުލް ޝެޑްތަކާއި، އެހެނިހެން ސައިޓްތަކުގެ ސެކިއުރިޓީ، 1 އަހަރު ދުވަހުގެ މުއްދަތަށް ބަލަހައްޓަވައިދެއްވާނެ ފަރާތެއް ހޯދުމަށް ބޭނުންވެގެން މިކުންފުނިން ކުރި އިޢުލާނު (FSM-ADV-2019/024) ބާޠިލުކޮށް އަލުން އެފުރުޞަތު ހުޅުވާލަމެވެ\nތާރީޚު: 20 އޮގަސްޓް 2019\nމާލެއާއި ރާއްޖޭގެ އެކި ކަންކޮޅުތަކުގައި ޤާއިމު ކޮށްފައިވާ އެފް. އެސް.އެމް ސައިޓުތަކުގައި ހުރި ބައެއް ޓޭންކުތަކުގެ ކެލިބަރޭޝަން މަސައްކަތްތައް ކޮށްދެއްވާނެ ފަރާތެއް ހޯދުމަށް\nސުންގަޑި: 25 އޮގަސްޓް 2019 1100\nތާރީޚު: 19 އޮގަސްޓް 2019\nސުންގަޑި: 21 އޮގަސްޓް 2019 1500\nފިއުލް ސަޕްލައިސް މޯލްޑިވްސް ޕްރައިވެޓް ލިމިޓެޑް . 12 މަސް ކުރިން\nސުންގަޑި: 04 އޮގަސްޓް 2019 1100\nތާރީޚު: 27 ޖުލައި 2019


Choice akee kobaa? Harukashi kuruntha noonee Lockdown kuruntha? - One Online\n15 އޭޕްރިލް 2020، މާލެ، މާލެ 24 ގަޑިއިރަށް ލޮކްޑައުން ކުރުމާއެކު ބޮޑުތަކުރުފާނު މަގު ހަމަހިމޭންވެފައި. ލޮކްޑައުންއާ ހިލާފުވާނަމަ ކަރަންޓީނަށް ގެންދާނެ ކަމުގެ އިންޒާރު ފުލުހުން ވަނީ ދީފައި -- ވަން ފޮޓޯ: މުހައްމަދު ހައްޔާން\nޗޮއިސް އަކީ ކޮބާ؟ ހަރުކަށިކުރުންތަ ނޫނީ ލޮކްޑައުންކުރުންތަ؟\nރާއްޖޭގައި ކޮވިޑްގެ ހާލަތު ދުވަހެއް ދުވަހަކަށް މިދަނީ ގޯސްވަމުންނެވެ. ދިން ލުއިތަކަށް ފަރުވާތެރި ނުވެވުމުން ރާއްޖެ މިވަނީ އަނދަވަޅަކަށް ވެއްޓިފައެވެ. ބިރުވެރިކަން އިންތިހާއަށް ބޮޑުވެ، ގައުމުގެ ހާލަތު މިވަނީ ގޯހުން ގޯހަށް ގޮސްފައެވެ. އަދަދުތައް ކޮންމެ ދުވަހަކުވެސް މިފެންނަނީ އެއް ވަރެއްގައި ހުއްޓައެވެ. ދަށަކަށް ނުދެއެވެ.\nދިން ލުއިތަކަށްފަހު ގައުމުގެ ހާލަތު އިތުރަށް ގޯސްވުމުގެ ސަބަބުން މިދިޔަ މަހުގެ ތެރޭގައި ސިއްހީ މާހިރުންނާއި ކަމާބެހޭ އިދާރާތައް ގުޅިގެން އަނެއްކާވެސް ފިޔަވަޅުތައް ހަރުކަށި ކުރިއެވެ. ނަމަވެސް އަދިވެސް ފެންނަނީ ކޭސްތައް އިތުރުވަމުންދާ މަންޒަރެވެ. ނުފެނުނު އެއްޗަކީ އެޅި ފިޔަވަޅުތަކުގެ ނަތީޖާއެވެ. އެހެން ކަމުން މިހާލަތުގައި ދެން އޮތީ އަނެއްކާވެސް ލޮކްޑައުނަކަށް ދިއުން ހެއްޔެވެ؟ ލޮކްޑައުނަކަށް ތައްޔާރު ހެއްޔެވެ؟ ހަމައެކަނި އޮތް "ޗޮއިހަކީ" އެއީ ހެއްޔެވެ؟\nރާއްޖޭގެ ހާލަތު ގޯސްވެފައިވާ މިންވަރު ހާމަވެގެންދާ އެއް ކަމަކީ މިހާރު ރާއްޖެ އޮތް ލެވެލްއެވެ. ސިއްހީ މާހިރުން ވަނީ ރާއްޖެ މިހާރު އޮތީ ލެވެލް ނުވައެއްގައި ކަމަށް ކަނޑައަޅާފައެވެ. އަދި ލެވެލް 10 އަކަށް ދިއުމުން ލޮކްޑައުން ކުރަން ޖެހޭނެ ކަމަށް ވިދާޅުވެފައެވެ. ސިއްހީ މާހިރުންގެ އިތުރުން ރައީސް އިބްރާހިމް މުހައްމަދު ސޯލިހްވެސް ވަނީ ގައުމުގެ ހާލަތު އިތުރަށް ގޯސްވާނަމަ ލޮކްޑައުން ކުރަންޖެހިދާނެ ކަމަށް ވިދާޅުވެފައެވެ.\n"މިކަމަށް (ކޮވިޑް ފެތުރުން ކޮންޓްރޯލް ކުރުމަށް) ހަމައެކަނި އޮތް ހައްލަކީ އެޗްޕީއޭ އިން އެދެއްވާ ލަފާތަކާއި އިރުޝާދުތަކާ އެއްގޮތަށް ރައްޔިތުން އަމަލުކޮށް، ގައި ދުރުކުރުން، މާސްކު އެޅުން، ވީވަރަކުން އެކަހެރިކޮށް ގޭގައި ތިއްބެވުން، އެހެން ނޫންނަމަ އަޅުގަނޑުމެންނަށް އެ ހިސާބަށް (ލޮކްޑައުން އަކަށް) ދާން ޖެހިދާނެ، ދާން ޖެހިއްޖެއްޔާ ހުރިހާ ރައްޔިތުންގެ ހައްގުގައި އަޅުގަނޑަށް ޖެހޭނީ ކުރަންޖެހޭ ކަމެއް ކުރަން،" ރައީސް ވިދާޅުވެފައިވެއެވެ.\n28 އޯގަސްޓް 2020، ހުކުރު، މާލެ: އަލިފާނުގެ ހާދިސާ ހިނގި ސަރަހައްދަށް ރައީސް ވަޑައިގެން ނޫސްވެރިންނަށް މައުލޫމާތު ދެއްވަނީ -- ވަން ފޮޓޯ: މުހައްމަދު ހައްޔާން\nއެހެން ކަމުން ސުވާލަކީ އަލުން ލޮކްޑައުނަކަށް ދާން ތައްޔާރުހެއްޔެވެ؟ އަލުން ލޮކްޑައުން ކުރައްވީ ހެއްޔެވެ؟ ލޮކްޑައުން ކުރުން ނޫން ގޮތެއް ނެތީ ހެއްޔެވެ؟ ލޮކްޑައުނަކަށް ނުގޮސް ފިޔަވަޅުތައް ހަރުކަށި ކޮށްގެން ނަމަވެސް ފަރުޖެހެން ނެތީ ހެއްޔެވެ؟\nމިއީ އާންމު ރައްޔިތުންގެ ހިތްތަކުގައި އުފެދިފައިވާ ސުވާލުތަކެކެވެ. ކޮވިޑްގެ ހާލަތު ގޯސްވެ ރައްޔިތުންގެ ހިތްތަކުގައި ބިރުވެރިކަން އުފެދި، ރައްޔިތުން ވަނީ ވަރަށް ބޮޑަށް މާޔޫސްވެފައެވެ. އެއީ ލޮކްޑައުން ނުކޮށްފިނަމަ ދެން ފެންނަން އޮތް މަންޒަރު ބިރުވެރިވެދާނެތީއެވެ. ނޫނީ ލޮކްޑައުން ކޮށްފިނަމަ ރައްޔިތުން "އިނދަޖެހި" ބަނޑަށް ޖެހިދާނެތީއެވެ.\nލޮކްޑައުން ކުރުމަކީ އެންމެ ފަހުގެ ނިންމުމެވެ. ސިއްހީ ބައެއް މާހިރުންވެސް ގަބޫލު ކުރަނީ އެގޮތަށެވެ. ނަމަވެސް މިހާރުވެސް ލޮކްޑައުނަކަށް ދާން ލަސްވެފައިވާ ކަމަށް ސިއްހީ ބައެއް ބޭފުޅުން ގަބޫލު ކުރައްވައެވެ. އެހެން ނޫންނަމަ ގައުމުގެ ހާލަތު "ހައްދުން ނައްޓައިގެން" ހިނގައިދާނެ ކަމަށް އެބޭފުޅުން ދެކިވަޑައިގަންނަވައެވެ. ގުރުއަތު ނަގައިގެން ފަރުވާދޭން ޖެހޭ ހިސާބަށް ގޮސްދާނެ ކަމަށްވެސް ސިއްހީ މާހިރުން ގަބޫލު ކުރައްވައެވެ.\n17 އޭޕްރީލް 2020، މާލެ، ކޮވިޑް 19އާ ގުޅިގެން ބާއްވަމުން އަންނަ ސިލްސިލާ ޕްރެސް ކޮންފަރެންސްގައި ނޭޝަނަލް އިމަޖެންސީ އޮޕަރޭޝަން ސެންޓަރުގެ ކޮންސަލްޓަންޓް ޑރ. ޝީނާ މޫސާ -- ފޮޓޯ/ ރައީސް އޮފީސް\n"ޓެކްނިކަލީ ބުނަންޏާ، އަޅުގަނޑު ޕާސަނަލީ ޕަބްލިކް ހެލްތު މީހެއްގެ ގޮތުގައި ބުނާނަމަ އިޓްސް ޓައިމް ފޮ އަ ލޮކްޑައުންއޭ. އެކަމަކު ސޯޝަލް އިކޮނޮމިކް ސިޗުއޭޝަންސްއާ ހެދި ކިހިނެއް ހެއްޔޭ މީތި ބެލެންސް ކުރާނީ. އަދިވެސް މެނޭޖްކުރެވޭނެ ހެއްޔޭ ލޮކްޑައުންއަކަށް ނުގޮސް،" ޑރ. ޝީނާ މޫސާ ވިދާޅުވެފައިވެއެވެ.\nއާންމުގެ ގިނަ ބަޔަކު ގަބޫލުކުރާ ގޮތުގައި ގައުމު މިހާރު މިއޮތް ހާލަތުން އަރައި ގަތުމަށް ލޮކްޑައުން ކުރުން ނޫން އިތުރު ގޮތެއް ނެތް ކަމަށެވެ. ލޮކްޑައުންގެ ވަގުތު ޖެހިއްޖެ ކަމަށެވެ. މިހާރު ލޮކްޑައުން ނުކޮށްފިނަމަ މާދަމާ ފެންނަ މަންޒަރު މާބޮޑަށްވެސް ހިތްދަތިވެދާނެއެވެ.\n"ކޮންމެ ރެއަކު ޕްރެސް ބަލަން މި އިންނަނީ. އަދަދުތައް ދަށެއް ނުވޭ. އެއް ވަރެއްގައި. ކޮންމެ ދުވަހަކުމެ 100 އަށްވުރެ ގިނަ މީހުން ޕޮޒިޓިވް އެބަވޭ. މީގެ ތެރޭގައި ގިނައީ ދިވެހިން. އެހެންވީމަ މި ބުނަނީ ލޮކްޑައުނަކަށް ދާން ޖެހިއްޖެ. ލޮކްޑައުން ކުރާ ވަގުތު ޖެހިއްޖެ. އެހެން ނޫން ނަމަ މާދަމާ ފެންނަ މަންޒަރު މާ ބިރުވެރިވާނެ. މާ ހިތްދަތިވާނެ،" ޒުވާނަކު ބުނެފައިވެއެވެ.\nރައްޔިތުންގެ ހިޔާލު މިކަމާ މެދު ތަފާތެވެ. އެއްބަޔަކު ގަބޫލު ކުރާ ގޮތުގައި އަލުން ލޮކްޑައުނަކަށް ދާން ޖެހިއްޖެއެވެ. އަނެއް ބަޔަކު ގަބޫލުކުރާ ގޮތުގައި ލޮކްޑައުން އަށް ގޮސްފިނަމަ ގައުމު އަނެއްކާވެސް އިނދަ ޖެހޭނެ އެވެ. އެހެން ކަމުން މިއީ އިތުރު ލޮކްޑައުނަކަށް ދާންޖެހޭ ވަގުތެއް ނޫނެވެ.\n"މިހާރުވެސް ގެ ކުލި މި ދައްކަނީ ވެސް މި ހިންގާ ކުޑަ ވިޔަފާރިން. އަނެއްކާވެސް ލޮކްޑައުނަކަށް ގޮސްފިނަމަ މެނޭޖް ކުރާނީ ކިހިނެއް؟. ކުދި ފަންތީގެ ވިޔަފާރިތައް ހުއްޓޭނެއެއްނު. ކެފޭ ރެސްޓޯރެންޓްތައްވެސް. އަނެއްކާވެސް ރައްޔިތުން ބަނޑަށް ޖެހޭނީ. އެދުވަސް ފެންނާކަށް ބޭނުމެއް ނޫން. ލޮކްޑައުން ނުކޮށް މިކަން މެނޭޖް ކުރަންޖެހޭ،" ޒުވާން އަންހެން ކުއްޖަކު ސޯޝަލް މީޑިއާގައި ލިޔެފައިވެއެވެ.\nއަނެއްކާވެސް ލޮކްޑައުނަކަށް ގޮސްފިނަމަ، ރައްޔިތުން ބިކަވެދާނެ ކަމުގެ ބިރު ވަރަށްވެސް ބޮޑެވެ. އިކޮނޮމިކް މިނިސްޓްރީ އާއި ޔޫއެންޑީޕީ ގުޅިގެން ހެދި ދިރާސާއިން ދައްކާ ގޮތުގައި ކުދި އަދި މެދު ފަންތީގެ ވިޔަފާރިތައް ހުއްޓުމުގެ ފުރުސަތު އެބައޮތެވެ. އަދި އެތަކެއް ވަޒީފާތަކެއް ގެއްލުމުގެ ފުރުސަތު އެބައޮތެވެ.\n"އެންމެ ކުދި، ކުދި އަދި މެދު ފަންތީގެ ވިޔަފާރިތަކުގެ ހިންގުން މުޅިން އެއްކޮށް ހުއްޓާލަން ޖެހިދާނެކަމުގެ ބިރު އެބަ އޮތެވެ. މީގެ ސަބަބުން ހިދުމަތް ހޯދާ މީހުންނާއި ސަޕްލަޔަރުން އަދި އުފެއްދުންތެރިކަމާއި އަދި މުސްތަގުބަލުގައި ގައުމުގައި ވިޔަފާރި ފުޅާކުރުމަށް އޮތް ފުރުސަތުތަކަށް އަސަރުކުރާނެ އެވެ،" ދިރާސާގައިވެއެވެ.\nދިރާސާއިން ވެސް މިގޮތަށް ދައްކާފައިވާއިރު، ލޮކްޑައުނަކަށް ގޮސްފިނަމަ ކުދި ވިޔަފާރިތައް އެއްކޮށް ހުއްޓޭނެއެވެ. އާމްދަނީގެ މަގު އެއްކޮށް ބަންދުވާނެއެވެ. ރައްޔިތުންގެ ތެރެއިން އެތައް ބަޔަކު ބިކަވެގެންދާނެއެވެ. ރައްޔިތުންގެ އެތައް ބަޔަކު ބަނޑަށް ޖެހުމުގެ ބިރު ވަރަށް ބޮޑެވެ. އެހެންކަމުން ލޮކްޑައުނަކަށް ނުގޮސް އެޅެންހުރި ފިޔަވަޅުތައް އަޅަންޖެހޭ ކަމަށް ބައެއް ފަރާތްތަކުން ގަބޫލުކުރެއެވެ.\nސިއްހީ ބައެއް މާހިރުންވެސް ގަބޫލު ކުރާ ގޮތުގައި ލޮކްޑައުން ކުރާ ވަގުތެއް ނުޖެއެވެ. އަދިވެސް ފިޔަވަޅުތައް ހަރުކަށި ކޮށްގެން ބޭނުންވާ ނަތީޖާ ނެރެވިދާނެއެވެ. ރައްޔިތުން އެފިޔަަޅުތަކަށް ބޯލަނބައި އަމަލު ކޮށްފިނަމަ ކޮވިޑް ކޮންޓްރޯލް ކުރެވިދާނެއެވެ. ނަމަވެސް ހާލަތު ގޯސްވެގެންދާ ނަމަ ލޮކްޑައުން ކުރަންޖެހޭނެ ކަމަށްވެސް ގިނަ ބަޔަކު ގަބޫލުކުރެއެވެ.\n"އަޅުގަނޑު ނުދަންނަވަން މިއަދު ލޮކްޑައުންއަކަށް ދާންޖެހެއެކޭ. ނަމަވެސް ބަލި ކޮންޓްރޯލް ނުކުރެވިއްޖެއްޔާ ލޮކްޑައުންއަކަށް ވެސް ދާންޖެހޭނެ. ލޮކްޑައުންއަކަށް ދާން މިޖެހެނީ ބަލި ކޮންޓްރޯލް ކުރަން. ދިވެހިންގެ ފުރާނަ ސަލާމަތްކުރަން ވެގެން. މިގޮތަށް އެކްޝަން ނަގައިފިއްޔާ ލޮކްޑައުންއަކަށް ނުގޮސް ފަރުޖެހިދާނެ ކަމަށް ލަފާކުރެވެނީ،" ޑރ. އަލީ ލަތީފު ވިދާޅުވެފައިވެއެވެ.\nގައުމުގެ ހާލަތު ވަރަށްވެސް ގޯހެވެ. އެއް ބަޔަކު ލޮކްޑައުނަކަށްދާން ގޮވާލާއިރު، އަނެއް ބަޔަކު ތިބީ ލޮކްޑައުން ކޮށްފިނަމަ ބަނޑަށް ޖެހިދާނެ ކަމުގެ ބިރުވެރިކަން މަތީއެވެ. ގައުމުގެ ހާލަތާމެދު ރައްޔިތުން މިއަދު ވިސްނައި އަޅާފައިވާ ފިޔަވަޅުތަކަށް ބޯލަނބަން ޖެހެއެވެ. އެހެން ނޫން ސިއްހީ މާހިރުން ކުރަހައިދޭ ބިރުވެރި މަންޒަރު ފެނުން މާ ދުރަކު ނެތެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު ހެލްތު ޕްރޮޓެކްޝަން އެޖެންސީ (އެޗްޕީއޭ) ކޮވިޑް 19 އެޗްއީއޯސީ ސިއްހަތު ލޮކްޑައުން


Verikan libunas Nasheedhah verikan havaalu nukuraanamey ves vidhaalhuvy Jameel: Adhurey – adduLIVE\nޖަމީލަށް ނިހާނާއި އަދުރޭ ހޫނު ރައްދެއް ފޮނުވައިފި\n3 Feb 12, 2018, 21:38 ލިޔުނީ އަހުމަދު ނަސޫހް\nމި ސަރުކާރުގެ ފުރަތަމަ ނައިބު ރައީސް ޑރ. މުހައްމަދު ޖަމީލު އަހުމަދަށް ޕީޕީއެމްގެ އިސް ދެ ލީޑަރުންގެ ހޫނު ރައްދެއް މިރޭ ފޮނުވައިފިއެވެ.\nމިރޭ ޕީޕީއެމުން ބޭއްވި ނޫސްވެރިންގެ ބައްދަލުވުމުގައި ޕާޓީގެ ނައިބު ރައީސް، ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ އަދި ޕާޓީގެ ޕީޖީ ގްރޫޕުގެ ލީޑަރު އަހުމަދު ނިހާން ހުސެއިން މަނިކު ވަނީ މިހާރު އިދިކޮޅު ފަރާތްތަކާއި ގުޅިވަޑައިގެންފައިވާ ޑރ. ޖަމީލަށް ވަރަށް ބޮޑަށް ފާޑު ވިދާޅުވެފައެވެ.\nއަދުރޭ ވަނީ ޕީޕީއެމްގެ ޕޯޑިއަމް ތަކުގައި ޑރ. ޖަމީލް މާޒީގައި ދެއްކެވި ވާހަކަތަކަށް އަލި އަޅުވާލައި މިހާރު ދައްކަވާ ވާހަކަތަކާ ދިމާ ނުވާ ކަމަށް ވިދާޅުވެފައެވެ. އެގޮތުން 2013 ވަނަ އަހަރުގެ ރިޔާސީ ކެމްޕޭނުގައި އިންޑިޔާ ސަރުކާރަށް ވަރަށް ބޮޑަށް ފާޑު ވިދާޅުވި ބޭފުޅެއްގެ ގޮތުގައި ޖަމީލު ވެފައިވާއިރު މިހާރު ރާއްޖެއަށް އިންޑިޔާ ސިފައިން އެރުމަށް ޖަމީލް ގޮވާލުމުން އިޚުލާސްތެރިކަމެއް ނެތް ކަމާއި، އަމިއްލަ އެދުން އިސްކުރާކަން ފެނިގެންދާ ކަމަށް އަދުރޭ ވިދާޅުވެފައިވެއެވެ.\nއަދި ނިހާން ވަނީ ޑރ. ޖަމީލަކީ ރާއްޖޭގެ ސިޔާސީ މަސްރަހުން ދެން ޖާގައެއް ލިބޭނެ ބޭފުޅެއް ނޫން ކަމަށް ވިދާޅުވެފައެވެ. އެންމެ ފުރަތަމަ ރައީސް މައުމޫން ވެރިކަމުގައި ހުންނެވިއިރު އެމަނިކުފާނާ އެއްކޮށް މަސައްކަތް ކުރައްވާފައި ނަޝީދުގެ ވެރިކަމުގައި އެ ސަރުކާރުގައި މަސައްކަތް ކުރުމަށްފަހު ޑރ. ވަހީދު ވެރިކަމަށް ވަޑައިގެންނެވުމުން ޑރ. ވަހީދުގެ ކެބިނެޓުން ޖާގައެއް ހޯއްދެވުމަށްފަހު ދެން ފެނިގެން ދިޔައީ ރައީސް ޔާމީންގެ ފަހަތްޕުޅުން ރަނިންމޭޓުގެ ގޮތުގައި ވާދަކުރެއްވި ތަން ކަމަށާއި ޑރ. ޖަމީލަކީ އަބަދުވެސް މަގާމު ހޯދުމަށް މަސައްކަތް ކުރައްވޭ ބޭފުޅެއް ކަމަށް ސިފަވާ މޭރުމުން ނިހާން ވާހަކަ ދައްކަވާފައިވެއެވެ.


ހައި-ސްޕީޑް ފެރީ ނިޒާމްގެ ދަށުން ހޯރަފުށީގައި އަޅާ ފެރީޓާމިނަލްގެ...\nހައި-ސްޕީޑް ފެރީ ނިޒާމްގެ ދަށުން ހޯރަފުށީގައި އަޅާ ފެރީޓާމިނަލްގެ އަމަލީ މަސައްކަތް ފަށައިފި\nމި ޓަރމިނަލަކީ ދިވެހިރާއްޖެ ހައި-ސްޕީޑް ފެރީ ނިޒާމަކުން ގުޅާލުމަށް ފަރުމާކޮށްފައިވާ "އިންޓަރގްރޭޓެޑް ނޭޝަނަލް ޕަބްލިކް ފެރީ ނެޓްވޯރކް" މަޝްރޫޢުގެ ފުރަތަމަ ފިޔަވަހީގެ ދަށުން އިމާރާތްކުރާ ތަނެއް\n7 އޭޕްރިލް 2021 | ބުދަ 20:30\nހޯރަފުށީގައި އަޅާ ފެރީޓާމިނަލްގެ އަމަލީ މަސައްކަތް ފެށުން\nހއ. ހޯރަފުށީ ފެރީ ޓާރމިނަލްގެ ބިންގާ އަޅާ އަމަލީ މަސައްކަތް ފަށައިފިއެވެ.\nމި ރަސްމިއްޔާތުގައި އެމްޓީސީސީގެ ސީއީއޯ އާދަމް އާޒިމްއާއި އެމްޓީސީސީގެ އިސްވެރިންނާއި، ހޯރަފުށީ ދާއިރާގެ މެމްބަރު އަހުމަދު ސަލީމާއި، ހޯރަފުށީ ކައުންސިލްގެ ރައީސް މުހައްމަދު ވަހީދު ބައިވެރިވެވަޑައިގެންނެވިއެވެ.\nމި ޓަރމިނަލަކީ ދިވެހިރާއްޖެ ހައި-ސްޕީޑް ފެރީ ނިޒާމަކުން ގުޅާލުމަށް ފަރުމާކޮށްފައިވާ "އިންޓަރގްރޭޓެޑް ނޭޝަނަލް ޕަބްލިކް ފެރީ ނެޓްވޯރކް" މަޝްރޫޢުގެ ފުރަތަމަ ފިޔަވަހީގެ ދަށުން ޒޯން 1 (ހއ، ހދ، ށ) އަށް ފޯރުކޮށްދޭ ފުރަތަމަ ސްޕީޑް ފެރީގެ ހިދުމަތެވެ. ފުރަތަމަ ފިޔަވަހީގެ ދަށުން 41 ޓާރމިނަލެއް 41 ރަށެއްގައި ޤާއިމުކުރެވޭނެއެވެ. މި ނިޒާމް ފަރުމާކުރެވިފައިވަނީ ރާއްޖޭގެ އެއްރަށުން އަނެއް ރަށަށް ކަނޑުދަތުރުކުރުމުގައި މިހާރު ބޭނުން ކުރަމުންދާ ފެރީގެ ނިޒާމްގައި ހުރި މައްސަލަތައް ބަލައި، އެކަންކަމަށް ޙައްލު ލިބޭނެ އައު ނިޒާމެއްގެ ގޮތުގައެވެ.\nމިގޮތުން މިއައު ނިޒާމަކީ އެއްރަށުން އަނެއްރަށަށް ދަތުރުކުރަން މިހާރު ހޭދަވާ ވަގުތު ތިންގުނަ އަވަސްކޮށްދޭނެ ނިޒާމެކެވެ. އަދި މިނިޒާމްގައި ބޭނުންކުރާނެ ފެރީތަކަކީ ސީދާ މިކަމަށް ފަރުމާކޮށް އަލަށް ބަންނަ ފެރީތަކެވެ. މިފެރީތައް ބަނުމުގައި އިސްކަންދީފައިވަނީ ދަތުރުވެރިންނަށް ހިތްފަސޭހަ ދަތުރެއްކުރެވޭނޭ ގޮތަށެވެ. މިގޮތުން ފެރީގެ ސީޓާއި، ފަސެންޖަރުންގެ ކެބިން ފަރުމާކުރެވިފައިވާނީ މިފަދަ ދަތުރުތައްކުރުމަށް އެންމެ އެކަށޭނަ ގޮތަށެވެ. އަދި ހާއްސައެހީއަށް ބޭނުންވާ ފަރާތްތަކަށް ހާއްސަ އިންތިޒާމްތަކެއް މިފެރީތަކުގައި ޤާއިމްކުރެވޭނެއެވެ.\nރާއްޖޭގައި ދަތުރުފަތުރުގެ ހިދުމަތް ފޯރުކޮށްދޭ އެންމެ ބޮޑު ކުންފުނީގެ ހައިސިއްޔަތުން، އެމްޓީސީސީގެ މަގްސަދަކީ ހެޔޮ އަގުގައި ފަސޭހަކަމާއެކު ބޭނުންކުރެވޭ، ކަނޑާއި އެއްގަމުގެ ދަތުރުފަތުރުގެ ޚިދުމަތް ރައްޔިތުންނަށް ފޯރުކޮށްދޭ ކުންފުންޏެއް ގޮތުގައި ދެމިތިބުންކަމަށް އެމްޓީސީސީން ބުނެއެވެ.\nހޯރަފުށި އެމްޓީސީސީ އާދަމް އާޒިމް އަހްމަދު ސަލީމް


Minivan Championship gai Hanimaadhoo team ah kulhen beynunvaa faraathakah furusathu hulhuvaalaifi\nމިނިވަން ޗެމްޕިއަންޝިޕް މުބާރާތުގެ ތެރެއިން ހަނިމާދޫ ޓީމުގެ ކުޅުންތެރިޔަކު ބޯޅަ ހިފައިގެން ދަނީ--\nމިނިވަން ޗެމްޕިއަންޝިޕްގައި ހަނިމާދޫ ޓީމަށް ކުޅެން ބޭނުންވާ ފަރާތްތަކަށް ފުރުސަތު ހުޅުވާލައިފި\nމި އަހަރުގެ މިނިވަން ޗެމްޕިއަންޝިޕްގައި ހދ.ހަނިމާދޫ ތަމްސީލް ކުރުމަށް ނަގައި ޓީމަށް ކުޅެން ބޭނުންވާ ފަރާތްތަކަށް ބައިވެރިވުމުގެ ފުރުސަތު ހުޅުވާލައިފި އެވެ.\nއެރަށު ކައުންސިލުން ކޮށްފައިވާ އިއުލާނެއްގައި ބުނެފައިވަނީ މިނިވަން ޗެމްޕިއަންޝިޕްގައި ބައިވެރިވުމަށް މަސައްކަތްކުރަމުންދާ ކަމަށާއި އެ ޓީމަށް ކުޅެން ބޭނުންވާ ފަރާތްތަކަށާއި އޮފިޝަލްކަން ކުރަން ބޭނުންވާ ފަރާތަކަށާއި ކޯޗުންގެ ގޮތުގައި ހަރަކާތްތެރިވާން ބޭނުންވާ މީހުންނަށް ފުރުސަތު ހުޅުވާލާފައިވާ ކަމަށެވެ.\nއެކަމަށް ޝައުގުވެރިވާ ފަރާތްތަކުން މި މަހުގެ 27 ވަނަ ދުވަހުގެ ކުރިން ނަންނޯޓް ކުރުމަށް އެދޭކަމަށް ކައުންސިލުން މައުލޫމާތުދެ އެވެ. މުބާރާތާއި ގުޅޭ އިތުރު މައުލޫމާތު ހޯދުމަށް ހަނިމާދޫ ކައުންސިލްގެ ރައީސް އަބްދުއްސަލާމް އަލީއަށް ގުޅައިގެން ކުރިއަށް ގެންދިއުމަށް އެއިދާރާއިން ބުނެ އެވެ.\nހަނިމާދޫ ފާހަގަކުރެވިފައިވަނީ ފުޓްބޯޅައިގެ ސަރަހައްދީ ބާރެއްގެ ގޮތުގައި އެވެ. ރާއްޖޭގައި ބާއްވާ އެންމެ ބޮޑު ފުޓްބޯޅަ މުބާރާތްކަމަށްވާ މިނިވަން ޗެމްޕިއަންޝިޕް ފުޓްބޯޅަ މުބާރާތް މިއަހަރު އޮންނާނީ ސެޕްޓެމްބަރުމަހު އެވެ.\nތިން ގައުމަކަށް ސަފީރުން އައްޔަން ކުރައްވައިފި\nހަނިމާދޫ އެއާޕޯޓުގެ ބޮޑުކުރުމުގެ މަސައްކަތް ފެށުމަށް ސާވޭ ކުރަނީ\nވަޒީފާއާއި ބެހޭ ގާނޫނަށް ގެނައި ދެ އިސްލާހެއް ތަސްދީގުކުރައްވައިިފި


vnews - ކޮންމެހެން ކުރަން ޖެހޭ ދަތުރުތައް ނޫނީ ކޮށްގެން ނުވާނެ: ކޯސްޓްގާޑް\nކޮންމެހެން ކުރަން ޖެހޭ ދަތުރުތައް ނޫނީ ކޮށްގެން ނުވާނެ: ކޯސްޓްގާޑް\nކޮންމެހެން ކުރަން ޖެހޭ ދަތުރެއް ފިޔަވަ އެއްވެސް ފަރާތަކުން ކަނޑުމަތީގެ ދަތުރެއް ނުކުރަން ގައުމީ ދިފާއީ ބާރުގެ ކޯސްޓްގާޑުން އަންގައިފި އެވެ.\nކޯސްޓްގާޑުން މިއަދު ބުނީ ރާއްޖެއަށް މޫސުން ގޯސްވެ، ވިއްސާރަ ކުރާތީ އާއި ކުރިއަށްއޮތް 48 ގަޑިއިރު ތެރޭގައިވެސް ރާއްޖޭގެ ބޮޑު ބަޔަކަށް ވިއްސާރަ ކުރާނެތީ ކަނޑުދަތުރުކުރާ ފަރާތްތަކުން މޫސުމަށް ހާއްސަ ސަމާލުކަމެއްދިނުމަށެވެ. އަދި ބުނީ މޫސުމާއިބެހޭ އެންމެފަހުގެ މަޢުލޫމާތު ހޯދުމަށާއި ކޮންމެހެން ކުރައްވަންޖެހޭ ދަތުރެއް ފިޔަވައި ކަނޑުމަތީގެ ދަތުރުތައް ނުކުރުމަށެވެ.\nކޮންމެހެން ކުރަންޖެހޭ ދަތުރުތަކުގައި ވެސް ރޭގަނޑު ދަތުރުކުރާނަމަ މޫސުމަށް ސަމާލުކަންދީ އެފަދަ ދަތުރުތަކުގައި މުދާ އުފުލާނަމަ މުދާ ބަރުކުރުމުގައި އެކަށީގެންވާ ވަރަށްވުރެ ބޮޑަށް ބަރު ނުކުރުމަށާއިޕަސިންޖަރުނަށް ހަމަވާވަރަށް ލައިފްޖެކެޓް ބެހެއްޓުމަށާއި ތެލާއި ފެނާއި ކާބޯތަކެތީގެ އިތުރުން ހުރިހާ އުޅަނދެއްގައިވެސް ޕަންޕު ބަހެއްޓަން ވެސް ކޯސްޓްގާޑުން މިއަދު ވަނީ އަންގާފަ އެވެ.\nމީގެ އިތުރުން ފަޅުގަ އާއި ފަޅުން ބޭރުގައި އަޅާ އުޅަނދުފަހަރާއި ހަވާލުވެފައިވާ ފަރާތްތަކުންވެސް ދިމާވެދާނެ ހާދިސާތަކަށް ސަމާލުކަންދިނުމަށާއި މުއާސަލާތުގެ ނިޒާމް ޗެކް ކުރަން ވެސް ކޯސްޓްގާޑުން ބުންޏެވެ.\nމޫސުމާ ބެހޭ އިދާރާއިން ބުނީ ކުރިޔަށް އޮތް 24 ގަޑިއިރު ވެސް ރާއްޖޭގެ ބޮޑުބަޔަކަށް ވިއްސާރަ ކުރާނެ ކަމަށާއި ރާއްޖޭގެ ބޮޑު ބަޔަކަށް ގަދަވަޔާއެކު ބޯކޮށް ވާރޭވެހޭނެ ކަމަށް ލަފާ ކުރެވޭއިރު މެދުތެރެ އާއި ދެކުނުގެ އަތޮޅުތަކަށް ގަޑިއަކު 15 މޭލާއި 25 މޭލާ ދެމެދުގެ ބާރުމިނުގައި އަދި އުތުރުގެ އަތޮޅުތަކަށް ހުޅަނގު އުތުރާއި އުތުރުން ގަޑިއަކު 8 މޭލާ 18 މޭލު ދެމެދުގެބާރުމިނުގައި ވައިޖެހޭނެ ކަމަށެވެ. އަދި ވިލާގަނޑުގައި ގަޑިއަކު 50 މޭލާ 60 މޭލާ ދެމެދުގެ ބާރުމިނަކަށް ވައިގަދަވާނެކަމަށް ވެސް މޫސުމާ ބެހޭ އިދާރާއިން ބުންޏެވެ.


Nihan ge kokkoge dhekolhu nujehey vaahakathakun falhaa eri hageegai!\nރިޕޯޓު - ރޭޕް ކުރުން\nނިހާންގެ ކޮއްކޮގެ ދެކޮޅު ނުޖެހޭ ވާހަކަތަކުން ފަޅާއެރި ހަގީގަތް!\nއެއް ފަހަރު ބުނާ އެއްޗެއް ދެ ވަނަ ފަހަރަށް ބުނާއިރު ދިމައެއް ނުވޭ\nއަލަށް ދިމާވި އަންހެން ކުއްޖާއާ ޒާތީ ދިރިއުޅުގެ ވާހަކަ ކިޔައިދިން ކަމަށް ބުނި\nއަވަސް އަރުވާލައިގެން ވާހަކަ ދެއްކުމުން، އިތުރު ސުވާލުތަކެއް!\nކ. މާލެ7ޖެނުއަރީ 2018 | އާދީއްތަ 15:22 52,950\nއަންހެން ކުއްޖަކު ރޭޕު ކުރި ކަމަށް ތުހުމަތު ކުރާ ހަސަން ފާއިޒު--- ފޮޓޯ/ ޓްވިޓާ - ޙުސައިން ޙަސަން\nއެއްފަހަރު ބުނާ އެއްޗެއް ދެ ވަނަ ފަހަރަށް ބުނާއިރު ދިމާނުވުމަކީ މައްސަލައެކެވެ. ވާހަކަތަކުގައި ފުށުއެރުން ހުރުމަކީ މައްސަލައެކެވެ. އިތުބާރު ގެއްލޭ ކަމެކެވެ. ޝަރުއީ މަރުހަލާގައި ހެކި ސާބިތުކުރުމަށް ބޭނުންވާނީ ސާފު ސީދާ ހެއްކެވެ. ޝައްކެއް ޝުބުހެއް ނެތް މިންވަރަށް ކަށަވަރުވުމެވެ. މާ ބޮޑަށް އަވަސް އަރުވާލައި، ހަލުވި ކަމާއެކު، ދޫ ފުރޮޅޭ ވަރަށް ވާހަަކަ ދެއްކުމަކީ ނަފްސާނީ ހާލަތު ވަޒަންކޮށްދޭ ކަމެކެވެ. މީހަކަށް ކިޔާ ނަމެއް، އެކިއިރު އެކި ގޮތް ގޮތަށް ކިއުމަކީ ވެސް އެފަދަ މައްސަލައެކެވެ.\nފެންމަތިވެފައިވާ ރޭޕުގެ މައްސަލައާ ގުޅިގެން، ގދ. ތިނަދޫ، ދެކުނުގޭ، ހަސަން ފާއިޒު ހައްޔަރު ކުރުމުގެ ކުރިން "ރާއްޖެއެމްވީ"އަށް ދީފައިވާ އިންޓަވިއުއެއްގައި އެފަދަ ކަންތައްތަކެއް ފާހަގަ ކުރެވެއެވެ. ޕީޕީއެމް ޕާލަމެންޓްރީ ގްރޫޕުގެ ލީޑަރު އަހުމަދު ނިހާން ހުސައިން މަނިކުގެ އެއްބަނޑު އެއްބަފާ ކޮއްކޮ، ރާއްޖެއެމްވީއާ ވާހަކަ ދައްކަމުން ބައެއް ހަގީގަތްތައް ފޮރުވަން ބޭނުންވިކަން އެނގިގެންދެ އެވެ.\nހަސަނަކީ, ނިހާންގެ އެއްބަނޑުއެއްބަފާ ކޮއްކޮތޯ "ރާއްޖެއެމްވީ"އިން އޭނާއާ ސުވާލު ކުރުމުން، އެކަމަށް އޭނާ އިންކާރުކޮށްފައިވެ އެވެ. ހަސަން ބުނީ އޭނާއަކީ ނިހާންގެ އެއްބަނޑުއެއްބަފާ ކޮއްކޮއެއް ނޫން ކަމަށެވެ. ހަސަން ހަމައެކަނި ބުނީ އޭނާއަކީ ނިހާންގެ އާއިލާގެ މީހެއް ކަމަށެވެ. އާއިލީ ގޮތުން ގުޅެނީ ކިހާ ހިސާބަކުންތޯ ސުވާލު ކުރުމުން ތަފްސީލަކަށް ނުދިޔައެވެ.\nރާއްޖެއެމްވީން ބެލިބެލުމުން އެނގުނު ގޮތުގައި ހަސަނަކީ ނިހާންގެ އެއްބަނޑުއެއްބަފާ ކޮއްކޮއެވެ. ނިހާން ނިސްބަތްވާ، ތިނަދޫ ދެކުނުގޭގައި އެއްބަނޑުއެއްބަފާ ހަ މެމްބަރުން ތިބެއެވެ. ހަސަނަކީ އޭގެތެއިން އެކެކެވެ.\nހޮނިހިރު ދުވަހުގެ ރޭ ހަސަން ހައްޔަރުކޮށްފައި ވަނީ ތިނަދޫ ކެފޭއެއްގެ ތެރޭގައި އިންދައެވެ. ހަސަން މާލެއިން ފުރައިގެން ތިނަދޫއަށް ދިޔައީ ރޭޕުގެ މައްސަލަ ފެންމަތިވެ، އެ މައްސަލަ ތަހުގީގު ކުރަން ފަށާފައި ވަނިކޮށެވެ. މިދިޔަ ބުދަ ދުވަހު ހުށަހެޅި އެ މައްސަލައާ ގުޅޭ ގޮތުން، ފާއިތުވެދިޔަ ތިން ދުވަހު ވެސް ފުލުހުން ހަސަނާ ސުވާލެއް ނުކުރެއެވެ.\nރޭޕްގެ މައްސަލައިގައި ހަސަންގެ މައްޗަށް ތުހްމަތުކޮށް، އެ ވާހަކަ މުޅި ގައުމުގައި ދައްކަމުން ދިޔައިރު ވެސް ފުލުހުން އޭނާ ހައްޔަރުކުރުން ލަސްވެގެން ދިޔައީ ކީއްވެގެން ކަމެއް ނޭނގެ އެވެ. އޭނާ ހައްޔަރުކުރީ، އެކަމަށް ނިހާން "އޯކޭ" ދިނުމުންނޭ ބުނުމުގެ ޖާގަ ލިބެނީ ނިހާނުގެ ޓްވީޓުންނެވެ. ހަސަން ހައްޔަރުކޮށްފައި ވަނީ, ރޭޕްގެ އަމަލުގައި ބައިވެރިވީ ކޮންމެ މީހަކު ނަމަވެސް އެ މީހަކު ހައްޔަރުކުރަން ޖެހޭނެ ކަމަށް ނިހާން ޓްވީޓްކުރި ފަހުން ނެވެ.\nހަސަން ރޭޕުކުރި ކަމަށް ބުނާ އަންހެން ކުއްޖާ ވެސް ވަނީ ރާއްޖެއެމްވީއާ ވާހަކަ ދައްކާފައެވެ. ނަވާރަ އަހަރުގެ އެ އަންހެން ކުއްޖާ ރާއްޖެ އެމްވީއަށް ބުނީ ރޭޕްކުރުމުގެ މައްސަލަ ސިއްރުކުރުމަށް ހަސަން 16,000 ރުފިޔާ އޭނާއަށް ހުށަހެޅި ކަމަށާއި ނަމަވެސް އެ ފައިސާގައި އޭނާ ހިފާފައި ނުވާނެ ކަމަށެވެ. ރޭޕުގެ މައްސަލަ ފުލުހުންނަށް ހުށަހަޅާނެ ކަމަށް ބުނުމުން، "ކަމެއް ނުވާނެއޭ" ހަސަން ބުނި ކަމަށް އެ އަންހެން ކުއްޖާ ބުންޏެވެ.\n"ފައިސާގައި ނުހިފައި އަޅުގަނޑު ބުނީ ރިޕޯޓް ކުރާނަމޭ. ބުނީމަ ބުނީ ކަމެއް ނުވާނެއޭ،" ރޭޕްގެ ޝިކާރައަކަށްވި ކަމަށް ބުނާ އަންހެން ކުއްޖާ ބުންޏެވެ.\nއެ އަންހެން ކުއްޖާ ބުނީ ރޭޕުގެ މައްސަލައާ ގުޅިގެން، މީޑިއާއާ އިތުރަށް ވާހަކަ ނުދެއްކުމަށް އޭނާގެ ގާނޫނީ ވަކީލު އެދިވަޑައިގެންފައިވާ ކަމަށާއި އެ ސަބަބާ ހުރެ އިތުރަށް އެއްޗެއް ބުނެވެން ނެތް ކަމަށެވެ.\nރޭޕްގެ އަމަލު ހިންގި ކަމަށް ހަސަން އިންކާރު ކުރެ އެވެ. އޭނާ ބުނި ގޮތުގައި ރޭޕުގެ ޝިކާރައަކަށްވި ކުއްޖާގެ ގައިގައި، ރުހުމުގައި ވެސް އަދި ނުރުހުމުގައި ވެސް އަތްލާފައި ނުވާނެ ކަމަށެވެ. ރޭޕު ކުރި ކަމަށް ތުހުމަތުކޮށް ދައްކަމުންދާ ވާހަކަތަކަކީ، އާއިލާގެ މެމްބަރުން ގަބޫލު ކުރާނެ ވާހަކަތަކެއް ނޫން ކަމަށާއި ނަމަވެސް ފިރިހެނެއްގެ ގައިގައި ތެޅި ކަމަށް ބުނާނަމަ، އެކަން އާއިލާގެ މެމްބަރުން ގަބޫލުކޮށްފާނެ ކަަމަށެވެ.\n"އަޅުގަނޑު ރުޅިއަސްގެން އެއްޗެކޭ ކިޔައިފިއޭ، އަތްލައިފިއޭ ތަޅައިފިއޭ ފިރިހެން ކުއްޖަކާ އެހެންނަމަ ކޮންމެ ވެސް ވަރަކަށް ގަބޫލުކޮށްފާނެ،" އުމުރުން 33 އަހަރުގެ ހަސަން ބުންޏެވެ.\nރޭޕްގެ ޝިކާރައަކަށްވި އެ އަންހެން ކުއްޖާއަކީ މާބޮޑަށް ދަންނަ ކުއްޖެއް ނޫން ކަމަށާއި އޭނާއާ ދިމާވީ އިންސްޓަގްރާމުން ކަމަށް ހަސަން ބުންޏެވެ. ކުރެހުމުގެ ޕްރޮޖެކްޓެއްގެ ވާހަކަ ސޯޝަލް މީޑިއާގައި ދެ މީހުން ދެއްކި ކަމަށާއި އެއަށްފަހު ކޮފީ ޝޮޕަކަށް ގޮސް ބައްދަލުވެ ވާހަކަ ދެއްކި ކަމަށް އޭނާ ބުންޏެވެ. ކޮފީ މޭޒުގައި ދެ މީހުން ދެއްކީ ކުރެހުމުގެ ޕްރޮޖެކްޓަކާ ބެހޭ ގޮތުން ކަމަށާއި ދިރިއުޅުމުގެ ޒާތީ ވާހަކަތައް ވެސް އެ އަންހެން ކުއްޖާއާ ހިއްސާ ކުރެވުނު ކަމަށް ހަސަން ބުންޏެވެ.\nރާއްޖެއެމްވީއާ ވާހަކަ ދައްކަމުން ވަކި ހިސާބަކުން ހަސަން ބުނީ ފުރާވަރު އެ އަންހެން ކުއްޖާގެ ނަން ވެސް އެހާ ބޮޑަށް ނޭނގޭ ކަމަށެވެ. އޭނާ ވާހަކަ ދެއްކިއިރު، އަންހެން ކުއްޖާގެ ނަން މުޅިން ތަފާތު ދެ ގޮތަކަށް ބޭނުންކުރިކަން ފާހަގަ ކުރެވެއެވެ.\nއޭނާގެ އިންޓަވިއުއިން ދެން ފާހަގަ ކުރެވުނު އަނެއް މައްސަލައަކީ ފުރަތަމަ ފަހަރަށް ދިމާވެގެން، ކޮފީ ޝޮޕަކަށް ދިޔަ ކަމަށް ބުނާ ދުވަހު، ހަސަންގެ ޒާތީ ދިރިއުޅުމުގެ ވާހަކަތަކެއް ކޮފީ މޭޒުގައި އަންހެން ކުއްޖާއާ ހިއްސާކުރި ކަމަށް ބުނާ ބުނުމެވެ. ލޯބީގެ ގޮތުން ހަސަން ގުޅިގެން އުޅުނު އަންހެން ކުއްޖައާ މައްސަލަ ޖެހި މާރާމާރީ ހިންގާ ހިސާބަށް ކަންތައްތަކެއް ދިޔަ ކަމަށް ބުނެ، ވާހަކަތަކެއް އަންހެން ކުއްޖާއާ ހިއްސާކުރި ކަމަށް ހަސަން ބުންޏެވެ.\nއޭނާގެ ދިރިއުޅުމުގެ ޒާތީ މައުލޫމާތުތަކެއް ނުދަންނަ އަންހެން ކުއްޖަކާ، ފުރަތަމަ ފަހަރަށް ދިމާވެގެން ހިއްސާކުރަންވީ ކީއްވެތޯއޭ ސުވާލު ކުރުމުން އޭނާ ބުނީ އެ ވާހަކަ ދެއްކުނީ "ހިތުގައި އެއްވެސް އެއްޗެއް ނެތުމުން" ކަމަށެވެ.\n"ކޮފީއަކަށް ގޮއްސަ ތިބޭއިރު ނުދަންނަ ކުއްޖަކަށް ވިޔަސް، ނުދަންނަ އަންހެން ކުއްޖަކަށް ވިޔަސް އަޅުގަނޑުގެ ޕާސަނަން ލައިފްގެ ވާހަކަތައް ވެސް ކިޔައިދެވުނީ. ހިތުގައި އެއްވެސް އެއްޗެއް ނެތީމަކަމަށްވީމަ ކަމަށްވާނީ އެ ވާހަކަ އެގޮތަށް ދެއްކޭނީ ވެސް،" ހަސަން ބުންޏެވެ.\nކުރެހުމުގެ ޕްރޮޖެކްޓެއްގެ ވާހަކަ ކޮފީ މޭޒުގައި ދެ މީހުން ދެއްކި ކަމަށާއި ކުރެހުންތަކެއް ކުރަހަން ލިބިފައިވާ 30 ފޫޓުގެ ފާރެއްގައި ކުރަހާނެ ގޮތްތަކާބެހޭ ގޮތުން ދެ މީހުން ކޮފީގައި ވާހަކަ ދެއްކި ކަމަށް ހަސަން ބުންޏެވެ. އޭނާ ބުނީ 30 ފޫޓުގެ ފާރުގެ، ދެބައިކުޅަ އެއްބައަށްވާ 15 ފޫޓުގައި ކުރެހުމުގެ މަސައްކަތާ އަންހެން ކުއްޖާއާ ހަވާލުވެއްޖެނަމަ 2،000 ރުފިޔާ އާއި 3،000 ރުފިޔާއާ ދެމެދުގެ އަދަދެއްގެ ފައިސާ ލިބޭނެ ކަމަށެވެ. އެ އަދަދާމެދު ހިތްހަމަނުޖެހިގެން، ޕްރޮޖެކްޓަށް ޖުމްލަ ލިބެނީ ކިހާވަރެއްތޯ އެ އަންހެން ކުއްޖާ އެހި ކަމަށާއި ޖަވާބުގައި 15،000 ރުފިޔާ ލިބޭނެ ކަމަށް ބުނި ކަމަށް ހަސަން ބުންޏެވެ.\nހަސަންއާ ވާހަކަ ދައްކާލުމުން، އޭނާ އެ ވާހަކަ ދެގޮތަކަށް ދެއްކި އެވެ. އެންމެ ފުރަތަމަ ބުނީ ރެސްޓޯރެންޓެއްގެ 60 ފޫޓުގެ ފާރެއްގައި ކުރެހުމުގެ ޕްރޮޖެކްޓެއް ލިބިފައިވާ ކަމަށާއި އޭގެ ދެ ބައިކުޅަ އެއްބައަށްވާ، 30 ފޫޓުގައި ކުރަހަން އަންހެން ކުއްޖާ އެއްބަސްވެއްޖެނަމަ، އަގު ލިބޭނެ ކަމަށެވެ. ނަމަވެސް ފަހުން ބުނީ ކުރަހަން ލިބިފައި ވަނީ 30 ފޫޓުގެ ފާރެއްގައި ކަމަށެވެ. އެހެންކަމުން ފާރުގެ ބޮޑުމިނުގެ ވާހަކަ ހަސަން ދައްކާފައި ވަނީ ދެގޮތަށެވެ.\nހަސަން ބުނީ ޖެހިގެން އައި ދުވަހު، އޭނާ ދިރިއުޅޭތަނަށް އެ ކުއްޖާ އައި ކަމަށާއި ތިން ގަޑިއިރު ވަންދެން އެތަނުގެ ތެރޭގައި ދެ މީހުން ވާހަކަ ދައްކަން ތިބި ކަމަށެވެ. އަދި ސައިކަލުގައި ގެއަށް ގެންގޮސް ދިނުމަށް އެ ކުއްޖާ އެދުނު ކަމަށާއި ނަމަވެސް އޭނާގެ އަތުގައި އެ ވަގުތު ސައިކަލެއް ނެތުމުން، ކުޑައިރުކޮޅަށް މަޑުކޮށްލައިފިނަމަ ސައިކަލެއްގައި ގެންގޮސްދެވިދާނެ ކަމަށް ބުނި ކަމަށް ހަސަން ބުންޏެވެ. ނަމަވެސް އެ އަންހެން ކުއްޖާ މަޑުނުކޮށް ދިޔައީ ކަމަށް އޭނާ ބުންޏެވެ.\nއޭނާ އެ ގެއިން ނުކުމެގެން ދިޔަތާ އިރުކޮޅެއްގެ ތެރޭގައި މާރާމާރީ ހިންގާ ގޮތަށް ތައްޔާރުވެގެން ކަހަލަ ގޮތަކަށް ތިބި ބަޔަކު އޭނާއަށް ގުޅި ކަމަށާއި އެކަމާ ބިރުން ފޯނު ނިއްވާލި ކަމަށް ވެސް ހަސަން ބުންޏެވެ. މިގޮތަށް އަމަލުކުރީ ކީއްވެގެން ކަމެއް ހަސަން ނުބުނެ އެވެ.\nމާރާމާރީ ހިންގަން ބަޔަކު އުޅޭނަމަ ފުލުހުންނަށް ރިޕޯޓުނުކޮށް، ފޯނު ނިވަންވީ ކީއްކުރަންތޯއެވެ. ފޯނު ނިއްވާލައި، ވީގޮތެއް ނާނގައި "ވާނުވާއެއް"ގެ ތެރެއަށް ގެއްލެންވީ ކީއްވެގެންތޯއެވެ؟ މިއީ އުފެދޭ ސުވާލެވެ.\nކޮއްކޮގެ މައްޗަށް ކުރާ ތުހްމަތުތަކާ ގުޅިގެން ނިހާނު ވިދާޅުވީ އާއިލާގެ މެމްބަރަކު ކުރާ ކަމަކާ ގުޅިގެން އޭނާއަށް ކުރެވޭނެ ކަމެއް ނޯންނާނެ ކަމަށެވެ. މީހަކު މަރުވެ ދިޔުމުން ކަށްވަޅުގައި ސުވާލު ކުރެވޭނީ އޭނާގެ އަމަލުތަކާ ގުޅޭ ގޮތުން ކަމަށާއި އެހެން މީހެއްގެ އަމަލުތަކާ ގުޅޭ ގޮތުން ސުވާލެއް ނުކުރެވޭނެ ކަމަށް ނިހާނު ވިދާޅުވި އެވެ. އެހެން ކަމުން އެހެން މީހުން ކުރާ ކަންތަކާ ގުޅޭ ގޮތުން ސުވާލު ނުކުރުމަށް އެދިވަޑައިގަތެވެ.


ޚިތާނުކުރުމުގެ މުނާސަބަތުގައި ޙަފްލާއެއް ބޭއްވުން – DhiSalafiyyah\nޚިތާނުކުރުމުގެ މުނާސަބަތުގައި ޙަފްލާއެއް ބޭއްވުން\n22/11/20164- ފިޤުހާއި އޭގެ ޢިލްމުތައްއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nސުވާލު: ޚިތާނުކުރުމުގެ މުނާސަބަތުގައި ޙަފްލާއެއް ބޭއްވުމަކީ ހުއްދަކަމެއް ހެއްޔެވެ؟ މިއީ މަޣްރިބްކަރައިގެ އާދަކާދައިގެ ތެރެއިން ހިމެނޭކަމެކެވެ. މިއީ ސުންނަތުގެތެރޭގައި ހިމެނޭ ކަމެއް ހެއްޔެވެނުވަތަ ބިދުޢައެއް ހެއްޔެވެ؟\nޖަވާބު: ﷲ އަށް ޙަމްދު ހުއްޓެވެ.\nދަރިފުޅު ޚިތާނުކުރުމުގެ މުނާސަބަތުގައި، ﷲ ގެ ފަޟްލުވަންތަވެރިކަމާއި ﷲ ގެ ނިޢުމަތަށް އިޢުތިރާފުވެ، އުފާވެރިކަން ފާޅުކުރުމުގެ ގޮތުން ވަލީމާއެއް ބޭއްވުމަކީ އެއްވެސް މައްސަލައެއް އޮތް ކަމެއް ނޫނެވެ.\nއިބްނު ޤުދާމާ ރަޙިމަހުﷲ ވިދާޅުވެފައިވެއެވެ.\n“ޚިތާނުކުރުމުގެ އަދި ވަލީމާނޫން އެހެނިހެން ޙަފުލާތަކަށް ދަޢުވަތު ދިނުމަކީ މުސްތަޙައްބުވެގެންވާ ކަމެކެވެ. އެއީ އެކަމުގައި ކާންދިނުން ހިމެނިގެންވާކަމަށްޓަކައެވެ. އަދި އެ ދަޢުވަތަށް އިޖާބަދިނުމަކީ މުސްތަޙައްބުކަމެކެވެ. ވާޖިބުކަމެއް ނޫނެވެ.” މިއީ މި މައްސަލާގައި މާލިކުގެފާނާއި ޝާފިޢީގެފާނާއި އަބޫޙަނީފާއާއި އަބޫޙަނީފާގެ ދަރިވަރުންގެ ބަސްފުޅެވެ.\nކޮންމެ ދަޢުވަތަކަށް އިޖާބަދިނުމަކީ މުސްތަޙައްބުކަމެކެވެ. އެއީ ދަޢުވަތުދޭ މީހާގެ ހިތް ލެނބޭނެ ކަމެކެވެ. އަދި އޭނާގެ ހިތްހަމަޖެހޭނެ ކަމެކެވެ. ޚިތާނު ޙަފްލާއަކަށް އިމާމު އަޙްމަދަށް ދަޢުވަތު ދެވުނެވެ. އަދި އެކަލޭގެފާނު އެ ޙަފްލާއިން ފަރިއްކުޅުއްވިއެވެ.\nދަޢުވަތުދޭމީހާއަށް ބަލާއިރު ޚިތާނު ޙަފްލާއަށް މީހުންނަށް ދަޢުވަތު ދިނުމަކީ އޭނާއަށް ވަކި ޚާއްޞަ ކަންތައްތަކެއް ލިބޭނެކަމެއް ނޫނެވެ. އެއީ ޝަރުޢުގައި އެކަން އެގޮތަށް ލިބޭނެކަމަށް އައިސްފައިނުވާތީއެވެ. އެއީ ވަކީ ޚާއްޞަ މަޤްޞަދެއްނެތި ދެވޭ ދަޢުވަތުގެ މަޤާމުގައި ހިމެނޭނޭ ކަމެކެވެ. ﷲ ތަޢާލާ އޭނާއަށް ދެއްވާފައިވާ ނިޢުމަތްތަކަށް ޝުކުރުކުޅައުން އަދައިގެން، އޭނާގެ އަޚުންނަށް ކާއެއްޗެއް ދިނުން ހިތުއަޅައިގެން އެކަން ކުޅަނަމަ، އޭނާއަށް އެކަމުގެ އަޖުރު އިން ޝާ ﷲ ލިބޭނެއެވެ.” المغني لابن قدامة (7/ 286)\nލަޖުނާގެ ޢިލްމުވެރިން ވިދާޅުވެފައިވެއެވެ.\n“ޚިތާނުކުރުމުގެ އުފަލުގައި އުފާވެރިކަން ފާޅުކުރުމަކީ ޝަރުޢުގައިވާ ކަމެކެވެ. އެހެނީ ޚިތާނުކުރުމަކީ އެއީ ﷲ ތަޢާލާ ޝަރުޢުކުރައްވާފައިވާ ކަމެކެވެ. ﷲ ތަޢާލާ ވަޙީކުރައްވާފައިވެއެވެ. ( قُلْ بِفَضْلِ اللهِ وَبِرَحْمَتِهِ فَبِذَلِكَ فَلْيَفْرَحُوا هُوَ خَيْرٌ مِمَّا يَجْمَعُونَ ) يونس 58- މާނައީ: “ކަލޭގެފާނު ވިދާޅުވާށެވެ. ﷲ ގެ ފަޟްލުވަންތަ ކަމާއި، އެއިލާހުގެ ރަޙްމަތަށްޓަކައި ފަހެ، އެއުރެން އުފާކުރާހުށިކަމެވެ. އެއުރެން (ދުނިޔެމަތީގައި) އެއްކުރާ ތަކެއްޗަށްވުރެ، އެކަން ހެޔޮކަން ބޮޑެވެ.”\nޚިތާނުކުރުމަކީވެސް ﷲ ގެ ފަޟްލުވަންތަކަމުގެ ތެރެއިން ވާހަކަމެވެ. އެކަމުގެ މުނާސަބަތުގައި ﷲ އަށް ޝުކުރުކުރުމުގެ ގޮތުން ކާއެއްޗިހި ހެދުމަކީ އެއީ މައްސަލައެއް އޮތްކަމެއް ނޫނެވެ.\nނޯޓް: މި ފަތުވާއަކީ ޚިތާނުކުރުމުގެ މުނާސަބަތުގައި ޙަފްލާބާއްވާ، ކައްކާ، ކާންދީ ހެދުމަކީ އެއީ ބިދުޢައެއް ކަމަށް ބައެއް މީހުން ބުނާތީ، އެކަމާބެހޭގޮތުން ޢިލްމުވެރިން ވިދާޅުވެފައިވާ ބަސްފުޅުތައް ގެނެސްދިނުމުގެ މަޤްޞަދުގައި ތަރުޖަމާކުރެވިފައިވާ ފަތުވާއެކެވެ. މި ފަތުވާގައި ޚިތާނުކުރުމުގެ ޙަފްލާގައި ދީނާ ޚިލާފުކަންކަން ކުރާވާހަކައަށް އިޝާރާތްކުރެވިފައިނުވުމުން އޭގެމާނައަކީ އެފަދަ ދީނާ ޚިލާފުކަންކަމަކީ އެއީ ހުއްދަކަންކަން ކަމުގައި ބެލުމެއް ނޫނެވެ. ފަތުވާގައި އެކަމަށް އިޝާރާތްކުރެވިފައިނުވަނީ ސުވާލު ކުރެވުނު ޙަފްލާބޭއްވުމުގެ ޙުކުމާބެހޭގޮތުން ކަމުގައިވާތީއެވެ.\nފަތުވާގެ އަޞްލު މި ލިންކުން ބައްލަވާ!


Flat nei kamah bune Hiya mashroou ge3category eh uvaalaifi | Mihaaru\nޚަބަރު / ހައުސިން މިނިސްޓަރު\nހިޔާ މަޝްރޫއުގެ އެއް ކޮޓަރީގެ ފްލެޓްތަކުގެ ކެޓަގަރީތައް އުވާލައިފި\nހިޔާ މަޝްރޫއުގެ ފްލެޓްތަކެއް: އެއް ކޮޓަރީގެ ފްލެޓްތައް ނެތް ކަމަށް ބުނެ ސަރުކާރުން ވަނީ އެ ކެޓަގަރީތައް އުވާލާފައި --- ފޮޓޯ/މިހާރު\n18 ފެބުރުއަރީ 2021 - 17:20\nހިޔާ މަޝްރޫއުގައި އެއް ކޮޓަރީގެ ފްލެޓްތައް އެކަށީގެންވާ މިންވަރަށް ނެތް ކަމަށް ބުނެ، އެ ކެޓަގަރީތައް އުވާލަން ސަރުކާރުން ނިންމައިފި އެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި ފެށި ހިޔާ މަޝްރޫއާ ގުޅިގެން ހައުސިން މިނިސްޓްރީން މިއަދު ނެރުނު އިއުލާނެއްގައިވަނީ ހިޔާ މަޝްރޫއު އިއުލާން ކުރިއިރު އެއް ކޮޓަރީގެ ފްލެޓްތައް ދޫކުރަން ހަމަޖައްސާފައިވަނީ ސަރުކާރު ކުންފުނިތަކުން ހުޅުމާލޭ ފޭސް2ގައި އަޅާ ޓަވަރުތަކުން ބައެއް ފްލެޓް ގަތުމަށް ފަހު ކަމަށެވެ.\nމިވަގުތު ގަންނަން ލިބެންހުރީ އެމްޑަބްލިއުއެސްސީން ސަރުކާރަށް ޚާއްސަކުރި 36 ފްލެޓެއް ކަމަށާއި އަދި، އެތަންތަން ދޫކުރާނީ އެޗް14 ކެޓަގަރީން ނުކުޅެދުންތެރިކަން ހުންނަ މީހުން ތިބޭ އާއިލާތަކަށް ކަމަށް އެ އިއުލާނުގައިވެ އެވެ. އަދި އެއަށް ފަހު އެތަނުން ބާކީވާ ފްލެޓްތައް މާލޭގެ ރަށްވެހިންނަށް ޚާއްސަ އެޗް12 ކެޓަގަރީއަށް ދޭން ނިންމާފައިވާ އެ އިއުލާނުގައިވެ އެވެ.\nއެ އިއުލާނުގައިވަނީ ސަރުކާރު ކުންފުނިތަކުން އަޅަން ނިންމާފައިވާ އެއް ކޮޓަރީގެ ފްލެޓްތަކުގެ ޓަވަރުތަކުން އިތުރު ފްލެޓްތައް ގަންނަން ލިބެން ނެތް ކަމަށާއި އެހެންވުމުން އެއް ކޮޓަރީގެ ފްލެޓްތައް ދޫކުރާ ތިން ކެޓަގަރީ އުވާލަން ނިންމާފައިވާ ކަމަށް އެ އިއުލާނުގައިވެ އެވެ.\nއުވާލަން ނިންމައި، ފޯމްތައް ބާތިލްކުރީ 18 އަހަރާއި 40 އަހަރާ ދެމެދު ކައިވެނިކޮށްގެން އުޅޭ މީހުންނަށް ޚާއްސަ އެޗް11 ކެޓަގަރީ އާއި މާލޭ މުނިސިޕަލްޓީ ދަފްތަރުގައި ރަޖިސްޓްރީވެފައިވާ މީހުންނަށް ޚާއްސަ އެޗް13 ކެޓަގަރީގެ އިތުރުން އަލަތު ކައިވެނިކޮށްގެން އުޅޭ ޒުވާނުންނަށް ޚާއްސަކުރި އެޗް15 ކެޓަގަރީ އެވެ.\nހުޅުމާލެ ހައުސިން މިނިސްޓަރު ފްލެޓް ހައުސިން މިނިސްޓްރީ ހިޔާ ފްލެޓްތައް\nބޯހިޔާވަހިކަން ފޯރުކޮށް ދިނުމުގައި އިޚްލާޞްތެރި ސަރުކާރެއް އަންނާނެބާ?\nކިތައް މީހުންގެ ހައްގަށް ތި އަރައިގަތީ؟ ނުވަންޏާ އިސްތިއުފާ ދީފަގޭގަ ތިބޭ\nއަދި އަންނާނެ މި އެންމެންނަށާއި އެންމެ މަތީ ފަރާތަށް ޖަވާބުދާރީ ވާން ޖެ ހޭ ދުވަސް.\nދެން އެމްޑީޕީ އަށް ވޯޓް ދޭނީ ވެސް މާލޭ ކެޓަގަރީއިންތާ\nއެމްޑީޕީ ހިމެނޭ ކޯލިޝަނަށް ވޯޓުދިނީ ކުރީ ސަރުކާރުން ހިންގަމުން އައި ކޮރަޕްޝަން އަށް ނޫނެކޭ ބުނުމަށެވެ. ސަރުކާރުން ރައްޔިތުންނަށް ފޯރުކޮށްދިނުމަށް ވައުދުވެފައިވާ ބޯހިޔާވަހިކަމުން މަހުރޫމުކުރުމަކަށް ނޫނެވެ. މި ސަރުކާރަކަށް ކޮރަޕްޝަނާ ދެކޮޅަށް އެދެ ޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭޭވޭ ފިޔަވަޅެއް އެޅިފައެއް ނެތެވެ. ރައްޔިތުން އިތުރަށް ތިކުރީ ބިކައެވެ. އެހެންވީމަ ދެން އެމްޑީޕީގެ ކެންޑިޑޭޓަކަށް ވޯޓުދިނުމެއް ނެތެވެ.\nރުޅި ނާރުވާ 14000 ފެލެޓް އަޅާދީބަލަ. ޢެކަކަށްވުރެ ޚިޔާލް މޮޅުވެފަ ކުރެވޭ މަސައްކަތް ގިނަވާނެދޯ ކޯލިޝަންގަ. 7000 އެޅީ ކަނޑު ހިއްކައިގެން. ދެން ހިއްކާފައޮތް ތަނެއްގަ ދަނޑިފަނުން ޖަޒީރާ ކޮށްފަވެސް އެޅޭތޯ ބަލާބަލަ. އަނގަ ސަރުކާރު.\nނުފޫޒުގެ ބެއިނުންކޮއްގެން އެކްޓިވިސްޓުންނާއި އެމީހުންގެ އަނބިންނަށް ފުލެޓް. މަދު މީހުން ތިބި ކެޓަގަރީ ތައް ބާކީ. މަޖުލިސް އިންތިހާބު ހޯދީ ދަޅަ ދައްކައިގެން. މިފަހަރު ވާ ސަލާން.\nމެސެޖް ޓު ކޮމެންޓާސް\nކޮމެންޓަރުންނަށް ބުނެލަން އޮތީ މިސަރުކާރަށް ވޯޓް އެޅިޔަސް ނޭޅިޔަސް މިސަރުކާރަށް ތާއިދުކުރާ މަކުނުން ރާއްޖޭގައި ގިނަވީ. ވޯޓުނާޅައިވެސް އެމްޑީޕީއިން އެހުރީ ގިނަ ގޮޑިތައް ހޯދައިފައި. 2018 ވަނަ އަހަރުގައި އީސީއިން ވޯޓް އޮޅުވާލިގޮތަށް މިފަހަރު ވޯޓް އޮޅުވާލިޔަސް ކުރާނެއެއްވެސް ކަމެއް ނޯންނާނެ. ހުރިހާ ކޯޓުތައް އެމްޑީޕީ. މަޖްލީސްވެސް އެމްޑީޕީ. ޕޮލިހާއި ޕީޖީވެސް އެމްޑީޕީ. ރޯމާއި ދުވާލު އެމްޑީޕީ މީހަކު ވައްކަން ކުރިޔަސް ރޭޕް ކުރިޔަސް އެދޫކޮށްލަނީ. ވިސްނާލާ\nދެންއޮތީ ހުރިހާ ފްލެޓް ޖޭއެސްޗީއަށް ހާޒިރުުކުރުން ތިންބާރު ގަށާލުން\nމިއީ ކޮންތާކުން އިންސާފު ކިޔަވާގެންތިބި ބައެއްބާ؟ މެތަމެޓިކްސް އިން ޕީއެޗްޑީ މީހަކަށް ލިބުނުގޮތަށް މިމީހުންނަށް އިންސާފުން ޕީއެޗްޑީ ދޭންވެއްޖެ. ހައްޤުމިންވަރުން ޕީއެޗްޑީ ދޭންވެއްޖެ. ވިސްނާލާ އުވަލީމާ ތިކުޅެވެނީ ބަތްކައްކާ. އުވަލާނެކަން އެގޭނަމަ އެމީހުން ތިޔަކެޓަގެރީއަކަށް ނުލާނެ. އެންމެރަނގަޅުގޮތަކީ އެމީހުންނަށް އެންމެރަގަޅަށް ވާދަކުރެވޭ ކެޓަގަރީިއަކަށް ބަދަލުކޮށްދިނުން އުވާލާނަމަ. އުވާލަން މާއައުލާކަންބޮޑު އެހެންކެޓަގަރީތައްވެސް އެބަހުރި\nނިކަން ބަލާބަލަ ރަށްރަށުގަ ދިރިއުޅޭ ކިތަށް މީހުންނަށްތޯ ފުލެޓު ދީފަ ތިބީ ؟މަށަށް އެނގިގެން އެތަށް ބަޔަކަށް ދީފަ އެބަތިބި. ކޮބާ މާލޭގަ ަގަނަ ތެޅޭ މީހުންގެ ހައްގު؟ އަނގަ ސަރުކާރު، އިންސާފެއް ނެއް ސަރުކާރު، މަކަރު ސަރުކާރު\nހުޅުމާލެއަކީ މާލޭ މީހުންގެ ބިމެއްނޫން. އެއީ ހުރިހާ ދިވެހި ރައްޔިތުންގެ ބިމެއް.\nމާލޭގަ ކުއްޔަށްއުޅޭ މީހުންނަށް އެންމެހައްގީތިތަންތަން. މާލޭމީހުން ދަހިކަމުން ސަތޭކައަކަފޫޓުހަމަނުވާ ތަންތަންކޮޅު އަމިއްލައަށްދިރިއުމަށްއެކަށީގެންވާގޮތަށް ނުހަދަ އެވަރުގެ ތަންތަންކޮޅުގަވެސް ދެކޮޓަރިއަޅާފަކުއްޔަށް ދޫކުރާތީ މާލޭމީހުންގަނަތެޅެންޖެހެނީ


Gaazeenge Musaara Thah Kuda Kuran Committee In Faaskoffi | Hathaavees\nގާޒީންގެ މުސާރަތައް ކުޑަ ކުރުމަށް ކޮމެޓީން ފާސްކޮށްފި\nރައްޔިތުން މަޖިލީހުގެ މާލިއްޔަތު ކޮމެޓީގެއް ބައްދަލުވުމެއްގެ ތެރެއިން: ފޮޓޯ / މަޖިލިސް\nޝަރުއީ ކޯޓުތަކުގެ ގާޒީންގެ މުސާރައިން ބަޔެއް އުނުކޮށް އެ ފަރާތްތަކުގެ މުސާރަ ކުޑަ ކުރުމަށް ރައްޔިތުންގެ މަޖިލީހުގެ މާލިއްޔަތު ކޮމެޓީން ފާސްކޮށްފިއެވެ.\nމާލިއްޔަތު ކޮމެޓީން ވަނީ މަޖިލީހުން މުސާރަ ކަނޑައަޅާ ހުރިހާ ފަރާތްތަކުގެ ތެރެއިން 20،000 ރުފިޔާ އަށްވުރެ މަތިން މުސާރަ ލިބޭ ހުރިހާ އެންމެންގެ މުސާރަތައް ކުޑަ ކުރުމަށް ނިންމާފައެވެ.\nއެގޮތުން 60،000 ރުފިޔާ އަށްވުރެ މަތީގެ މުސާރަތަކުން 35 ޕަސެންޓު އުނިކުރަން ނިންމާފައިވެއެވެ. މުސާރައިގެ ގޮތުގައި 30،000 ރުފިޔާއާ 60،000 ރުފިޔާއާ ދެމެދުގެ އަދަދަކަށް މުސާރަތަކުން 30 ޕަސެންޓު އުނިކުރަން ނިންމާފައިވާއިރު 20،000 ރުފިޔާއާ 30،000 ރުފިޔާއާ ދެމެދުގެ މުސާރަތަކުން 20 ޕަސެންޓު އުނިކުރުމަށް ވަނީ ނިންމާފައެވެ.\nޕަސެންޓޭޖެއް ކަނޑައެޅުމުން މަތީ ރޭންކް ތަކުގެ ގާޒީންނަށް ވުރެން ބޮޑު މުސާރައެއް ދަށް ރޭންކް ތަކުގެ ގާޒީންނަށް ލިބޭތީ ކްރިމިނަލް ކޯޓާއި ސިވިލް ކޯޓުގެ އިތުރުން ޑްރަގް ކޯޓާއި ޖުވެނައިލް ކޯޓު ފެމެލީ ކޯޓު އަދި މެޖިސްޓްރޭޓް ކޯޓު ތަކުގެ ގާޒީންގެ މުސާރަ އުނިކުރުމަށް ފާސްކޮށްފައިވަނީ އަދަދުތަކެއް ކަނޑައެޅުމަށްފަހު އެވެ.\nދާންދޫ ދާއިރާގެ މެންބަރު އަބްދުﷲ ޔައުގޫބްގެ އެ ހުށަހެޅުމަށް ތާއިދުކޮށްފައި ވަނީ ތިމަރަފުށި ދާއިރާގެ މެންބަރު އަބްދުﷲ ރިޔާޒްއެވެ. ހުށަހެޅުން ފާސްކޮށްފައިވަނީ ކޮމެޓީގައި ބައިވެރިވި މެންބަރުންގެ އިއްތިފާގުންނެވެ.\nމިގޮތަށް ފާސްވުމުން ކްރިމިނަލް ކޯޓުގެ އިސްގާޒީގެ މުސާރައިން 7100 ރުފިޔާ، އެކޯޓުގެ އެހެން ގާޒީންގެ މުސާރައިން 6300 ރުފިޔާ އުނިކުރަން ވަނީ ނިންމާފައެވެ. ޑްރަގް ކޯޓުގެ އިސްގާޒީގެ މުސާރައިން 8600 ރުފިޔާ އުނި ކުރުމަށް ފާސްކޮށްފައިވާއިރު އެ ކޯޓުގެ އެހެން ގާޒީންގެ މުސާރައިން 7800 ރުފިޔާ އުނިކުރުމަށް ވަނީ ފާސްކޮށްފައެވެ.\nސިވިލް ކޯޓާއި ޖުވެނައިލް ކޯޓުގެ އިސްގާޒީގެ މުސާރައިން 6950 ރުފިޔާ އުނި ކުރުމަށް ފާސްކުރިއެވެ. އެ ދެ ކޯޓުގެ އެހެން ގާޒީންގެ މުސާރައިން 6150 ރުފިޔާ އުނިކުރުމަށް ނިންމިއިރު ފެމެލީ ކޯޓުގެ އިސްގާޒީގެ މުސާރައިން ވެސް ވަނީ 6950 ރުފިޔާ އުނިކުރުމަށް ވަނީ ފާސްކޮށްފައެވެ. އަދި އެ ކޯޓުގެ އެހެނިހެން ގާޒީންގެ މުސާރަ 6650 ރުފިޔާ އުނި ކުރުމަށް ފާސްކުރިއެވެ.\nމެޖިސްޓްރޭޓުންގެ ތެރެއިން ދާއިރާގެ އިސް މެޖިސްޓްރޭޓްގެ މުސާރައިން 4500 ރުފިޔާ އުނިކުރަން ފާސްކުރިއިރު ކޯޓުގެ އިސް މެޖިސްޓްރޭޓްގެ މުސާރައިން 2150 ރުފިޔާ އުނިކުރުމަށް ވަނީ ފާސްކޮށްފަ އެވެ. ނަމަވެސް މެޖިސްޓްރޭޓުންގެ މުސާރައިން އެއްވެސް އަދަދެއް އުނިއެއް ނުކުރެ އެވެ.\nގާޒީންގެ މުސާރަތައް ކުޑަ ކުރަން މާލިއްޔަތު ކޮމެޓީން ފާސްކުރިއިރު ފިނޭންސް މިނިސްޓްރީން ވަނީ ކޮވިޑް19 ގެ ސަބަބުން ދައުލަތުގެ ހަރަދުތައް ކުޑަ ކުރުމަށް މުވައްޒަފުންގެ މުސާރަތައް ކުޑަ ކުރުމަށް ނިންމާފައިވާ މައްސަލަ މަޖިލީހަށް ހުށަހަޅާފައެވެ. އެ މައްސަލާގައި މާލިއްޔަތު ކޮމެޓީން ވަނީ ފިނޭންސުން މައްސަލަ ހުށަހެޅި ގޮތަށް ފާސްކޮށްފައެވެ.


(10 ސެޕްޓެމްބަރ 2017 އާ ގުޅޭ)\n"ހުސްނައްތަ ނުކަންތަ؟" ޔާނާ އެހެން އަހާލީ ހުސްނާ ގާތު ދައްކާނެ ވާހަކައެއް ނޭނގިގެންނެވެ. އޭނާ އަހަން ބޭނުންވާ ސުވާލުތައް އެހުމުން ހުސްނާ ފަހަރެއްގައި ހިތްހަމަނުޖެހި ރުޅިއައިސްދާނެކަމަށް ހީވެ އެފަދަ ސުވާލެއް ކުރުމުގެ ޚިޔާލު ދޫކޮށްލިއެވެ.\n"ޢާންމުކޮށް ކަނީ އަސުރުކޮއްލައިގެން، މިހާރު އެހެން ހޭނިފަ މިހުރީ" ހުސްނާ ޓީވީ ހުޅުވާލަމުން ބުނެލިއެވެ.\n"ޔާން" ޒޭންގެ އަޑު އިވުނެވެ. ސޯފާގައި ތިބި ހުސްނާއާއި ޔާނާ އެ ދިމާއަށް ބަލާލިއެވެ. އޭރު ސިޑީގެ އެންމެ މަތީ ހަރުފަތުގައި މަޑުކޮށްލައިގެން ޒޭން ހުއްޓެވެ. ޒޭން ފެނި ޔާނާގެ ހިތް ނުހުއްޓުނީ ކިރިޔާއެވެ. އޭނާގެ ފުޅާ ބައިމައްޗާ ތަނަވަސް މޭމަތި ހާމަކޮށްލައިގެން ހުރިއިރު ކަނާތުގައި އޮތް ހުދު ތުވާލިން އެފަން އިސްތަށިގަނޑު ހިއްކަމުންދިޔައެވެ. ހިނިތުންވެލުމާއެކު ޒޭން އަތުން އިޝާރާތްކޮށްލީ ޔާނާއަށެވެ. އޭނާއާއެކު އައުމަށް އެދުނީއެވެ. ޔާނާގެ ވިންދު އަވަސްވަމުންދިޔައިރު ހިތުގެ އެންމެ ހިމަ ނާރަށް އެނގުންވެގެން ހިނގައްޖެއެވެ. ފަހަކަށް އައިސް ޔާނާގެ ޚިޔާލުތަކުގައި އަބަދުހެން ރަސްކަން ކުރަމުން އަންނަ ފަރާތްކަމުގައި ޒޭން ވެފައި ވެއެވެ. އޭނާގެ ހަނދާންތަކުން ކަމަކާނުލާ ވެސް ޔާނާގެ ތުންފަތަށް ހިނިތުންވުން ވެރިވެގެންދެއެވެ. އެ ދެމެދުގައި ހޭދަކުރެވޭ ވަގުތުތައް މިހާރު ގިނައެވެ. ޒޭންގެ ކޮންމެ ހަރަކާތެއް ޔާނާގެ ހިތާއި ސިކުނޑީގައި ބިންވަޅުނެގެމުންދިޔައެވެ.\nޒޭންގެ ފަހަތުން ކަހަލަ ގޮތަކަށް އައިސް އޭނާގެ ކޮޓަރިއަށް ޔާނާ ވަނެވެ. އަދި ދޮރުމަތީ ހުރެ އެ ކޮޓަރިތެރެއަށް ނަޒަރު ހިންގާލިއެވެ. އެއީ އާދައިގެ ކޮޓަރިއެކެވެ. ނަމަވެސް ފަރުނީޗަރުތަކަށް ބަލާލުމުން އެއީ އާދައިގެ އެއްޗެހި ނޫންކަން އެނގޭހާވެއެވެ. ޒޭންގެ އިސްކޮޅާ އެއްވަރުގެ ލޯގަނޑު ކުރިމަތީ ހުރެ ބޮލުގައި ކުރީމް ލަމުން އޭނާ ދިޔައެވެ. ކަޅުކަން ގަދަ ފަން އިސްތަށިގަނޑު ހުރީ ކުރުކޮށް ކޮށާލާފައެވެ. ޔާނާ ސިއްރުން ނަމަވެސް ޒޭނަށް ބެލިއެވެ. ހަމައެކަނި ސޯޓުބުރިއެއްގައި ހުރިއިރު ޒޭންގެ އެ ކަސްރަތީ ބިޔަ ހަށިގަނޑުން ޔާނާގެ ހިތް އަވަސްކުރުވަނީއެވެ. ލޯގަނޑު ކުރިމަތީ ހުރި ޒޭނަށް ޔާނާގެ ސިއްރު ބެލުންތައް ފާހަގަކުރެވުނެވެ. އޭނާ ވެސް ސިއްރުން ޔާނާގެ ރަތްވަމުންދިޔަ މޫނަށް ބަލާލިއެވެ.\n"ކިހިނެއްވެފަ ތި ހުރީ؟ ހޫނު ވަނީތަ؟" ޒޭން އަހާލިއެވެ.\n"ކަމެއްނުވޭ..." ޔާނާ ހިނިތުންވެލަމުން އިސްއޮބާލިއެވެ.\n"ހިޔެއްނުވޭ ކާރުގައި ދެން ދެވޭނެ ހެނެއް... އޭގަ އެބައުޅޭ ކުޑަ މައްސަލައެއް" ޒޭން ބުންޏެވެ.\n"އޯކޭވާނެ، އަހަރެން އަބަދުވެސް އުޅެނީ ހިނގާފައޭ" ޔާނާ ބުނެލިއެވެ. އަދި ދޮރުކައިރީ އެއްފަރާތުގައި ހުރި ލިޔެކިޔަން ބޭނުންކުރާ މޭޒުގެ ކައިރީ ހުއްޓިލިއެވެ. އެ މޭޒުމަތީގައި އިން ވަށިގަނޑުގައި އޮތް ބޮޑު ތަޅުދަނޑި ފަތި ޔާނާ އަތަށް ނަގާ ކުޅެން ފެށިއެވެ.\n"ޒޭން ފޫއްސެއް ނުވޭތަ މިގޭތެރެ މިހާ އަޑުމަޑުވީމަ" ޔާނާ އަހާލަން ބޭނުންވެފައި ހުރި ސުވާލު އަހާލިއެވެ.\n"ދެން... ކުޑަކޮށްވޭ، އަނެއްހެން އެކަމާ އެހާ ނުވިސްނޭ. އަހަރެން ހަނދާން ހުންނަން ފެށީއްސުރެ ވެސް މިގޭތެރެ އޮންނާނީ މިހެން. އަޑެއްބަޑެއް ނީވޭނެ" ޒޭން މާބޮޑު ވިސްނުމަކާ ނުލާ ބުނާ ފަދައިން ބުނެލިއެވެ.\n"މީ ކޮން ބޮޑު ތަޅުތަނޑި ފައްޗެއްތަ؟" ޔާނާ އަތަށް ލައިގެން ކުޅެލަ ކުޅެލާ ހުރި ތަޅުދަނޑި ފަތި ދައްކާލަމުން ބުނެލިއެވެ.\n"ތީ ދޯ.... ތީ މިގޭ ތަޅުދަނޑިތައް، ދައްތަ ދިނީމާ ގެނެސް ތީގެ ތެރެއަށް ލީ ގޮތަށް ތި އޮތީ. އެކަމާ ވެސް ނޫޅެވިފަ" ޒޭން ހީނލަމުން ބުނެލިއެވެ. އަދި އެއްފަރާތަށް ޖެހިލާ ހަރުގައި އަޅުވާލާފައި އޮތް ތުވާލިން ދެއަތުގައި ހޭކިފައި ހުރި ކުރީމުތައް ފުހެލިއެވެ.\n"އެއީ އަނެއްކާ ކޮންކަމެއް؟ މިގޭ ތިޖޫރީ ހުޅުވަންތަ؟" ޔާނާ ތަޅުދަނޑިފަތި ބާއްވާފައި ޒޭން ކުރިން ހުރި ލޯގަނޑު ކުރިމައްޗަށް ގޮސް ހުއްޓިލިއެވެ. ދެއަތް ފުހެލައިގެން އެނބުރުނު ޒޭން ގޮސް އެނދުމަތީ ކުރުއަތް މައްޗަށް އޮށޯވެލިއެވެ. ޔާނާ ބުނެލި އެއްޗަކުން އޭނާގެ ގާތަށް ހިނިއައެވެ. އޭރު ލޯގަނޑު ކުރިމަތީ ހުރި ޔާނާގެ ނަޒާރު ލޯގަނޑަށް ހުއްޓިފައި ވިއެއްކަމަކު އޭނާ ބަލަން ހުރީ އެނދުގައި އޮތް ޒޭނަށެވެ. އޭނާއަށް އެ މަންޒަރުވީ ރީތި ހިތްގައިމު މަންޒަރަކަށެވެ. ހިތުގެ ތެޅުން އަވަސްވިޔަސް ޒޭން ފެނުމުން ޔާނާގެ ހިތަށް ހަމަޖެހުން ލިބިއެވެ.\n"ތިޖޫރީ ހުޅުވާކަށް ނޫނޭ، ދެން ޔާނާ ބުނެބަލަ، ކީއްތަ ކުރަންވީ، ފިލްމެއް ބަލާނަންތަ؟" ޒޭން ހުނުންގަނޑު ހިންދާލަން މަސައްކަތް ކުރަމުން ބުނެލިއެވެ.\n"ޒޭން ކީއްތަވާނީ އަހަރެން މިގެއަށް އައި ދުވަހު މި ގޭގެ އެކިތަންތަން ދައްކާލަން ގޮވައިގެން ދިޔައްޔާ. ސީރިއަސްކޮށް ހާދަ ރީއްޗޭ މިގެ ހަދާފަ ހުރިގޮތް. ބޭރުން ނޭނގުނަސް އެތެރެއަށް ވަނީމާ ހީވީ މެހެލްއަކަށް ވަދެވުނުހެން. އެހެންވެ ބަލާލާ ހިތުން މިއުޅެނީ" ޒޭންގެ އެނދު ކައިރީ އައިސް ހުއްޓިލަމުން ޔާނާ ބުންޏެވެ.\n"މީދެން އެހާ ވަރަކުން މީހަކު ބަލާ ކަހަލަ ގެއެއްތަ؟" ޒޭން ޝައުގުވެރިކަން ކުޑަގޮތަކަށް ބުނެލިއެވެ. އެވަރަކުން ޔާނާ ދުލެއް ނުކުރިއެވެ. އެންމެ ފަހުން ޒޭންއަށް ޖެހުނީ ޔާނާއަށް އެ ގޭގެ އެކިތަންތަން ދައްކާލުމަށް ކޮޓަރިން ނުކުންނާށެވެ. މަޑު ފިޔާތޮށިކުލައިގެ ޓީޝާޓެއް ގަޔަށް މަހާލުމާއެކު ޔާނާ ގޮވައިގެން ޒޭން ނުކުތެވެ.\nޒޭން އެންމެ ފުރަތަމަ ފެށީ ހުސްނާގެ ބަގީޗާއިންނެވެ. އެތަނުގައި އެކިކުލަކުލައިގެ އެކިވައްތަރުގެ މާ އިންދާފައިވެއެވެ. އެބަގީޗާއަކީ ހުސްނާ އޭނަގެ ފޫހިފިލުމުގެ ގޮތުން ކުރާ މަސައްކަތެވެ. ޔާނާ ހުރިހާ މާތަކުގެ ތެރެއިންވެސް އެންމެ ގަޔާވީ އެތާއިންދާފައި ހުރި ރަތް ފިނިފެންމާ ގަސްތަކާއި ހުދު އޯކިޑު ގަސްތައް ފެނުމުންނެވެ. އެއީ ހުސްނާވެސް ޙާއްސަކަމެއް ދޭ ގަސްތަކެކެވެ. ޔާނާ ހުރީ އެތަނުން މަލެއް ނައްޓާލާ ހިތުންނެވެ. ނަމަވެސް އެހެން ބުނާކަށް ނުޖެހުނެވެ. ޒޭން ރަތްކުލައިގެ ފިނިފެންމަލެއް ނައްޓާލުމާއެކު ޔާނާގެ އިސްތަށިގަނޑުގައި ހަރުކޮއްލަ ދިނެވެ. ޔާނާ އުފަލުންހުރެ އިސްތަށިގަނޑުގައި އަތްހާކާލިއެވެ. ޔާނާ އާއި ދޭތެރޭ އެހާ ގާތްކޮށް ދެކެވެނީ ކީއްވެކަމެއް ހުދު ޒޭންއަށްވެސް ނޭގެއެވެ. އިނގޭހާވެސް އެއްޗަކީ މިފަހަކަށް އައިސް ޒޭންއަށް ޔާނާ ފެނުމުން އެހިތަށް ބުނެދޭންނޭގޭ ހިތްހަމަޖެހުމެއް ލިއްބައިދޭކަމެވެ.\nއަސުރު ނަމާދު ކޮށްލައިގެން ހޮސްޕިޓަލަށް ދާން ނުކުންނަމުން ލަކްޝްމީއަށް ހުސްނާ އެންގީ ޒޭން އެއްވެސް ކަމަކަށް ބޭނުންވެއްޖެނަމަ އަވަހަށް އެކަމެއް ކޮށްދިނުމަށެވެ. އަދި ހުސްނާ ނެތްކަމުގައި ވިޔަސް ޔާނާއާއި ޒޭނަށް ހަވީރުގެ ސައި ހަދާދިނުމަށެވެ. ލަކްޝްމީ އޭނާގެ ބޯދެފަރާތަށް ތަޅުވާލީ އާދައިގެ މަތިން އާނއެކޭ ބުނެލުމަށެވެ.\nޒޭން ގޭތެރޭގައި އުޅޭ އެކިމީހުން ދިރިއުޅޭ ކޮޓަރިތައް ދައްކަންފެށިއެވެ. އެގޮތުން އެންމެ ފުރަތަމަ ދެއްކީ ޖަމީލުގެ ކޮޓަރިއެވެ. ދެން ލަކްޝްމީގެ ކޮޓަރިއެވެ. އޭރު ލަކްޝްމީ އެ ކޮޓަރީގައި އުޅެއެވެ.\n"ލަކްޝްމީ، މީ ޔާނާ އިނގޭ... މަގޭ ބެސްޓު ފުރެންޑު" ޔާނާގެ ކޮނޑަށް އަތްވައްޓާލަމުން ޒޭން ބުނެލިއެވެ.\n"އަހަރުމެން ދިމާވެއްޖެއޭ ދޯ ލަކްޝްމީ" ޔާނާ ބުނެލިއެވެ. އެއާއެކު ލަކްޝްމީ ބޯޖަހާލީ ހިނިތުންވެލައިގެން ހުރެއެވެ.\nޔާނާ ގޮވައިގެން ޒޭން ދެންދިޔައީ ހުސްނާގެ ކޮޓަރި ދައްކާށެވެ. އެ ކޮޓަރި ފެނުމުން މީހަކު ދިރިއުޅޭ ތަނެއްފާޑު ޔާނާއަށް ޖެހިއެވެ. ހުރިހާ އެއްޗެއްގެ ތަރުތީބުކަމާއި ކޮޓަރީގެ ކަނެއްގައި ހުރި ގޮނޑި މަތީގައި އޮޅާލާފައި އޮތް މުއްސަލައެއް ވެސް ޔާނާއަށް ފެނުނެވެ. އެކަމަކު އެކޮޓަރިއާ ނުގުޅޭ އެއްޗަކަށް އޮތީ އަލަމާރި މަތީއޮތް ފޮށްޓެކެވެ.\n"އެއީ ކޮންފޮށްޓެއްތަ" ޔާނާ އަހާލިއެވެ.\n"ނޭނގެ، އެއީ ދައްތަ ކުރީން ވެސް ގެންގުޅޭ ފޮށްޓެއް... ދެން ހިނގާ ދާން، ދައްތަ ނެތިސް މި ކޮޓަރީގައި ގިނައިރު ހުރުން އެހާ ރަނގަޅެއްނުވާނެ. ދައްތަ ވެސް ހިތްހަމަ ނުޖެހޭނެއެއްނު ދައްތަގެ ކޮޓަރިއަށް އެހެންމީހުން ވަންނަންޏާ" ޔާނާ ގޮވައިގެން ކޮޓަރިން ނުކުމެ ޒޭންގެ ދޮރުލައްޕާލިއެވެ.\n"ދެން މައްޗަށް ދޯ ދާނީ. އަހަރެން ހިތަށްއަރާ ކާކުބާއޭ މިގެ ހެދީ" ޔާނާ ބުނެލިއެވެ.\n"މީ އަހަރެންގެ ބައްޕަގެ ކުޅަދާނަކަން. ކާފައާއި މާމަ ނިޔާވިކަމަށްވަނީ ބައްޕަ ބޭރުގައި ކިޔަވަން ހުއްޓާ، މިކޮޅަށް ބައްޕައަށް އަންނާން ޖެހުނީ އެހެންވެ، އެކަމަކު ވެސް ބައްޕަގެ ކިޔެވުމެއް ދުލެއްނުކުރި، ދެހަފްތާ ފަހުން އަނެއްކާ ފުރައިގެން ދިޔަ ކަމަށްވަނީ، ދެން ކިޔަވާ ނިންމާފަ އައިސް ކާފަގެ ކުންފުނި ހިންގަންފެށީ، ނުވިތާކަށް އަމިއްލަ ވިޔަފާރިއެއްގެ ގޮތުގައި ކާރު އެތެރެ ކުރަންފެށި... މާލޭގައި އެންމެ ފުރަތަމަ ބޭރުގެ މަޝްހޫރު ބްރޭންޑްތަކުގައި ކާރު އެތެރެ ކުރަންފެށީ އަހަރެންގެ ބައްޕަ. ބައްޕައަކީ ހިތްވަރު ގަދަ މީހެއް، އަހަންނަށް އެނގޭ ބައްޕަ ކުރާން ބޭނުންކަމެއް ކޮށްފަކަން ހުއްޓާލާނީ، ހީ އިޒް އަ ސުޕާބް ގައި. ބައްޕަ ބޭނުން އެއްވެސް ކަމެއް މިހިތާނަށް ނުވެފައެއްނެތް. ސިމްޕްލީ ހީ އިޒް ގްރޭޓް... އަހަރެން އަބަދުވެސް ބައްޕަގެ ފިޔަވަޅުމަތިން ހިނގާން ބޭނުންވޭ، ބައްޕަ ކަހަލަ މީހަކަށް ވާން ވަރަށް މަސައްކަތް ކުރަން. ހީ އިޒް ދަ ބެސްޓް" ހައިކަލްގެ ކޮޓަރިއާ ދިމާއަށް ދަމުން ޒޭން ބުނެލިއެވެ. އޭނާ ހައިކަލްދެކެ ވާ ލޯބި ޔާނާއަށް ސިއްރެއްނުވިއެވެ.\n"ޒޭން ވަރަށް ލޯބިވޭ ދޯ ބައްޕަދެކެ؟" ޒޭންގެ ވާހަކަތަކަށް ފުންކޮށް ވިސްނާލަމުން ޔާނާ އަހާލިއެވެ.\n"އާނ!... ވަރަށް ބޮޑަށް، ވަރަށް ދެރަވޭ ބައްޕަ އެ ހާލުގަ އޮންނާތީ. ހިތަށް އަރާ އަހަންނަށް ކޮށްދެވޭނެ ކަމެއް ހަމަ ނެތީބާއޭ" ޒޭން ބުނެލިއެވެ.\n"ޒޭން ބުނީމެއްނު ވަރަށް ކުޑައިރު އޭ ބޭރަށް ފުރައިގެން ދިޔައީ... ކީއްވެ ޒޭން އެކަނި އެހާ ކުޑައިރު ބޭރަށް ފޮނުވާލަން ޒޭންގެ ބައްޕަ ނިންމީ" ޔާނާ އަހާލިއެވެ.\n"ޔާން... ޔޫ ޑޯންޓު ނޯ އެނީތިންގ، ހުރިހާ ވެސް ގޯހަކީ ބައްޕަ ދޮންމަންމައާ އިނީމަ. ބައްޕަ އެ ހާލުގައި މިއަދު އޮންނަން ޖެހުނީ އެ ނުބައި ނުލަފާ އަންހެނާއާ ހެދި" ޒޭންގެ ހިތުގައިވާ ނަފުރަތު އޭނާގެ މޫނުމަތިން ވެސް ޔާނާއަށް ފެނުނެވެ.\n"ޔާން، ދިސް އިޒް މައި ފޭވަރިޓް ރޫމް" ޒޭން ހައިކަލްގެ ކޮޓަރީގެ ދޮރު ހުޅުވާލަމުން ބުނެލިއެވެ.\n"ވާއު!... ސަޅި އިނގޭ" ޔާނާގެ ދެލޯ ބޮޑުވެގެން ދިޔައީ އަޖައިބުވެގެންނެވެ. ހީވަނީ ޝާހީ ކޮޓަރި ކޮޅަކަށް ވަދެވުނު ހެނެވެ. ކަޅުރަތްކުލައާއި ރަންކުލައިގެ ތަންތަންކޮޅު ޖަހާފައިވާ ކާޕެޓެއް މުޅިކޮޓަރީގައި އަޅާފައިވެއެވެ. ބޮޑު އެނދެކެވެ. ތުނިތުނި ލޭހުގެ މަދިރިގެއެއް ހަރުކޮށްފައިވެއެވެ. ޔާނާ އެންމެ އަޖައިބުވީ އެ ކޮޓަރީގެ ފާޚާނާ ފެނިފައެވެ. އެތަނެކޭ ހޮޔޮވަރުވަރެއްގެ ކޮޓަރިއެކޭ އެއްވަރެވެ. ފެންވަރާ ބިލިގާގެ ވަށައިގެން ބިއްލޫރި ދޮރެއް ލާފައި ހުއްޓެވެ. ކޮޓަރީގައި ބޭރު ބަލާލުމަށް ކުޑަ ބެލްކަންޏެއް ވެއެވެ.\n"ޒޭން މިހާ މުއްސަނދިކަމަކަށް އަހަރެން ހީވެސް ނުކުރަން. ހުވަފެނުން ވެސް މިހާ ސަޅި ރޫމެއް ނުދެކެން" އަޖައިބުވެ އަންތަރީސް ވެފައިވާ ޔާނާ ބުނެލިއެވެ.\n"ދިސް ރޫމް، އިޓްސް އޯލް އަބައުޓް ހިމް" ޒޭން ކޮޓަރިއަށް ނަޒަރު ހިންގަމުން ބުނެލީ ފަޚުރުވެރި ގޮތަކަށެވެ.\nހައިކަލްގެ ކޮޓަރިން ވާހަކަދައްކަމުން ނުކުތް ޒޭންއާއި ޔާނާ ހިނގައިގަތީ ޒޭންގެ ކޮޓަރިއާ ދިމާއަށެވެ. ނަމަވެސް ޔާނާއަށް ކޮޓަރިއެއްގެ ދޮރު ހުރަސްކޮށް ދެވުނުއިރު ވެސް ޒޭން އެ ކޮޓަރި ދައްކާކަށް ނޫޅުނެވެ. ނުވިތާކަށް އެއީ ކޮންތަނެއްކަމެއްވެސް ޔާނާ ގާތު ބުނެނުލިއެވެ.\n"ޒޭން! މަޑުކޮށްބަލަ... އެއީ ކޮންތަނެއްތަ" ޔާނާ ހުރަސްކޮށްފައި އައި ދޮރަށް އިޝާރަތް ކޮށްލަމުން އަހާލިއެވެ.\n"އެވެސް ކޮޓަރިއެއް، އެކަމަކު އެތަނަށް ވަންނަން ނަހަދާ" ޒޭން ބުނެލިއެވެ.\n"ކީއްވެ، އެތާ އެއްޗެއް އޮތީތަ، ނޫނީ ސްޓޯރޫމަކީތަ" ޔާނާ އަނެއްކާ ވެސް ސުވާލުކުރީ އިތުރަށް އޮޅުން ފިލުވަން ބޭނުންވެގެންނެވެ. އަދި ފަހަތަށް ގޮސް އެ ކޮޓަރީގެ ދޮރުގައި ހިފާލިއެވެ. ނަމަވެސް ތަޅުލާފައި ހުރުމުން ދޮރެއް ނުހުޅުވުނެވެ.\n"ތީ... ތީ ދޮންމަންމަގެ ކޮޓަރި. ތިތަން ހުންނަނީ ތަޅުލާފައި" ޔާނާ ގާތު ކޮންމެހެން ބުނަންޖެހިގެން ބުނެލި ފަދަ ގޮތަކަށް ޒޭން ބުންޏެވެ.\n"އެތާ ކޮންކޮން އެއްޗިއްސެއް ހުރެގެންތަ ތަޅުލީ. ޒޭން ނުވަންނަންތަ ދުވަހަކުވެސް" ޔާނާ އެ ކޮޓަރީގެ ދޮރުގެ ތަޅުގައި ހިފަހައްޓާލައިގެން ހުރެ އަހާލިއެވެ.\n"އަހަރެން ވަންނާކަށް ބޭނުމެއްވެސް ނޫން" ޒޭން ފޫހިގޮތަކަށް ބުނެލިއެވެ.\n"ޒޭން!... މިތަން ތަޅުލާފަ ހުންނާނީ ކޮންމެވެސް ކަމެއް ވެގެންނު، ހުޅުވާ ބަލާލީމަ އެއްނު އެނގޭނީ ވެސް، ފަހަރެއްގަ ޒޭންގެ މަންމައާ ބެހޭގޮތުން އެއްޗެއް އެނގިދާނެއެއްނު... ނޫނީ ދޮންމަންމަ މިގެއަށް އައިގޮތެއް ވެސް އެނގިދާނެ އެއްނު. ޒޭން ދައްކަމެއްނު ދޮންމަންމައާ ބެހޭ އެއްވެސް އެއްޗެއް މިހާ ދުވަސްވީއިރު ޒޭނަށް ވެސް ނޭނގޭ ވާހަކަ" ޔާނާ ޒޭން ޝައުގުވެރިވާނޭ ފަދަ ވާހަކަތައް ދެއްކިއެވެ. ޒޭންގެ ވިސްނުމާ ކުޅެލައިގެން ވިޔަސް ޔާނާ ބޭނުންވަނީ އެ ކޮޓަރި ތަޅުލާފައި ހުރުމުގެ ބޭނުމެއް ހޯދާށެވެ. އެކަން އެނގެން އޮތީ ޒޭން އެ ދޮރު ހުޅުވާދީފިއްޔާއެވެ.\nޒޭންގެ ސިކުނޑީގައި ޔާނާ ދައްކަމުން ދިޔަ އެކިއެކި ވާހަކަތަކުން ތަފާތު ޚިޔާލުތައް އުފެދެންފެށިއެވެ. ޔާނާ ބުނިފަދައިން ދޮންމަންމައަކީ ކާކުކަން އެނގެން އޭނާ ވެސް ބޭނުމެވެ. އަނެއްކޮޅުން އަބަދުވެސް ޒޭން އޭނާގެ ހަޤީޤީ މަންމަ ވީތަނެއް ހޯދަން ބޭނުންވެއެވެ.\n"ޒޭން... ތިހެން ހުއްޓަކަސް މިތަޅެއް ނުހުޅުވެޔޭ. ދޭބަލަ މި ކޮޓަރީގެ ތަޅުދަނޑި ހިފައިގެން އަންނާން" ޔާނާ ޒޭނަށް ގޮވާލަމުން ބުނެލިއެވެ. (ނުނިމޭ)


Yameen Ge Verikan Vahtaalan Mi Noon Gotheh Neh Tha? - Vaguthu\nޔާމީންގެ ވެރިކަން ވައްޓާލަން މިނޫން ގޮތެއް ނެތްތަ؟\nއަބްދުﷲ ޔާމީން އަބްދުލްޤައްޔޫމް ދިވެހިރާއްޖޭގެ ވެރިކަމަށް ވަޑައިގެންނެވި އިރުވެސް އެމަނިކުފާނާއި ދެކޮޅު ލައްކައެއްހައި މީހުން ރާއްޖޭގައި ތިއްބެވެ. އެއީ ޔާމީންގެ ސިޔާސަތު ކަމުނުދިޔަ މީހުންނެވެ. ނަމަވެސް ޔާމީނަށް ރާއްޖޭގެ ވެރިކަން ލިބުނީ މެޖޯރިޓީ ރައްޔިތުންގެ ވޯޓުންނެވެ.\nޑިމޮކްރަޓިކް ނިޒާމެއްގައި ވެރިކަމުގެ ދައުރު ހަމަވަންދެން ވެރިމީހާ އަށް ފުރުސަތު ދީފައި އިދިކޮޅު ޕާޓީއަކުން އިދިކޮޅު ޕާޓީގެ ދައުރު އަދާކުރަން ޖެހުނު ނަމަވެސް ރާއްޖެ އިން ފެންނަނީ އެމަންޒަރެއް ނޫނެވެ. އިދިކޮޅު ޕާޓީތަކުގެ ދައުރަކީ ކޮންމެ ގޮތަކުން ނަމަވެސް ވެރިކަން ބަދަލު ކޮށްލުން ކަމަށް މިވަނީ ވެފައެވެ.\nއިއްޔެ ރޭ ޑިފެންސް މިނިސްޓަރު އާދަމް ޝަރީފް އުމަރު ވިދާޅުވީ ދިވެހިރާއްޖެ އަށް ބޭރުގެ ސިފައިން އާދޭތޯ ބަލަން މޯލްޑިވިއަންގެ މަތިންދާބޯޓްތައް ބޭނުން ކުރަން ޖެހޭ ހިސާބަށް ކަންތައްތައް ދިޔަ ކަމަށެވެ. މިއީ ސަބަބު ވަރަށް ސާފު މައްސަލައެކެވެ. ދިވެހިރާއްޖެ އަށް އަވައްޓެރި ގައުމެއްގެ ސިފައިން ފޮނުވައި ދިނުމަށް އެގައުމުގެ ކިބައިން އެދުނީ ދިވެހި ރައްޔިތުންގެ ތެރެއިން ބައެކެވެ. އިސްވެ އެއެދުން އިއުލާން ކުރީ ކުރީގެ ރައީސް މުހައްމަދު ނަޝީދެވެ.\nރައީސް ނަޝީދުގެ ގޮވާލުމަށް އިޖާބަދީ އަވައްޓެރި ގައުމެއްގެ ސިފައިން ކުއްލި ހާލަތައް ގެނެސް ލަޝްކަރު ވަކި ސަރަހައްދަކަށް ޖަމާކޮށް ފުރަން ވެސް ތައްޔާރުވި ކަމަށް އެގައުމުގެ މީޑިއާ އިން ރިޕޯޓް ކޮށްފައި ވެއެވެ. އެގައުމުގެ މަސްލަހަތު ހިމާޔަތް ކުރުމުގެ ނަމުގައި ރާއްޖެ އަންނަ އެގައުމުގެ ސިފައިން އެންމެ ފަހުގެ ތައްޔާރީތައް ވިއެވެ. ނަމަވެސް އޭގެ ފަހުން ދެން ކަންތައް ވެގެން ދިޔަ ގޮތުން އެކަން މަޑު ޖެހުނީއެވެ.\nޑިމޮކްރަސީ ގެނެސް ދިނުމުގެ ނަމުގައި ބޭރު ގައުމެއްގެ ސިފައިން ރާއްޖެ އެރުމުން ދެން ކަންތައް ވެގެން ދާނީ ދުނިޔޭގެ އެހެން ގައުމުތަކަށް ވެސް ކަންތައްވާ ގޮތަށެވެ. 21 ވަނަ ގަރުނުގައި، އިއްޔެގެ ކުޑަ ކުދިން ވެސް ހަނދާން ހުންނަ ހިސާބުގައި ކަންތައް ވެގެން ދިޔަ ގޮތާއި ވަމުންދާ ގޮތް ހަނދާންނަށް ގެންނާށެވެ.\nއެމެރިކާ އިން އަފްޣާނިސްތާނަށް 2001 ވަނަ އަހަރުގެ އޮކްޓޯބަރ މަހުގެ 07 ވަނަ ދުވަހު ހަމަލާތައް ދޭން ފެށީ އޭރު އަފްޣާނިސްތާންގައި އޮތް ޠާލިބާނުންގެ ވެރިކަން ބަދަލުކޮށް ޑިމޮކްރަސީ ގެނެސްދީ އަލްގައިދާ ބަލި ކުރުމެވެ. އޭގެ ފަހުން މިހާރު 18 އަހަރު ފުރިހަމަ ވާން ކައިރިވާ އިރު އަދިވެސް އަފްޣާނިސްތާނަށް ލިބުނު ހަމަޖެހުމެއް ނެތެވެ. ހާލަތު ކުރިއަށް ވުރެ ގޯހެވެ.\n2003 ވަނަ އަހަރު އެމެރިކާ އިން އިރާޤަށް އެރީ ނިއުކްލިއާ ހަތިޔާރު އުފައްދާ ކަމަށް ބުނެއެވެ. ނަމަވެސް އެމެރިކާގެ ހަޤީޤީ މަޤުޞަދަކަށް ވެފައި އޮތީ ސައްދާމު ހުސައިންގެ ވެރިކަން ނިމުމަކަށް ގެނައުމެވެ. އެމެރިކާ އިން އެމަޤުޞަދު ހާސިލް ކުރިއެވެ. ސައްދާމު ހުސައިން ދަން ޖައްސައި މެރިއެވެ. ނަމަވެސް އިރާޤަށް ލިބުނު ހަމަޖެހުމެއް ނެތެވެ. މިއަދު ވެސް ކޮންމެ ދުވަހު އިރާޤުން އެތައް ބަޔަކު މަރުވަމުން އެދަނީ އަސްކަރީ ބާރަކުން އަރައި މުޅި ގައުމުގެ އަމާންކަން ގެއްލުވާލުމުގެ ނަތީޖާއެއްގެ ގޮތުންނެވެ.\nސީރިއާގެ ހާލަތައް ބަލާށެވެ. ސިޔާސީ ހަނލަބޮލިކަން ބޮޑުވި ވަގުތު ހަނގުރާމަވެރި ޖަމާޢަތްތައް އުފައްދާ އެޖަމާޢަތްތަކަށް ހަތިޔާރާއި، ފަންނީ އެހީ ފޯރުކޮށްދިނީ އަދި މިހާރު ވެސް ފޯރުކޮށްދެމުން އެގެންދަނީ އެމެރިކާ އާއި ހުޅަނގުންނެވެ. ބައްޝާރުލް އަސަދުގެ ވެރިކަން ބަދަލުކޮށް ގައުމަށް ޑިމޮކްރަސީ ގެނެސްދިނުމުގެ ނަމުގައި މުޅި ގައުމު ސުންނާފަތި ކޮށްފިއެވެ. ފާއިތުވި ހައެއްކަ އަހަރު ސީރިއާ ލިބުނު ގެއްލުންތަކުން ކުރިއަށް އޮތް 100 އަހަރު ތެރޭގައި ވެސް އަރައި ގަނެވުން އެއީ ނާދިރު ކަމެކެވެ.\nލޯ ކުރިމަތިން ފެންނަ ހުރިހާ މަންޒަރަކުން އިބުރަތް ލިބިގަނެ އަމިއްލަ އަށް އަމިއްލަ ގައުމާއި މެދު ވިސްނާލުމުން އެނގޭ އެއްޗަކީ ދިވެހިރާއްޖެ އަށް ބޭރުގެ ގައުމެއްގެ ސިފައިން އަރާ އެމީހުންގެ އަޅުވެތި ކަމަށް ދިވެހި ރައްޔިތުން ދިއުމުން އަފްޣާނިސްތާނާއި، އިރާޤާއި، ސީރިއާ އަށް ވަމުން އެދާ ގޮތް މިދިވެހިރާއްޖެ އަށް ވެސް ވާނެއެވެ.\nޖާނުން ފިދާވުމުގެ ހަމަލާތަކާއި، ބޮން ގޮއްވުމުގެ ހާދިސާތަކާއި، މަންމައިންނާއި، ދައްތައިން، ކޮއްކޮ މެން ރޭޕްކޮށް އެމީހުންނަށް ޖިންސީ އަނިޔާތައް ވެސް ދޭނެއެވެ. އެދުވަހަކުން ދެން ކުރާނެ ކަމެއް ނޯންނާނެއެވެ. "ކަލޭމެން ކަލޭމެންގެ ގައުމަށް ފެއްސިގެން ދާށޭ" ބުންޏަސް އެމީހުން އެވާހަކައެއް އަޑެއް ނާހާނެއެވެ.\nދުނިޔެ ދައްކާ ޙަޤީޤަތްތަކުން ވަކި ދިވެހިރާއްޖެ ވުމަކުން އިސްތިސްނާއެއް ނުވާނެއެވެ. ޑިމޮކްރަސީ ގެނައުމުގެ ނަމުގައި ވިޔަސް ނުވަތަ ގައުމަށް ހަމަޖެހުން ގެނައުމުގެ ނަމުގައި ވިޔަސް އިސްތިއުމާރީ ބާރެއް ގައުމަށް އަރައިފިނަމަ އަނެއްކާވެސް އެބައެއްގެ ކިބައިން ސަލާމަތް ވެވޭނީ އެތައް ބަޔަކު ޝަހީދުވެ، އެތައް ބައެއްގެ ލޭ މިފަސްގަނޑަށް އޮހޮރިގެންނެވެ.\nމިއަދު ބޭރުގެ ބާރަކުން ރާއްޖެ އަރަން ބަޔަކު ގޮވާލަމުން ދާއިރު އެބަޔަކު ރާއްޖެ އައިސް އެގޮވާލުންތައް ގޮވާލާ މީހުންނަށް ހަސަން ތާޖުއްދީންގެ ދެދަރިންނަށް ހަދާލި ގޮތް ހަދާލުމަކީ ވެސް ދުރުގައި އޮތް ކަމެއް ނޫނެވެ. އެހެންކަމުން އަމިއްލަ ގައުމަށް ޚިޔާނާތްތެރިވުމުގައި ނުބައި އާދަ ކޮންމެ މީހަކު ވެސް ދޫކޮށްލަން އެބަޖެހެއެވެ.\nއޭޕްރީލް 23, 2018 09:19\nޔާމީން އަބްދުލްޤައްޔޫމް ދިވެހިރާއްޖޭގެ ވެރިކަމަށް ވަޑައިގެންނެވި އިރުވެސް އެމަނިކުފާނާއި ދެކޮޅު ލައްކައެއްހައި މީހުން ރާއްޖޭގައި ތިއްބެވެ.\nއޭޕްރީލް 23, 2018 11:33\nދެން ބާކީ ތިބި، ދެލައްކަ ފަންސާސްހާސް މީހުން އެއްކޮޅޭ އޭގެ މާނައަކީ.\nއޭޕްރީލް 23, 2018 09:20\nއެންމެންގެ ލޯ މަތީގައި ވައްކަންކޮށް ، މީހުންމަރާ ، ދިނާ ނުކިއްސަރު ބަސްބުނެ ، އިސްލާމްދީނުގައި ހަރާމްކުރައްވާފައިވާ ކަންތައްތައް ކުރުމަށް ހިއްވަރުދީ އެކަންތައްތައް ކުރުވާ ، މިފަދަ ހާލަތަކަށް ކަންތައްތައް ދިޔައިމާ ލޭ މައްޗަށް ގޮސްފަ ހުންނަ މީހަކު އެފަދަ ވާހަކައެއް ދެއްކުމަކީ ހަމަ ވެދާނެކަމެކެވެ.\nއޭޕްރީލް 23, 2018 11:36\nއެންމެންގެ ލޯމަތީގަ ކުރާނީ، ފޭރުމުގެ އަމަލު. ވައްކަމަކީ، ސިއްރުން ނެގުން. މީހެއްގެ ބޮލުގައި މިފަދަ އިލްޒާމެއް ތިއަޅުވަނީ، މުސްލިމެއްނަމަ، ހެކިދެއްކެންޖެހޭނެ. ގިޔާމަތްދުވަހުން ކަލެއަށް ބުނެވޭނެބާ ރ.ޓީވީން އެހެން ކީމައޭ ބުނީ؟ ހައްދު ކަނޑައެޅިފައިވާ ކުށްތައް ވައްކަން ކުރުމާ މީހުން މެރުމާ މުރުތަދުވުމަކީ. މިތިންކަންތަކަށް އެމީހަކަށް ހެކިނުދެއްކޭނަމަ. ދުނިޔެމަތީގައިވެސް އެމީހަކާ ދެކޮޅަށް ހުކުމް ކުރެވޭނެކަން އެނގޭތަ؟ ދުލައް ފަސޭހަވީމަ ހިތުހުރިއެއްޗެއް ތިކިޔާލަނީ. މަރުވާނެކަން ހަނދާންކޮށް ތިފަދަ ނުބައި އަމަލުތަށްދުކުރުމުން ދުރުވުމަށް ނަސޭހަތްތެރިވަން.\nއޭޕްރީލް 23, 2018 11:38\nއަހަރެމެން 2013 ގައި ހޮވާފައިވާ ރައީސްއަކީ، ހިތްތިރި، މުސްލިމެއް. އެހެންނޫންނަމަ، ކަލޭ ތިބުނި ބަހަށް ކަލޭގެ މައްޗަށް ދައުވާކޮށް ދުނިޔެމަތީގައިވެސް ކަލެއަށް އެކަމުގެ އަދަބުދެވުނީސް. އެކަމަކު، ކަލޭގެ ތި ނުބައި ބަސްތައްވެސް ﷲ ތައާލާ އައްސަވާވޮޑިގެންވާނެ. ގިޔާމަތްދުވަހު ކަލޭގެ ތިޔަ ނުބައި ބަސްތަކަށް ކަލެއަށް އަޒާބުދެއްވުމީ އެކަލާނގެ ހަޞްރަތަށް ހުސްވެފައިވާކަންތައްތައް.\nއޭޕްރީލް 23, 2018 11:39\nރ.ޓީވީގެ ޕްރޮގްރާމެއްތަ. ދޮގު ތުހުމަތު އިންސާނެއްގެ ބޮލުގައި އަޅުވައިފި މީހާ 80 އެތިފަހަރުން ހައްދުޖަހާ ތައުޒީރު ކުރެވޭނެ.\nއޭޕްރީލް 23, 2018 11:41\nތިހެން ދޮގަކަށްފަހު ދޮގެއް. ހަދަހަދާ ތިއްބަ 2018 ވެސް ޔާމީން ކާމިޔާބު ކުރައްވާނެ. އިންޝާﷲ. އެމީހަކު ނުކުރާ ކުށެއް މީހެއްގެ ބޮލުގައި އެޅުވީމަކީ، އެމީހަކަށް ލިބޭ ނިއުމަތެއް. ދުނިޔޭގައިވެސް މިކަމަށް ނިއުމަތްލައްވާ. މިނިއުމަތަކީ، 2018 ރައީސް ޔާމީނަށް ކާމިޔާބުވުން ކަމުގައި ލައްވާށި. އާމީން.\nއޭޕްރީލް 23, 2018 09:25\nއޭޕްރީލް 23, 2018 09:27\nޔާމީންގެ ވެރިކަން ވައްޓާލަން މިނޫން ގޮތެއް ނެއް ކަމަށް ބުނެ އިދިކޮޅު ފަރާތް ތަކުން ރާވާ ކޮންމެ ރޭވުމެއް ޗިސް ޗިސް އަރުވާލާނަމޭ މަމެން ޕިންކީން އެއީ ސްޕްރީމް ކޯޓަށް ވިޔަސް އެމެންނަށް ކުޅަދާނަ އެއް ނޫނޭ މަމެންގެ ވެރިކަން ވައްޓާލަން ސްޕްރީމް ކޯޓުގެ ހުކުމޭ މެން ވެސް ސައިޒުން ކަނޑާ ތިރިއަރުވާލާނަމޭ ސިފައިންނަށް ވެސް އަދި ފުލުހުންނަށް ވެސް ކުޅަދާނަ އެއް ނޫނޭ މަމެންގެ ވެރިކަން ވައްޓާލަން ބަގާވާތް ކުރަން ނިކުންނަ ކޮންމެ ސިފައިންގެ މީހަކު އަދި މީހކު ވަޒީފާ އިން ކަނޑާ ނަގާ އެއްލާލާނަމޭ އޮން ދަ ސްޕޮޓް ގައި. އެއްކަމެއްވެސް ނުކުރެވޭނެއޭ މަމެންނަށް ތަމެން ރަންރީނދޫ ޓްވިޓަރޭ މެން ސަމުސަލުން ނަގާ އުކާބަލަ ދެން. ސީލަ ބަލަ ދެން. ސީލާ ސީލާ ސީލާ ސީލާ ދަ ސީލާ ދޯ.\nއޭޕްރީލް 23, 2018 09:31\nވޯތުން ބަލި ކުރެވޭނެ ގައުމު ހަލާކުކުރުމަކަށް ޖާގަ އެއް ނުދެވޭނެ ވޯތް އެއްމެން އެކައްޗެއްކިޔާފަ ލެވިދާނެ ކާމިޔާބުވާނެ އިންސާ ﷲ\nއޭޕްރީލް 23, 2018 11:42\nވޯޓުލާން ބިރުންނޫންތަ ނަޣާވާތުން ވެރިކަން ވައްޓަން އެތައް ބިލިޔަނެްގެ ފައިސާ އެހަރަދުކުރަނީ.\nއޭޕްރީލް 23, 2018 11:44\nހެހެހޭ. އިދިކޮޅުގަ ތިބި މީހުން ބޭނުމެއް ނުވޭ ރައްޔިތުންގެ ވޯޓެއް. ގަދަބަދަވިކަމާ ރިޝްވަތާ ޣައިރު މުސްލިމުންގެ މަދަދުވެރިކަމުގައާއި، ކައިރިކަރަކަރައިގެ އަސްކަރީ އެހީގައި ވެރިކަން ވައްޓާލަން އެއުޅެނީ، މަސްވެރި ދިވެހި ދަރިންގެ ވޯޓު މިމީހުން ބޭނުން ނުވާތީނޫންތަ. ވޯޓު ބޭނުންވާ މީޙުން މިހާރުވެސް އެއުޅެނީ ކެމްޕޭނުގަ. ރައްޔިތުންނަށް އެމީހުން ކޮށްދޭނެ ކަންކަން ހުށަހަޅާ ރައްޔިތުންނަށް އެތައްކަމެއް އެއޮއްކޮށްދެނީނު.\nއޭޕްރީލް 23, 2018 09:36\nވ.ވ. ބޮޑު ޙަގީގަތެއް . މިވެރިން ރިރަަނަަޅިވެސް އަދި ފަހުން ބޯނެ.\nއޭޕްރީލް 23, 2018 09:51\nއެމް.ޑީ.ޕީގެ ވެރިކަން ވައްޓާލީ އެއީ ހަމަ ޤާނޫގައި އެގޮތަށް އޮވެގެން ތަ ؟ ޔާމީނުގެ ވެރިކަން ދިފާއު ކުރަން ކިތަންމެ ލިއުމެއް ލިއުނަސް ޔާމީނަކީ މިރާއްޖޭގަ ބަޔަކު ކުރި ބަޣާވާތެއްގެ ތެރެއިން ވެރިކަމަށް ސަވާރުވި މީހެކެވެ.\nއޭޕްރީލް 23, 2018 11:47\nދޮންކަލޯ ދުނިޔެއަށް ނޭވާލީ، 2012 ފެބްރުއަރީ7ގެ ފަހުންތަ؟ ބަލަ ރާއްޖޭގެ ގައުމީ ޓީވީން ވަގުތުން ދެއްކި ނަޝީދު އަމިއްލައަށް އިސްތިފާ ދިނީއޭ ކިޔައިގެން ބޭއްވި ނޫސްވެރިންގެ ބައްދަލުވުމެއް. ނަޝީދު ފޮނުވި ސިޓީއެއް މަޖްލީހުގައި އެބައޮތް ނަޝީދު އިސްތިއުފާ ދެނީއޭ ބުނެ. މިއ ވެރިކަމުން އިސްތިއުފާ ދިނުމޭ އަހަރެމެން ކިޔަނީ. ކަލޭމެން ތިއުޅޭ އަނެއް ކަރައިގަ އިސްތިއުފާ ދިނުމަށް ކިޔަނީ ކޮންނަމެއްތަ؟\nއޭޕްރީލް 23, 2018 09:53\nއެމީހުންގެ ނަންތައް ހާމަކުރިނަމަ. މިސާލަކަށް ނަޝީދު ޖަމީލު ފަދަ މީސްމީހުން.


ނަންބަރ : GS66/IUL/2018/33\nސީ.އެސް 2-11 ން ސީ.އެސް 4-15 އަށް\nއއ.ތޮއްޑޫ ، ދިވެހިރާއްޖެ\n-/7070 ރުފިޔާ އާއި -/10640 ރ ދެމެދު\nއެޑިޔުކޭޝަން ކޮލިފިކޭޝަން އެލެވަންސް\n%30 ކިޔަވައިދިނުމުގެ ރޮގުން ޤައުމީ ސަނަދުތަކުގެ އޮނިގަނޑު ލެވެލް9ގެ ސަނަދެއް ނުވަތަ އެއަށްވުރެ މަތީ ސަނަދެއް އޮތުން.\n%25 ކިޔަވައިދިނުމުގެ ރޮގުން ޤައުމީ ސަނަދުތަކުގެ އޮނިގަނޑު ލެވެލް7ގެ ސަނަދެއް ނުވަތަ ލެވެލް 8 ގެ ސަނަދެއް އޮތުން.\n%20 ކިޔަވައިދިނުމުގެ ރޮގުން ޤައުމީ ސަނަދުތަކުގެ އޮނިގަނޑު ލެވެލް6ގެ ސަނަދެއް އޮތުން.\nކިޔަވައިދިނުމުގެ ރޮގުން ޤައުމީ ސަނަދުތަކުގެ އޮނިގަނޑު ލެވެލް5ގެ ސަނަދެއް އޮތުން.\nއެހެނިހެން އެލެވަންސް :\nކިޔަވައިދިނުމަށް ޙަވާލުވެފައިވާ މާއްދާގެ މުޤައްރަރު ޙާޞިލްކުރުމަށްޓަކައި ކިޔަވައިދިނުމަށް ތައްޔާރުވުމަށް ކަނޑައެޅިފައިވާ އުޞޫލުން ކުރަންޖެހޭ އެންމެހާ ކަންތައްތައް ކުރުން.\nކަނޑައެޅިފައިވާ މުޤައްރަރުތައް ޙާޞިލްކުރުމަށްޓަކައި އިންތިޒާމުކުރެވިފައިވާ އުޞޫލުގެމަތިން ކިޔަވައިދިނުން.\nއުނގެނުމާއި އުނގަންނައިދިނުމުގެ ފެންވަރު ވަޒަންކުރުމުގެ ގޮތުން ކުރަންޖެހޭ އެންމެހައި ކަންތައްތައް ލީޑިންގ ޓީޗަރުގެ މަޝްވަރާގެ މަތިންކޮށް އެކަމުގެ ރެކޯޑުތައް ބެލެހެއްޓުން.\nދަރިވަރުންގެ ތަޢުލީމާއި ތަރުބިއްޔަތާ ގުޅިގެން އިތުރަށް ރޭވިގެން ހިންގޭ ޙަރަކާތްތަކުގައި ފުރިހަމައަށް ބައިވެރިވުން.\n· ދަރިވަރުން ހެޔޮގޮތުގައި ތަރުބިއްޔަތު ކުރުމަށާއި ދަރިވަރުންގެ ސުލޫކީ މިންގަނޑުގައި ހިފެހެއްޓުމަށް ޓީޗަރެއްގެ ހައިސިއްޔަތުން ކުރަންޖެހޭ ކަންކަންކުރުން.\nޓީޗަރުންގެ ވަޒީފާގެ އޮނިގަނޑުގެ CS15-4 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS15-3 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS15-2 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައި އޮތުމާއެކު، ތަޢުލީމީ ދާއިރާއިން ނުވަތަ ކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު، އެސަނަދަކީ ރާއްޖެއިން ބޭރުން ހާސިލް ކުރައްވާފައިވާ ސަނަދެއްނަމަ މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓްކޮށްފައިވުން.\nކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައި އޮތުމާއެކު، ކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުތަކުގެއޮނިގަނޑުގެ ލެވެލް5ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު، ތަޢުލީމީ ދާއިރާއިން ނުވަތަ ކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ\nއޮނިގަނޑުގެ ލެވެލް9ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު، އެސަނަދަކީ ރާއްޖެއިން ބޭރުން ހާސިލް ކުރައްވާފައިވާ ސަނަދެއްނަމަ މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓްކޮށްފައިވުން.\nޓީޗަރުންގެ ވަޒީފާގެ އޮނިގަނޑުގެ CS13-4 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS13-3 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS13-2 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ނުވަތަ ކިޔަވައިދޭ މާއްދާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް7ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު، އެސަނަދަކީ ރާއްޖެއިން ބޭރުން ހާސިލް ކުރައްވާފައިވާ ސަނަދެއްނަމަ މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓްކޮށްފައިވުން. އަދި ސެން ޓީޗަރުކަމަށް ހަމަޖައްސާނަމަ، ސެން ޓީޗަރުންގެ ޝަރުޠު ފުރިހަމަވުން.\nޓީޗަރުންގެ ވަޒީފާގެ އޮނިގަނޑުގެ CS11-4 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން. އަދި ސެން ޓީޗަރުކަމަށް ހަމަޖައްސާނަމަ، ސެން ޓީޗަރުންގެ ޝަރުޠު ފުރިހަމަވުން.\nޓީޗަރުންގެ ވަޒީފާގެ އޮނިގަނޑުގެ CS11-3 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ 2-CS11 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުގެ އޮނިގަނޑުގެ ލެވެލް5ގެ ސަނަދެއް ނުވަތަ ލެވެލް6ގެ ސަނަދެއް ހާސިލުކޮށްފައިވުމާއެކު، އެސަނަދަކީ ރާއްޖެއިން ބޭރުން ހާސިލް ކުރައްވާފައިވާ ސަނަދެއްނަމަ މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓްކޮށްފައިވުން. އަދި ސެން ޓީޗަރުކަމަށް ހަމަޖައްސާނަމަ، ސެން ޓީޗަރުންގެ ޝަރުޠު ފުރިހަމަވުން.\nފުރިހަމަ ކުރައްވާފައިވާ ސިވިލް ސަރވިސްގެ ވަޒީފާއަށް އެދޭ ފޯމު ( މިފޯމް ސިވިލްސަރވިސް ކޮމިޝަނުގެ ވެބްސައިޓުން އަދި އިދާރާގެ ކައުންޓަރުން ލިބެން ހުންނާނެއެވެ. )\n)ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވެލް ކަނޑައަޅާފައިވާ ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްގެ ކޮޕީ،ނުވަތަ ކޯސް ފުރިހަމަ ކުރިކަމުގެ ލިޔުމާއެކު ކޯހުން ލިބޭ ސެޓްފިކެޓް ވަކި ފެންވަރެއްގައި ޤަބޫލުކުރެވޭނެކަމަށް މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީ .\n(ށ) މަތީ ތަޢުލީމުދޭ ، ރާއްޖޭގެ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްގެ ކޮޕީ ، ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ .\n(ހ)ދަޢުލަތުގެ މުއައްސަސާއްގައި ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މައްސޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން .\n(ށ) އަމިއްލަ ކުންފުންޏެއްގެ ނުވަތަ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން. ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\nޙާސިލުކޮށްފައިވާ ތަޢުލީމާއި ތަމްރީނު.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2018 ޖުލައި 19 ވާ ބުރާސްފަތި ދުވަހުގެ 12:00 ގެ ކުރިން، ތޮއްޑޫ ސްކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށް ބަލައި ގަނެވޭނެއެވެ. އަދި އިޢުލާންގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2018 ޖުލައި 22 އާއި 24 އާ ދެމެދު،ތޮއްޑޫ ސްކޫލްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި ވަޒީފާއަށް އެދި ހުށަހަޅާ، ޝަރުޠު ހަމަވާ ފަރާތްތަކުގެ ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ ފަރާތް ޝޯޓްލިސްޓް ކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6660819 ނަންބަރު ފޯނާއެވެ. އީ-މެއިލް ކުރާނީ [email protected] އަށެވެ.\nސުންގަޑި: 19 ޖުލައި 2018 1200


BML ATM ge Khidhumai Maamendhoo ah ބީއެމްއެލްގެ އޭޓީއެމްގެ ޚިދުމަތް މާމެންދޫއަށް – Huvadhoo News BML ATM ge Khidhumai Maamendhoo ah Huvadhoo News\nބީއެމްއެލްގެ އޭޓީއެމްގެ ޚިދުމަތް މާމެންދޫއަށް\nލ.މާމެންދޫގައި ހުޅުވި ބީއެމްއެލްގެ އޭޓީއެމް - ފޮޓޯ: ބީއެމްއެލް\nބޭންކް އޮފް މޯލްޑިވެސްގެ އޭޓީއެމްގެ ޚިދުމަތް ލ.މާމެންދޫއަށް ތާރަފްކޮށްފިއެވެ.\nބީއެމްއެލްއިން ހާމަކުރި ގޮތުގައި ލ. މާމެންދޫއިން މިހާރު ސެލްފް ސަރވިސް ބޭންކިންގ އޭޓީއެމްގެ ހިދުމަތް ލިބިގެންދާނެއެވެ.\nމާމެންދޫގައި ޤާއިމުކުރެވިގެންދިޔަ އޭޓީއެމް ޚިދުމަތް މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް 24 ގަޑިއިރު ފައިސާ ނެގުމުގެ އިތުރުން ފައިސާ ޖަމާކުރުމާއި، ބިލަށް ފައިސާ ދެއްކުމާއި ޓްރާންސްފަރ ކުރުމުގެ ހިދުމަތް ލިބިގެންދާނެއެވެ.\nބީއެމްއެލް ސީއީއޯ އަދި މެނޭޖިންގ ޑައިރެކްޓަރ ޓިމް ސޯޔަރ ވިދާޅުވީ މުޅި ރާއްޖެއަށް ބޭންކިންގ ހިދުމަތް ފުޅާކުރުމުގެ ސްޓްރެޓަޖީގެ ދަށުން ރާއްޖޭގެ އެކި ރަށްރަށަށް ބޭންކިންގ ހިދުމަތް ފޯރުކޮށްދިނުމަށް އެ ބޭންކުން އިންވެސްޓް ކުރަމުންދާނެކަމަށެވެ.\nއެގޮތުން ލ.ފޮނަދޫ، މާވަށު އަދި ގަމުގައި ސެލްފް ސަރވިސް ބޭންކިންގ ހިދުމަތް ބީއެމްއެލް އިން ދަނީ ދެމުންނެވެ.\nމުޅި ރާއްޖެ ހިމެނޭ ބޭންކިންގ ވިއުގަޔަކާއެކު 20 އަތޮޅުގައި 35 ބްރާންޗް، 78 ސެލްފްސަރވިސް ބޭންކިންގ ސެންޓަރ، 136 އޭޓީއެމް، 200 އަށް ވުރެ ގިނަ ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިންގ ޚިދުމަތާއެކު ބޭންކް އޮފް މޯލްޑިވްސް ގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުމެވެ.


Gaumee Team ah furgasa dheefinama dhen maaf'eh noannaane\nގައުމީ ޓީމަށް އަންނަން ގޮވާލުމުން ދެން ފުރަގަސް ދީފިނަމަ މާފެއް ނޯންނާނެ ކަމަށް އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވެއްޖެ އެވެ.\nއަންނަ މަހު ފިލިޕީންސް އަދި ގުއާމް އާ ދެކޮޅަށް މާލޭގައި ކުޅޭ މެޗަށް ތައްޔާރު ވުމަށް ޓްރެއިނިން ކޭމްޕްގައި މެލޭޝިއާ އަށް ޓިމު ފުރުވާލުމުގެ ކުރިން ކުޅުންތެރިންނާ ބައްދަލު ކުރުމަށް ބޭއްވި ބައްދަލުވުމުގައި ބައްސާމް ވިދާޅުވީ ގައުމީ ގޮވާލޭވޭ ކޮންމެ ފަހަރަކު ޓީމަށް އިޖާބަ ދޭން ޖެހޭނެ ކަމަށާއި މަގުބޫލު އުޒުރަކާއި ނުލައި ދެން ފުރަގަސް ދީފި ނަމަ މާފެއް ނޯންނާނެ ކަމަށެވެ.\nމިދިޔަ މަހު ގުއާމް އާ ދެކޮޅަށް ކުޅުނު މެޗަށް ނުދިޔަ އީގަލްސްގެ ދެ ފޯވަޑުން ކަމަށްވާ އަލީ ފާސިރު (ސެންޓޭ) އާއި އަހްމަދު ރިޒްވާން (ރިޒޭ) ވަނީ އެ ދެ ކުޅުންތެރިންނަށް ހެދުނު ގޯސް ގަބޫލުކޮށް މާފަށް އެދެފަ އެވެ. އެ ކުޅުންތެރިން މާފަށް އެދުމުން މެލޭޝިއާގެ ޓްރެއިނިން ކޭމްޕް ސްކޮޑުގައި އެ ދެ ކުޅުންތެރިން ވަނީ ހިމަނާފަ އެވެ.\n"ގައުމީ ޓީމަށް ގޮވާލާ ކޮންމެ ވަގުތެއްގައި ތި ކުޅުންތެރިން ޖެހޭނެ ގައުމީ ޓީމަށް އަންނަން،" ކުޅުންތެރިންނާ މުހާތަބު ކުރައްވަމުން ބައްސާމް ވިދާޅުވި އެވެ. "މިއީ މިތާންގައި ބައްސާމް އަދީލް ޖަލީލް ހުރީމަ ކޮށްދޭކަމެއް ނޫން، މިއީކީ ގައުމުގެ ރައީސުލްޖުމްހޫރިއްޔާ އަކަށް ވަކި މީހަކު ހުރެގެން ކޮށްދޭ ކަމެއް ނޫން، މިއީ ގައުމަށް ކޮށްދޭ ކަމެއް."\nބައްސާމް ވިދާޅުވީ ގައުމަށް ލޯބި ކުރާ ބައެއްގެ ހައިސިއްޔަތުން ގައުމު ތަމްސީލު ކުރަން މެޗުތަކަށް ކުޅުންތެރިން ނުކުންނަނީ ހަނގުރާމައަކަށް ކަމަށެވެ. ހަނގުރާމައަކަށް ނުކުންނައިރު ގައުމު ދިފާއުކޮށް ގައުމަށް ރީތި ނަން ހޯދައިދޭން މަސައްކަތް ކުރަން ޖެހޭ ކަމަށެވެ. އަދި ވިދާޅުވީ މީގެ ފަހުން ގައުމީ ޓީމަށް ގޮވާލުމަށް ފަހު އެ ކުޅުންތެރިޔަކު އިޖާބަ ނުދީފިނަމަ އަލުން އެ ކުޅުންތެރިޔަކަށް ފުރުސަތު ނުދޭން ގައުމީ ޓީމުގެ ކޮމިޓީގައިވެސް މަޝްވަރާ ކޮށްފައިވާ ކަމަށެވެ.\n"މިއަދުން ފެށިގެން އެއްވެސް ކުޅުންތެރިޔަކަށް ފުރުސަތެއް ނޯންނާނެ ދެން ފުރަގަސް ދީފިއްޔަކާ،" ބައްސާމް ވިދާޅުވި އެވެ. "މާފަށް އެދޭކަށް ކޮންމެ ފަހަރަކު ފުރުސަތެއް ނުދެވޭނެ."\nބައްސާމް ވިދާޅުވީ ކޮންމެ ކުޅުންތެރިޔަކުވެސް ކުޅެން ޖެހޭނީ ގައުމީ ޓީމުގެ ޖޯޒީ ލުމަކީ ޝަރަފެއް ކަމުގައި ދެކިގެން ކަމަށެވެ. ފިލިޕީންސާ ދެކޮޅަށް އަންނަ މަހު 14 ވަނަ ދުވަހު ކުޅޭ މެޗަށް އިޝާރާތްކޮށް ބައްސާމް ވިދާޅުވީ އެއީ ރާއްޖޭގެ ކޮންމެހެން ކާމިޔާބު ކުރަން ޖެހޭ މެޗެއް ކަމަށެވެ. އަދި އެ ވިސްނުމުގައި މަސައްކަތް ކުރުމަށް ކުޅުންތެރިންގެ ކިބައިން އޭނާ އެދިވަޑައިގެންނެވި އެވެ.\nގައުމީ ފުޓްބޯޅް ޓީމް ބައްސާމް އަދީލް ޖަލީލް\nލީގަށް ދިގު ބުރޭކް ދެނީ ގައުމީ ޓީމަށް ޓަކައި: ބައްސާމް


Male sarahadhdhuge miskihththah bandhu kohffi.\nމާލޭ ސަރަޙައްދުގެ މިސްކިތްތައް ބަންދުކޮށްފި\nރޭގެ ފަތިސް ނަމާދުން ފެށިގެން ގްރޭޓަރ މާލޭ ސަރަޙައްދުގެ މިސްކިތްތައް އިސްލާމިކް މިނިސްޓްރީން ބަންދުކޮށްފިއެވެ.\nނިއްކޮ ލަންކާ says:\nބުރާ 15 شوال 1442ﻫ 27-5-2021م\nތިދެން ކޮވިޑު ފެތުރުން ހުއްޓުނީ. ރާއްޖެގައު ހަމައެކަނި ކޮވިޑު ފެތުރޭ ތަނަކީ މީ\nމި އޭ ނުވެގެން ތެޅި މަރުވިކަމަކީ، ބަލަ މަގުމަތި ބަލަހައްޓާ ގޮތައް މިސްކިތް ބަލަހައްޓައިގެން ވެސް މިސްކިތުގެ ޖަމާއަތް ކުރިއައް ގެނދެވޭނެ، މިހާރު އެއްކޮއް މިސްކިތް މި ބަންދުކޮއްލީ


ލެނޯވޯއިން މެކްބުކް ޕްރޯ އަށްވުރެވެސް ލުއި، ފަތްޖަހާލެވޭ ލެޕްޓޮޕެއް ނެރެނީ | Jazeera\tލެނޯވޯއިން މެކްބުކް ޕްރޯ އަށްވުރެވެސް ލުއި، ފަތްޖަހާލެވޭ ލެޕްޓޮޕެއް ނެރެނީ - Jazeera\nލެނޯވޯއިން މެކްބުކް ޕްރޯ އަށްވުރެވެސް ލުއި، ފަތްޖަހާލެވޭ ލެޕްޓޮޕެއް ނެރެނީ\nއާމިނަތު އަޙުމާ May 15, 2019 76 views0\nފުރަތަމަ ފަހަރަށް ފަތްޖަހާލެވޭ ކޮމްޕިއުޓަރ ސްކްރީންއެއް އިންނަ ލެޕްޓޮޕެއް ދުނިޔެއަށް ދައްކައިލި ކުންފުންޏަކަށް ލެނޯވޯ ވެއްޖެއެވެ.\nމިކަންތައް ކުރެވެނީ ލެނޯވޯގެ އާ ލެޕްޓޮޕެއްކަމަށްވާ "ލެނޯވޯ ތިންކްޕެޑް އެކްސްވަން" އިންނެވެ. ލެނޯވޯ އިން މި ލެޕްޓޮޕު ތަރައްޤީ ކުރުމުގެ މަސައްކަތްކުރާތާ ތިން އަހަރަށްވުރެ ގިނަ ދުވަސް ވެފައިވާއިރު އެ ކުންފުނީގެ އުންމީދަކީ 2020 ގައި ތިންކްޕެޑް އެކްސްވަން އެއްކޮށް ނިންމުމަށްފަހު ލޯންޗްކުރުމެވެ.\nމިހާތަނަށް ޢާންމުންގެ ތެރެއަށް ނެރެފައިވާ ފަތްޖަހާލެވޭ ޑިވައިސްތަކާއި މި ލެޕްޓޮޕް ތަފާތުވާ ގޮތަކީ، ތިންކްޕެޑް ޑިޒައިން ކޮށްފައިވަނީ އެ ބޭނުންކުރާ މީހުންނަށް ފުލްސައިޒް ޑިވައިސް އެއް ކުޑަކޮށްލުމުގެ ފުރުސަތު ފަހިކުރެވިފައިވާ ގޮތަށެވެ. މީގެ ކުރިން ސެމްސަންގް އާއި ވާވޭ ފަދަ ކުންފުނިތަކުން ނެރެފައިވާ ފޯލްޑަބަލް ޑިވައިސްތައް ފަރުމާކޮށްފައިވަނީ ކުޑަކޮށް އިން ސްކްރީނެއް ބޮޑުކުރެވޭ ގޮތަށެވެ.\n13.3 އިންޗި 4:3 OLED 2K ޑިސްޕްލޭ އިންނަ މި ލެޕްޓޮޕް ފަތްޖަހާލުމުން އާދައިގެ ހާރޑް ބެކް ބުކް އެއް ވަރުވާނެއެވެ. މި ލެޕްޓޮޕްގެ ބަރުދަނުގައި ކިލޯގްރާމެއްވެސް ނުހުންނާނެކަމަށް ވެއެވެ.\nމީގެއާއި ވާދަކޮށް ބަލާއިރު އާދަޔާ ޚިލާފަށް ބަރުދަން ލުއި 13 އިންޗި މެކްބުކް ޕްރޯގައިވެސް ހުންނަނީ 1.3 ކިލޯގުރާމެވެ.\nތިންކްޕެޑް ލެޕްޓޮޕެއް ފަދައިންވެސް ބޭނުންކުރެވިދާނެއެވެ. ހަމައެއާއެކު ފޮތެއް ފަދައިން ފަތްޖެހުމަށްފަހުވެސް ބޭނުންކުރެވޭނެއެވެ. މި ޑިވައިސް ހަދާފައިވަނީ އެއްކޮށް ފަތްޖަހާފައިވާއިރުވެސް ބޭނުންކުރާ މީހުންނަށް ވައިފައި ކީބޯޑެއް ގުޅައިގެން ނުވަތަ ސްކްރީންގައި ކީބޯޑް ފެންނަގޮތަށް ބޭނުންކުރެވޭ ފަދައިންނެވެ.\nމިހާތަނަށް މި ޑިވައިސް ރިވިއުކުރި މީހުން ތިބީ ވަރަށް ހިތްހަމަޖެހިފައި ކަމަށް ރިޕޯޓްތައް ބުނެއެވެ.\nލެނޯވޯއިން އަންނަނީ ސެމްސަންގް ގެލެކްސީ ޕޯލްޑަބަލް ފޯނަށް ދިމާވި ފަދަ ކަމެއް ތިންކްޕެޑަށް ދިމާވިޔަ ނުދިނުމަށްޓަކައި ލެޕްޓޮޕް ހިންޖަށް ގިނަ އަދަދެއްގެ ޓެސްޓްތައް ކުރަމުންނެވެ.\nއަދި މިހާތަނަށް މި ލެޕްޓޮޕަށް ވަކި އަގެއް ކަނޑައަޅައިފައި ނުވާއިރު ލެޕްޓޮޕް ނެރޭނެ ތާރީޚެއްވެސް ވަނީ ޢާންމުންނާ ހިއްސާނުކޮށެވެ.


Youth Ministry hingun Dr. Mausoomaa vagutheegothun havaalukoffi | Jazeera\tޔޫތު މިނިސްޓްރީ ހިންގުން ޑރ. މައުސޫމްއަށް - Jazeera\nޔޫތް މިނިސްޓްރީ ހިންގުން ޑރ. މައުސޫމާ ވަގުތީގޮތުން ހަވާލުކޮށްފި\nއިބްރާހިމް މުޢާން އަބްދުﷲ June 16, 2021 669 views0\nޔޫތް މިނިސްޓްރީ ހިންގުން މިހާރުގެ ޓުއަރިޒަމް މިނިސްޓަރ ޑރ. އަބްދުﷲ މައުސޫމާ ހަވާލުކޮށްފިއެވެ.\nޑރ. މައުސޫމް ޔޫތު މިނިސްޓްރީ ހިންގުމާ ހަވާލުކޮށްފައިވަނީ މިނިސްޓަރ މަހުލޫފް ވަގުތީގޮތުން މަގާމުން އެކަހެރިވުމަށް އެންގެވުމުންނެވެ.\nމޯލްޑިވްސް މާކެޓިން އެންޑް ޕަބްލިކް ރިލޭޝަން ކޯޕަރޭޝަން (އެމްއެމްޕީއާރްސީ) ބޮޑު ހިޔާނާތުގެ މައްސަލަ ދިވެހި ފުލުހުންގެ ހިދުމަތާއި، އެންޓި ކޮރަޕްޝަން ކޮމިޝަން (އޭސީސީ) އަދި އެސެޓް ރިކަވަރީ ކޮމިޝަނުން ތަހުގީގު ކުރުމަށްފަހު މިނިސްޓަރ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް އަހުމަދު މަހްލޫފާއި ދެކޮޅަށް ދައުވާ ކުރުމަށް ޕްރޮސެކިއުޓަރ ޖެނެރަލްގެ އޮފީހަށް ފޮނުވާފައިވެއެވެ.\nޔޫތު މިނިސްޓްރީ ހިންގުން ޑރ. މައުސޫމްއަށް


New ge suspension: Committee ge nimumah riaa'yaih nukurey\nއެފްއޭއެމްގެ ކޮންގްރެސްގެ ތެރެއިން --- ފޮޓޯ : އަހްމަދު އަޔާދު | އަވަސް\nއެފްއޭއެމްގެ އެކްސްކޯއިން ނިއު ރޭޑިއަންޓާ ދެކޮޅަށް އެޅި ސަސްޕެންޝަންގެ ފިޔަވަޅު، ދެމެހެއްޓުމަށް ކޮންގްރެސްއިން ނިންމުމުގައި، އެފްއޭއެމްގެ ޕްލޭޔާ ސްޓޭޓަސް ކޮމިޓީން ފާހަގަ ކޮށްފައިވާ ކަންކަންކަމަށް ރިއާޔަތް ކޮށްފައި ނުވާކަން ފާހަގަ ކުރެވިޖެ އެވެ.\nނިއު ރޭޑިއަންޓަށް ކުޅުނު ދިވެހި ކުޅުންތެރިގެ ތެރެއިން 10 ކުޅުންތެރިޔަކަށް ދޭން ޖެހޭ މުސާރަ ނުދީ އޮތުމުން، އެފްއޭއެމްގެ އެގްޒެކެޓިވް ކޮމިޓީން، އެ ކުލަބު ސަސްޕެންޑް ކުރުމަށް ނިންމީ މި އަހަރު ޖަނަވަރީ މަހު އެވެ. އެކްސްކޯގެ ނިންމުން، މިދިޔަ ހޯމަ ދުވަހު ބޭއްވި އެފްއޭއެމްގެ ކޮންގްރެސްއާ ހަމައަށް ދެމިއޮތެވެ.\nއެ މައްސަލަ ކޮންގްރެސްގައި އެޖެންޑާ ކޮށްފައި ވުމުން، ނިއު ރޭޑިއަންޓްގެ ސަސްޕެންޝަނާ މެދު ގޮތެއް ނިންމުމަށް ކޮންގްރެސްގައި ވޯޓަށް އެހުމުން، ހާޒިރުވެ ތިބި 14 ކުލަބުގެ ތެރެއިން ދެ ކުލަބު ފިޔަވައި އަނެއް 12 ކުލަބުން ވޯޓް ދީފައި ވަނީ، ނިއު ރޭޑިއަންޓްގެ ސަސްޕެންޝަން ދެމެހެއްޓުމަށެވެ. ސަސްޕެންޝަން އުވާލުމަށް ވޯޓް ދިފައި ވަނީ، ނިއުގެ ކުރީގެ ވާދަ ވެރިޔާ ވިކްޓަރީ ސްޕޯޓްސް ކުލަބާއި މަހިބަދޫ ސްޕޯޓްސް ކުލަބެވެ.\nސަސްޕެންޝަން އެގޮތުގައި ދަމަހައްޓަން ކޮންގްރެސްގައި ފާސް ކުރި އިރު، އެފްއޭއެމްގެ ޕެލޭޔާ ސްޓޭޓަސް ކޮމިޓީން ވަނީ ނިއު ރޭޑިއަންޓްގެ ކުޅުންތެރިންނަށް މުސާރަ ދިނުމަށް 30 ދުވަހުގެ މުއްދަތެއް މި މަހު 13 ވަނަ ދުވަހު ދީފަ އެވެ. އެ މުއްދަތު ހަމަވާނީ އަންނަ މަހުގެ 13 ވަނަ ދުވަހުގެ ނިޔަލަށެވެ. ނިއު އިން މުސާރަ ނުދިނުމުން މައްސަލަ ހުށަހެޅި 10 ކުޅުންތެރިންގެ ތެރެއިން، އަލީ އަޝްފާގް 'ދަގަނޑޭ' އަށް މުސާރަ ދިނުމަށް އޮތް މުއްދަތު ހަމަވާނީ، އޭގެ ހަތަރު ދުވަސް ފަހުން، އަންނަ މަހުގެ 17 ވަނަ ދުވަހުގެ ނިޔަލަށެވެ.\nމިހާރު މީވީ ގޮތުން، ޕެލޭޔާ ސްޓޭޓަސް ކޮމިޓީން ދީފައިވާ މުއްދަތުގެ ކުރިން ކުޅުންތެރިން ގެ މުސާރަ ހަލާސް ކުރި ނަމަވެސް ނިއު ރޭޑިއަންޓަށް ސަސްޕެންޝަނުން ވީއްލޭނެ ގޮތެއް ނެތެވެ.\nއެފްއޭއެމްގެ ކޮންގްރެސްގެ ތެރެއިން - ފޮޓޯ : އަހްމަދު އަޔާދު | އަވަސް\nހޯމަ ދުވަހު ބޭއްވި ކޮންގްރެސްގައި، ނިއު ރޭޑިއަންޓްގެ ސަސްޕެންޝަންގެ މައްސަލަ އާ ބެހޭގޮތުން ޝުއޫރު ފާޅުކޮށް ވާހަކަ ދެއްކީ، ވިކްޓަރީން ނާއި ޓީސީ ސްޕޯޓްސް ކުލަބުންނެވެ. ވިކްޓަރީގެ ޗެއާމަން ޑރ. އިބްރާހިމް ނާޝިދު ވިދާޅުވީ، މުސާރައިގެ މައްސަލަ ދިމާވެފައި ވަނީ ނިއު ރޭޑިއަންޓަށް އެކަނި ނޫން ކަމަށާއި ވިކްޓަރީއަށްވެސް އެ މައްސަލަ ދިމާވެފައިވާ ކަމަށެވެ. އެހެންވެ ނިއު ރޭޑިއަންޓް ސަސްޕެންޑް ކުރުމަށް ނެފެންނަ ކަމަށެވެ.\nޓީސީ ތަމްސީލު ކުރެއްވި، އެ ކުލަބުގެ ކުރީގެ ރައީސް އަހްމަދު ނަޝީދު 'ޑޭވް' ވިދާޅުވީ ކުޅުންތެރިންގެ ހައްގުގައި ނިއު ރޭޑިއަންޓް ސަސްޕެންޝަނުގައި ބާއްވަން އޭނާ ތައީދު ކުރައްވާ ކަމަށެވެ.\n"ކުޅުންތެރިންނަށްވެސް ލިބޭ ވަރަށް ބޮޑު ހިތްވަރަކަށް ވާނެ ކުރިއަށް އޮތް ތަނަށް އެކުޅުންތެރިންގެ ރައިޓްސް އަށް ފައިޓް ކުރުމަށްޓަކައި، ރާއްޖޭގެ ޖަޔަންޓް ކަމަށް އެންމެން ބުނާ ކުލަބެއްގެ ސަސްޕެންޝަން އެގޮތުގައި ހިފަހައްޓާލެވިއްޖެއްޔާ." ޑޭވް ވިދާޅުވެފައި ވެ އެވެ. "ޓީސީ ސްޕޯޓްސް ކުލަބުން އެދެނީ ކިތަންމެ ދުވަސްވީ ކުލަބަކަށްވިޔަސް، ވިކްޓަރީއަށް ވިޔަސް އީގަލްސްއަށް ވިޔަސް މާޒިޔާއަށް ވިޔަސް އަޅުގަނޑުމެން ޓީސީ ސްޕޯޓްސް ކުލަބުން އެދެނީ، މިހާރުން މިހާރަށްވެސް ފިޔަވަޅު އަޅަން."\nކޮންގްރެސްގައި، ކޮމިޓީން ނިންމާފައިވާ ނިންމުމާ ބެހޭގޮތުން އަޅިއަޅުވާލަފައިވެސް ނުވެ އެވެ. ނިއު ސަސްޕެންޑް ކުރީ 10 ކުޅުންތެރިޔަކަށް ދޭން ޖެހޭ 3.8 މިލިއަން ރުފިޔާ ނުދީ އޮތުމުން ކަމަށް އެފްއޭއެމުން ބުނެ އެވެ. އެހެންނަމަވެސް، ޕްލޭއާ ސްޓޭޓަސް ކޮމިޓީން ނިއު އަށް ފޮނުވާފައިވާ ސިޓީ ތަކުގައި ހާމަކޮށްފައިވާ ގޮތުން، މައްސަލަ ހުށަހަޅާފައިވާ ކުޅުންތެރިންނަށް ދޭން ޖެހޭނީ 2.4 މިލިއަން ރުފިޔާކަން ހިސާބުތަކުން އެނގެ އެވެ.\nނިއު ރޭޑިއަންޓްގެ އޮފިޝަލަކު ވިދާޅުވީ، ކޮންގްރެސްއިން އެ ކުލަބު ސަސްޕެންޝަން ދެމެހެއްޓީ، ޕްލޭޔާ ސްޓޭޓަސް ކޮމިޓީން ދީފައިވާ މުއްދަތުގައި އެ ކުޅުންތެރިންގެ މުސާރަ އަދާ ކުރުމަށް މަސައްކަތް ކުރަމުން ދަނިކޮށް ކަމަށެވެ.\nއެފްއޭއެމްގެ ޖެނަރަލް ސެކެޓްރީ ހުސައިން ޖަވާޒު ވިދާޅުވީ، ސަސްޕެންޑް ކުރި ނަމަވެސް، ޕްލޭޔާ ސްޓޭޓަސް ކޮމިޓީން މުއްދަތު ދެމުންދާނެ ކަމަށާއި، އެއީ ސަސްޕެންޝަނާ ގުޅުން އޮންނަ ސަބަބެއް ނޫން ކަމަށެވެ. އޭނާ ވިދާޅުވީ އަޝްފާގްގެ މުސާރަ ދިނުމަށް މިދިޔަ އަހަރުގެ އޯގަސްޓް މަހުން ފެށިގެން ނިއު ރޭޑިއަންޓަށް މުއްދަތު ދީ އަންގަމުންދާ ކަމަށެވެ.\nނިއު ރޭޑިއަންޓް ސަސްޕެންޑް ކުރީވެސް ތަކުރާރުކޮށް ދެމުން އައި މުއްދަތުތައް ފަހަނައަޅައި ދިއުމުންވެސް، މުސާރައިގެ މައްސަލަ ހައްލުކޮށް ނުދީ އޮތުމުން ކަމަށެވެ.\n"މިހާރު ދީފައިވާ މުއްދަތު ފަހަނައަޅައި ދިއުމަށް ފަހުވެސް ޕްލޭޔާ ސްޓޭޓަސް ކޮމިޓީން، އަނެއްކާވެސް މުއްދަތު ދޭނެ މުސާރަ އަދާ ކުރަން، ސަސްޕެންޝަނާ ހަމައަށް ދިޔައީވެސް މިދިޔަ އަހަރުން ފެށިގެން ދެމުން އައި މުއްދަތުތައް ތަކުރާރުކޮށް ފަހަނައަޅައި ދިއުމުން،" ޖަވާޒު ވިދާޅުވި އެވެ. "އެއީ ސަސްޕެންޝަނާ ގުޅުން ހުރި ކަމެއް ނޫން، ކޮމިޓީން އަބަދުވެސް މުއްދަތު ދެމުން ދާނެ."\nނިއު ރޭޑިއަންޓް ގެ ޗެއާމަން މުހައްމަދު ޒިޔާދު --- ޒަހާ އަހްމަދު | އަވަސް ފޮޓޯ\n"ނިއުއަށް ހެޔޮއެދޭ ފަރާތްތަކާއި ކުންފުނިތަކާ އެކު، މަޖިލީހުގެ އިންތިހާބަށް ފަހު ބައްދަލު ކުރުމަށް އަޅުގަނޑުމެން ވާނީ ހަމަޖައްސާފަ، ކުޅުންތެރިންގެ މުސާރައިގެ ކަންކަން ހައްލު ކުރުމަށްޓަކައި،" ނިއުގެ އޮފިޝަލް ވިދާޅުވި އެވެ. "އެ މުއްދަތު ޕްލޭޔާ ސްޓޭޓަސް ކޮމިޓީން ދީފައި އޮއްވައި، ސަސްޕެންޝަންގެ ފިޔަވަޅު ދަމަހައްޓަން ކޮންގްރެސްއިން ނިންމުމަކީ ވަރަށް ހިތާމަވެރި ކަމެއް."\nއެފްއޭއެމުން ބުނީ، ނިއު އިން ކުޅުންތެރިންގެ މުސާރަ އަދާ ކުރިނަމަވެސް، ދެން ސަސްޕެންޝަންގެ ފިޔަވަޅު އުވިގެން ދާނީ، އަނެއްކާވެސް ކޮންގްރެސްގެ ނިންމުމަކުން ކަމަށެވެ. ކޮންގްރެސްއެއް ބޭއްވި ނިންމުމެއް ނިމެންދެން މަޑު ކުރާނަމަ، އަންނަ އަހަރަށް މަޑުކުރަން ޖެހޭނެ އެވެ. ދެން އެފްއޭއެމްގެ އާންމު ކޮންގްރެސް އޮންނާނީ، އަންނަ އަހަރު އެވެ.\nކުރިއަށް އޮތް ސީޒަންގައި، އެފްއޭއެމުން ރާވާ ފުޓްބޯޅައިގެ އެއްވެސް ހަރަކާތެއްގައި ނިއު ރޭޑިއަންޓަށް ތަމްސީލު ނުކުރެވޭނެ އެވެ. ދިވެހި ޕްރިމިއާ ލީގް ގައި ނިއުއަށް ލިބޭނެ ޖާގަ ލިބުން އެންމެ ގާތީ ކުލަބު ވެލެންސިއާ އަށެވެ.\nއެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ، ދިވެހި ޕްރިމިއާ ލީގްގައި ވާދަ ކުރުމުގެ ފުރުސަތު ދޭނީ ރޭންކަށް ބެލުމަށް ފަހު ގައި ކަމަށެވެ.\n"ރޭންކަށް ބަލައިފިއްޔާ އަޅުގަނޑަށް ހީވަނީ ކުލަބު ވެލެންސިއާއަށް ހެން ފުރުސަތު ލިބިގެން ދާނީ،" މިދިޔަ ހޯމަ ދުވަހު ބޭއްވި ކޮންގްރެސްއަށް ފަހު ނުސް ކޮންފަރެންސްގައި ވާހަކަ ދައްކަމުން ބައްސާމް ވިދާޅުވެ ފައިވެ އެވެ. "އަޅުގަނޑުމެންގެ ޓެކްނިކަލް ޓީމުގައި ވެސް މަޝްވަރާ ކުރެވިފައި ވަނީ، އެހެން ނަމަވެސް މިހަފުތާގައި ޓެކްނިކަލް ކޮމިޓީގައި މަޝްވަރާ ކުރުމަށް ފަހު ގޮތެއް ނިންމާނީ."\nކުރިއަށް އޮތް ސީޒަނާ، ދިވެހި ފުޓްބޯޅަ ކުރިމަތި ލަނީ، 40 އަހަރަށް ފަހު ނިއު ރޭޑިއަންޓާ ނުލަ އެވެ. ފުޓްބޯޅައިގެ ފަރާތްތަކުން ދަނީ ނިއުއަށް އެލީ ފިޔަވަޅާ މެދު ކަންބޮޑުވުން ފާޅު ކުރަމުންނެވެ.


Afrasheem report ge hulasa miadhu majleehugai ivvanee\nއަފްރާޝީމް ރިޕޯޓްގެ ހުލާސާ މަޖިލީޙުގައި މިއަދު އިއްވަނީ\nއަވަހާރަކޮށްލާފައިވާ ކުރީގެ މަޖިލީހުގެ މެންބަރު އަދި ދީނީ އިލްމުވެރިޔާ ޑރ. އަފްރާޝީމް އަލީގެ މަރާ ގުޅޭ ގޮތުން ރިޔާސީ ކޮމިޝަނުން އެކުލަވާލި ރިޕޯޓްގެ ހުލާސާއެއް މިއަދު ރައްޔިތުން މަޖިލީހުގައި އާންމު ކުރަން ނިންމައިފި އެވެ.\nމަޖިލީހުގެ އިދާރާއިން މިއަދު ކުރި ޓްވީޓެއްގައި ބުނެފައި ވަނީ މަޖިލީހުގެ މިއަދުގެ ޖަލްސާގައި އަފްރާޝީމްގެ މަރާ ގުޅޭ ގޮތުން ކޮމިޝަނުން އެކުލަވާލި ރިޕޯޓްގެ ހުލާސާއެއް މަޖިލީހުގެ ރައީސް މުހައްމަދު ނަޝީދު މިއަދު ޖަލްސާގައި އިއްވަވާނެ ކަމަށެވެ.\nދެހާސް ބާރަވަނަ އަހަރު އަވަހާރަ ކޮށްލި އަފްރާޝީމް މަރާ ގުޅޭ ރިޕޯޓް ރައީސް އިބްރާހިމް މުހައްމަދު ސޯލިހު މަޖިލީހާ ހިއްސާ ކުރެއްވީ ފުލުހުންނާއި، ޕްރޮސިކިއުޓާ ޖެނެރަލާއި ކައުންޓަ ޓެރަރިޒަމް ޔުނިޓާއި އޭޖީ އާއި އަދި މަޖިލީހަށެވެ.\nރައްޔިތުންގެ މަޖިލިސް ޑރ. އަފްރާޝީމް އަލީ އަފްރާޝީމް ރިޕޯޓް


ކައުންސިލްގެ ތައާރަފް | Secretariat of the Kulhudhuffushi Council\nކުޅުދުއްފުށީ ކައުންސިލް އުފެދިފައިވަނީ ދިވެހިރާއްޖޭގެ އިދާރީދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނު ، ޤާނޫން ނަންބަރ 2010/7 ގެދަށުން ކުޅުދުއްފުށީ ކައުންސިލަށް މެންބަރުން އިންތިޚާބުކުރެވި 26 ފެބުރުއަރީ 2011 ވަނަ ދުވަހު ކައުންސިލަށް ހޮވުނު7މެންބަރުން ހުވާކޮށް އެބޭފުޅުންގެ މަސްޢޫލިއްޔަތާއި ހަވާލުވުމާއި ހަމައިންނެވެ.\nކައުންސިލްގެ ފުރަތަމަ ޖަލްސާ ބޭއްވިފައިވަނީ 26 ފެބުރުއަރީ 2011 ވީ ހޮނިހިރުދުވަހު 11:30 ގައި މަތިއުތުރު ސަރަހައްދުގެ ޤައުމީ އިދާރާގެ ޖަލްސާކުރާމާލަމްގައެވެ. މިޖަލްސާއަކީ ކައުންސިލްގެ ފުރަތަމަ ޖަލްސާކަމުން ޖަލްސާގައި އޮތީ ކައުންސިލްގެ ރައީސާއި ނައިބު ރައީސް އިންތިޚާބުކުރުމާއި ކައުންސިލް ހިންގާ ޤަވާއިދު ފާސްކުރުމުވެ. މިޖަލްސާއިން ކައުންސިލްގެ ރައީސްގެ ގޮތުގައި ކައުންސިލް މެންބަރ ކުޅުދުއްފުށީ ނޫރާނީމާގެ ޖަމްޝީދު މުޙައްމަދު ކައުންސިލް މެންބަރުންގެ އިއްތިފާޤުން ރައީސްކަމުގެ މަޤާމަށް އިންތިޚާބުކުރެވުނެވެ. އަދި ނައިބުރައީސްގެ މަޤާމަށް ކައުންސިލް މެންބަރ ކުޅުދުއްފުށީ މާދޫގެ ފާރޫޤް މުޙައްމަދު ކައުންސިލް މެންބަރުންގެ އަޣްލަބިއްޔަތުން ނައިބުރައީސް ކަމުގެ މަޤާމަށް އިންތިޚާބުކުރެވުނެވެ. އަދި ކައުންސިލް ހިންގާޤަވާޢިދު މިޖަލްސާއިން ފާސްކޮށް އެޤަވާޢީދަށް ޢަމަލުކުރަން ފެށުނެވެ.\nކުޅުދުއްފުށީ ކައުންސިލްގެ ޢަމާޒަކީ ވީހާވެސް ގާތުން ހިނިތުންވުމާއެކު ރައްޔަތުންނަށް ޚިދުމަތް ދިނުމާއެކު ރަށުގެ އިޖުތިމާޢީ އިޤްތިޞާދީ އަދި ތަޢުލީމީ ގޮތުން ކުރިއަރާފައިވާ ރަށަކަށް ހެދުމެވެ.\nކުޅުދުއްފުށީ ކައުންސިލްގެ ތަސައްވަރަކީ ރާއްޖޭގައި ކުރިއަރާފައިވާ ރަށްރަށުގެ ތެރެއިން ތަރައްޤީގެ އެންމެ އުސް ހަރުފަތަށް ވާސިލްވެފައިވާ ރަށަކަށް ހެދުމެވެ. މިގޮތުން ކުޅުދުއްފުއްޓަށް ސިޓީއެއްގެ ދަރަޖަ ލިބިގެން ދިއުމެވެ.


vnews - Pearl Harbour haadhisaa yah 75 aharu: Maruvi enmen adhives nuhoadhey\nޕާލް ހާބަރ ހާދިސާއަށް 75 އަހަރު: މަރުވި އެންމެން އަދިވެސް ނުހޯދޭ\nޖަޕާން ސިފައިން ޕާލް ހާބަރ އަށް ބޮން އަޅާފައި\nހަވާއީގެ ޕާލް ހާބާ އަށް ޖަޕާނުގެ ސިފައިން ކުއްލި ގޮތަކަށް ބޮންއަޅާ އެމެރިކާގެ 2،403 ސިފައިންނާއި އާންމުން މަރާލި ހާދިސާ ހިނގާ ދިޔަތާ މިއަދަށް 75 އަހަރުވީ ނަމަވެސް ފޮރެންސިކް ސައިންޓިސްޓުން އަދިވެސް ގެންދަނީ މިހާދިސާގައި މަރުވި މީހުންގެ ކަށިތައް ދިރާސާ ކުރަމުންނެވެ.\n"އެޓޭކް އޮފް ޕާލް ހާބާ" ނުވަތަ "ދަ ބެޓަލް އޮފް ޕާލް ހާބާ" ގެ ނަން ދެވިފައިވާ މިހާދިސާ ހިނގީ 1941 ވަނަ އަހަރުގެ ޑިސެމްބަރު މަހުގެ ހަތްވަނަ ދުވަހު އެވެ. މިހާދިސާއަކީ ގިނަ ދިވެހިންނަށްވެސް އިނގޭ އަދި މުޅި ދުނިޔޭގެ ތާރީހުގައިވެސް ފާހަަގަކުރެވޭ ހާދިސާ އެކެވެ.\n1947 ވަނަ އަހަރުގެ ޑިސެމްބަރު މަހުގެ ހަތްވަނަ ދުވަހުގެ ހެނދުނު އަށެއް ޖެހުމުގެ ކުރިން ޖަޕާނުގެ 100 އެއްހާ ހަނގުރާމަވެރި ވައިގެ އުޅަނދުތައް ހަވާއީގެ ހޮނޮލުލޫ ކައިރީއޮތް ޕާލްހާބާ ގައިވާ އެމެރިކާގެ ކަނޑުގެ ސިފައިންގެ އަސްކަރީ މަރުކަޒަށް ވަނީ ބޮން އަޅާފަ އެވެ. ބޮން އެޅުމުގެ މިކަންތައްގަނޑު ދެ ގަޑިއެއްހާ އިރަށް ދެމިގެންދިޔައެވެ. ނަމަވެސް އެކަމުގެ ސަބަބުން ލިބުނު ގެއްލުންތައް ވެގެންދިޔައީ ވަރަށް ބޮޑެތި ފޫނުބެދޭފަދަ ގެއްލުން ތަކަކަށެވެ.\nޖަޕާނު ސިފައިން ދިން މިހަމަލާތަކުގައި އެމެރިކާގެ ހަނގުރާމަ މަތީ 20 ކަނޑުގެ އުޅަނދު ހަލާކުވިއެވެ. އޭގެ ތެރޭގައި ހަނގުރާމަވެރި 8 ނައު ހިމެނެއެވެ. އަދި 300 އަށް ވުރެ ގިނަ މަތިންދާ ބޯޓު ވެސް ހަލާކުކޮށްލިއެވެ. އަދި 2،000 ވުރެ ގިނަ އެމެރިކާ ސިފައިންނާއި އެތައް ދަތުރުވެރިންނެއްވެސް މިހާދިސާގައި މަރުވެ ގޮސްފައިވެއެވެ. މީގެ އިތުރުން 1000 ހާ މީހުން ޒަހަމް ވިއެވެ.\nމިހާދިސާ ހިނގުމަށް މެދުވެރިވީ ސީދާ ކީއްވެކަން މީ އާ ވާހަކައެއް ނޫނެވެ. އެހާދިސާއަށް މިއަދަށް 75 އަހަރު ފުރޭއިރު މިހާދިސާއަކީ ދުނިޔެއަށް ތާރީހު ކަމަށް ވީނަމަވެސް މީ އެމެރިކާއާއި ޖަޕާނަށް ހަމައެކަނި ތާރީހު ކަމުގައި ނުވާނެކަން ޔަގީނެވެ. މިހާރުވެސް އެމެރިކާއިން ދަނީ އެހާދިސާގައި މަރުވި މީހުންގެ ކަށިތައް ހޯދާ އެކަށިތައް ތަހުލީލުކޮށް ދެނެގަންނަމުން ނެވެ. މިއަދުގެ ޑީއެންއޭ ޓެސްޓް ކުރެވޭ ނިޒާމްތަކުން މިހާރު ދަނީ އޭރު ގެއްލުނު ދަތުރުވެރިންނާއި އަސްކަރީ ހަނގުރާމަ ވެރިންނާ އެކަށިތަކާއި ގުޅުމެއްވޭތޯ ދެނެގަންނަމުން ނެވެ.\nއެމެރިކާގެ އާލިންގްޓަން ކައުންޓީގައި ހުންނަ އެމެރިކާގެ ދިފާއީ ވުޒާރާ، ޕެންޓެގަން" އިން ބުނަނީ ޕާލް ހާބާ ސަރަހައްދުގައި މިހާރު ހުރި ކަށިތަކަކީ އެހާދިސާގައި މަރާލެވުނު 388 އެމެރިކާ ރައްޔިތުންގެ ކަށިތައް ކަމަށެވެ. ތަހުލީލު ނުކުރެވި ހުރި ކަށިތައްވެސް މިހާރު ތަހުލީލު ކުރެވެމުންދާ ކަމަށް ބުނެފައި ވެއެވެ.\nއޮކްލޮހޯމާގެ ދަތުގެ ތަހުލީލުތައް ކުރާ ފަންނީ މާހިރުން ބުނެފައިވަނީ އެފަދަ 53 މީހެއްގެ ކަށިތައް މިދިޔަ އަހަރުގެ ތެރޭގައި އެކަނިވެސް ކާމިޔަބު ކަމާއެކު ދެނެގަނެވުނު ކަމަށެވެ. އެޓީމުގައި މަސައްކަތް ކުރާ ލެބޯޓްރީ މެނޭޖަރ ޑެބްރާ ޒިންނީ ބުނީ ކޮންމެ ދުވަހަކުވެސް އެކަށިތަކާ ގުޅޭ ދިރާސާތައް ކުރެވެމުންދާ ކަމަށެވެ.\nއެމެރިކާގެ މިޓީމުން އެންމެފަހުން ދެނެގެންފައިވަނީ އަލިފާން ނިއްވުމުގެ މަސައްކަތުގައި ހަރަކާތްތެރިވި މިސިސިޕީއަށް ނިސްބަތްވާ އުމުރުން 23 އަހަރުގެ ޖިމް ޖޯންސްޓަންގެ ކަށިތަކެވެ. ޖޯންސްޓަންގެ ކަށިތައް އޭނާގެ އުފަން ރަށުގައި މިއަންނަ އަންގާރަ ދުވަހު ވަޅުލެވޭނެ ކަމަށް ވެއެވެ.\nތަހްލީލް ޓީމުން ބުނެފައިވަނީ، ބައެއް މީހުންގެ ކަށިތައް ތަހުލީލު ކުރަން ގެނެވުނުއިރު މަސްހުނި ކޮށްފައި ހުރުމުންވެސް ވަރަށް ބޮޑެތި ދަތިތަކަކާ ކުރިމަތިވެފައިވާ ކަމަށެވެ. ނަމަވެސް މިހާދިސާއަކީ އެމެރިކާއަށް ވަރަށް ބޮޑެތި ހިތާމަތަކެއް ގެނުވި ހާދިސާއެއް ކަމުން އެމެރިކާގެ އެކި ހިސާބުތަކުގައި އުޅޭ އެކި ސައިންސްވެރިންނާއި، ކަމާއިބެހޭ އެކިއެކި ފަރާތްތަކާއި އިދާރާތަކުން ގެންދަނީ އެކަށިތަކާބެހޭ މައުލޫމާތު ހޯދަމުންނެވެ. މީގެ އިތުރުން އެހާދިސާ ހިނގި ސަރަހައްދުގައި އަޑިއަށްދިޔަ އުޅަނދުތަކާއި ތަކެއްޗާބެހޭ ހޯދުންތައްވެސް ހޯދާނެ ކަމަށް އެފަރާތްތަކުން ދަނީ ބުނަމުންނެވެ.\nފާލް ހާބާ ހާދިސާގައި ވީނުވީއެއް ނޭނގި ގެއްލުނު ފަރާތްތަކުގެ އާއިލާތަކުން ވަނީ އާއިލާގެ މެމްބަރުންގެ ޑީއެންއޭ ސާމްޕަލްތައްވެސް ދީފައެވެ.\nއެމެރިކާ ސިފައިންގެ އޮފިޝަލެއް ކަމަށްވާ މޭޖާ ނަތާޝާ ވެގޮނާ ވިދާޅުވީ، ޕާލް ހާބާ ހާދިސާއަށް 75 އަހަރު ފުރުނު ނަމަވެސް، އެހާދިސާގެ ކަންކަން އަދި ނިމުނީކީ ނޫން ކަމަށާއި، އެހާދިސާގައި މަރުވެފައިވާ މީހުންގެ ކަށިތައް ދެނެގެންފައިނޫނީ މަސައްކަތް ހުއްޓާނުލައްވާނެ ކަމަށެވެ. މަސައްކަތް ހުއްޓާލާނީ އަޑިއަށް ގޮސްފައިވާ އުޅާނދުތަކާބެހޭ މައުލޫމާތުތައްވެސް ދެނެގަތުމަށް ފަހުގައި ކަމަށް އޭނާ ވިދާޅުވިއެވެ.\nޕާލް ހާބާ ހާދިސާއަށް 75 އަހަރު ފުރުމާ ގުޅިގެން ހަވާއީން ދަނީ ތަފާތު ހަރަކާތްތަކެއް ހިންގަމުންނެވެ.\nޕާލްހާބާގެ ހާދިސާއާއަކީ އެމެރިކާ ދެވަނަ ބޮޑުހަނގުރާމައިގެ ތެެރެއަށް ވަންނަން މަޖުބޫރުވި ހާދިސާއެވެ. ދެވަނަ ބޮޑު ހަނގުރާމައިގައި އެމެރިކާ ބައިވެރިވުމުގެ ސަބަބުން އެ ހަނގުރާމައިގައި އެމެރިކާއިން އެކަނިވެސް 400،000 އަށްވުރެ ގިނަ ސިފައިންނާއި އާންމުން މަރުވި އެވެ.